
КРИТИЧКЕ (СТУДИЈЕ 


Д-РА ЉУБОМИРА НЕДИЋА 


ПРВА КЊИГА 


БЕОГРАД 


ШТАМПАРИЈА САВЕ РАДЕНКОВИЋА И БРАТА 
ДЕЛИСКА УЛИЦА БР. 1 


584878 _ 
2.7. 54 


Na. 


РЕЧ УНАПРЕД. 


Предајући ову књигу читаоцима Српске Књи- 


"жевне Задруге, уредник њен сматра за потребно да 


учини ове напомене. 
I 


Као што je познато, Др. Љубомир Недић je 
написао повећи број списа из области књижевне 
критике. Он је писао критичке студије, и издао их 
у две књиге: једну под именом Из новије српске 
лирике 1893, и другу под именом Новији српски 
писци 1901. Сем тога, он је писао и иначе студије 
о књижевним делима, оцене књижевне, чланке о 
појединим књижевним питањима, итд, и објављивао 
их махом по часописима и листовима. Али, што је 
мање познато, његов рад на књижевној критици 


није сав у ономе што је објавио. Он је имао на- 
"меру да још књига изда, и само га је рана смрт 


(1902) у томе прекинула. Иза његове смрти остало 
је доста рукописа који су спремани да допуне запо- 
чете серије књига и чланака по часописима. Остало је 
доста критичких студија о новијим српским писцима, 


које је мислио издати у новој, засебној књизи; већ 


_ сама околност да је књигу Новији српски писци озна- 


-чио као „прво коло“, као што се на насловном ли- 


сту књиге види, показује то довољно. Остало je и 
неколико чланака о општим књижевним питањима, у 


„роду оних који су као „уводни чланци“ излазили у 


Сриском Прегледу и Зори, и они указују на то да 


_ је и њих, све уједно, и штампане и нештампане, 


__вероватно мислио издати у засебној књизи. 


IV 


Штета je велика што он то није стигао учи- 
нити. Да ту штету поправи, Српска Књижевна За- 
друга је решила да његове посмртне списе, као и 
оне по часописима или у брошурама објављене, изда 
уједно, у избору, и у колико се они односе на књи- 
жевну критику. Решивши то, Задруга је знала да 
такво издавање има и једну незгодну страну. Наиме, 
више је посмртних списа Недићевих остало у од- 
ломцима или недовршеној редакцији, а то је не- 
згодно за овако широк круг читалаца као што је 
Задругин, и против тога се каткад чују приговори. 
Сам Недић — занимљиво је поменути — чинио је 
сличне приговоре, судећи по оном месту у студији 
o JI. К. Лазаревићу, која се овде објављује, где се 
за Швабицу Лазаревићеву каже: „недовршена при- 
поветка коју није требало ни објављивати“ (стр. 43 
овога издања). Али Задруга није тога мишљења. 
Она с правом налази да јој ваља објављивати и не- 
довршене посмртне списе наших писаца, ако они и 
у колико допуњују њихов рад и ако иначе одгова- 
рају програму Задругину; она је то радила у више 
махова, са делима Л. Лазаревића, Ђ. Јакшића, В. 
Илића, и др. То је она сматрала да јој треба учи- 
нити и са списима Недићевим. У његовим посмртним 
списима, има доста ствари које су истог рода као 
и његови ранији списи, и које лепо допуњују књи- 
жевну слику овог човека што је био угледан пред- 
ставник књижевне критике, и чије ће име историја 
српске критике увек са дужним поштовањем поми- 
њати; уз то, Задруга овим не издаје само његове 
недовршене списе. Што пак има незгодности од не- 
довршености списа, то ће се накнадити интересом 
који ће у њима наћи сви они који воле питања књи- 
жевне критике, и који ће и у недовршеним. студи- 
јама наћи довољно поуке. 

Тако је сматрала Задруга, и из тих разлога 
приступила издању Недићевих књижевних студија 
и чланака. Она је тај посао поверила потписаном 
уреднику, и OH се томе одазвао с обвезаношћу- коју 
дугује Задрузи, и с пијететом који дугује Недићу 

као свом негдашњем учитељу и пријатељу. Прегле- 
давши Недићеве чланке у рукопису и растурене по 
листовима, он је, с пристанком Задругиним, нашао 
за добро да избор из њих изда у две мање свеске. 
У прву свеску ушли би већи списи, студије и есеји 
из српске и туђе књижевности, махом посмртни; у 
"другу, ушли би краћи чланци, оцене и други списи 
што са књижевном критиком имају везе, великим 
делом раније објављени. Уз издање дошла би, као 
што је обичај, и књижевна студија о писцу. Та је 
студија остављена за идућу свеску, из разлога да 
читалац има и преглед целог Недићевог дела у истом 
тренутку кад буде имао и студију о њему. То је 
свакако боље за читаоца, али то има и своју не: 
згодну страну. Баш она недовршеност студија о којој 
смо мало пре говорили, може учинити да читалац, 
који познаје досадашње Недићеве списе и цени их, 
замери можда за коју идеју која на први поглед 
не изгледа врло тачна, за који израз који није увек 
од најзгоднијих, или слично. С тога уредник већ сад, 
пре студије о Недићу у којој ће имати прилике да 
ствар потпуно представи, нарочито обраћа пажњу 
читаоцу нека ову књигу чита друкчије него раније 
књиге истога писца. Велика је разлика између по- 
смртних списа и оних који су за живота штампани. 
Недићеви посмртни списи остали су у облику којем 
су дотеривање и даља обрада били још потребни. 
Идеја која у њима изгледа недовољно тачна, изгледа 
вероватно тако што није довољно развијена; израз 
који не изгледа згодан, био би замењен бољим да 
је писац доживео да сам приреди издање ових својих 
списа; итд. Читалац, према томе, мора о томе стално 
водити обзира, и тек стим обзиром ценити ову књигу. 

После ове напомене, коју је потребно било дати 
читаоцу пре но што књигу узме у руку, уредник 
је уверен да читаоцу није потребан никакав даљи 
. говор о писцу ради разумевања ове књиге. Уреднику 
_је остало само да да напомене друге врсте, тј. о ру- 
кописима Недићевим и начину како је ова књига 
издана. 


VI 


| 


Рукописи Недићеви — које су, ради штампања, 
уреднику предали Г. Г. Богдан Поповић, Слободан 
Јовановић и Љубомир Матић, код којих су се они 
затекли после Недићеве смрти — писани су на хар- 
тији канцелариског формата и махом у полутабацима, 
обично на једној страни, мастилом а само с поправ- 
кама учињеним писаљком; често су пагиновани, али 
је пагинација махом чињена по главама и одељцима 
списа; и садржавају већином по више концепата од 
једног списа. Концепти једног списа обично су само 
преписани један са другог, с извесним изменама и по- 
правкама. Они су, према томе, слични један дру- 
гом, и садржавају у главном исте реченице, одељке, 
главе. На њима није ничим означено који је ранији 
а који познији: они су врло ретко датовани; никада 
концепат, замењен другим, није прецртан за знак да 
не важи више; рука је у њима врло слична, а тако 
и хартија и мастило, које је скоро увек црно. Уред- 
ник се трудио одредити, за сваки спис, који је кон- 
цепат ранији а који познији. и нада се да је у том 
у главном успео. За тај циљ, он се руководио не- 
што спољним знацима (датум, пагинација, рука, хар- 
тија, мастило), у колико се по томе што дало учи- 
нити, а много више знацима унутрашњим, самим 
текстом. Код ових последњих знакова, он је наро- 
чито гледао на поправке у тексту: према томе је 
ли поправка, учињена писаљком у једном концепту, 
ушла мастилом уписана у други концепат, он је од- 
ређивао један концепат за ранији а други за познији. 
Кад, због краткоће појединих концепата или због 
тога што неки не садржавају исте одељке, није 
оваквих поправака било, уредник је гледао на раз- 
вијеност одељака, стилску обраду текста, вал аност 
редакције, те према томе одређивао који је конце- 
пат старији а који млађи; овакви случајеви били су 
ређи. На тај начин одређивао је уредник однос међу 
концептима и генезу њихову, и онда их по томе 
средио, сваки пагиновао засебно и означио словима, 
најстарији словом а, а позније другим словима (b, с 
итд.) редом по времену постанка. 

Како понаособ за поједине списе изгледају ти 
концепти, сад ћемо показати. Рукописе свих списа 
нећемо описивати, него само оних који се овде издају. 

1. Покушај о лишерарном укусу. — Концепти 
а, 6, с, а, сви у полутабацама, хартије шпартане, 
писани мастилом, само с једне стране (сем а). Кон- 
цепат а, стр. 1-10, пагинован са 2-6 по листовима, 
нема првог листа; b, стр. 1 - 9, пагинован са 1, 4-10 
(нема стр. 2, 3), уз то насловни лист с датумом 
„Септ. 1892“; с, стр. 1-11, пагинован 2, 17 - 25 (кад 
је овај слис штампан у С. A. Гласнику 1907, имао 
је и стр. 3-16), садржи све у главном што а и b; 
а, стр. 1-6, лагинован 1, 3-6, на жућој хартији, 
лепшом руком, са означеном | главом, што остали 
концепти немају. Концепат а је најпознији, само не- 
довршен и дефектан. — Као што се по датуму једног 
концепта (2) види, спис је из 1892, што је уреднику 
и иначе познато; томе одговара и белешка писаљ- 
ком у с: „Јакшић, Две заставе (да се аналише)“ а 
анализа ове Јакшићеве песме дата је у штампаној 
студији о Јакшићу 1893 (Из новије српске лирике, 
48); као што у извесној мери одговара и реченица: 
„одушевљење, што га је, око половине прошлога 
столећа, произвела у Немачкој Клопштокова Меси- 
јада“ (стр. 5 овог издања.) 


2. J. Игњашовић. — Две белешке писаљком y 
концепту а студије о Љубиши (в. бр. 3), на стр. 
1, 5-6. — По сазнању уредникову, писано 1901-2. 


3. Сш. М. Љубиша. — Концепти a, b, с, а, е: 
а, у 4°, непагинован, стр. 1- 12, писан на концепт- 
хартији, писаљком (на стр. 12 мастилом), садржи 
мисли и белешке, одвојене, без реда; 2, стр. 1-4, 
обухвата | главу студије, у две редакције; с, стр. 
1-4, пагинован Il 2-3, Ш 1-2, обухвата П и Ш 
главу; а, стр. 1-11, пагинован П 1-5, Ш 1-5, (1 
стр. непагинована), садржи Н (од ње почетак два 
пут написан) и Ш главу; е, стр. 1-14, пагинован II 
1-5, II 1-2, IV 1-6, лепше писан, садржи увод, 
I-IV главу. — Писано кад и спис бр. 2. 

4. Л. K. Лазаревић. — Концепат а, 6, с: а, 4", пи- 
сан писаљком и мастилом, на хартији жућој, стр. 1-5 
непагинован, садржи мисли и белешке, од којих 
неке означене да припадају П и IV глави; b, на концепт- 
хартији, стр. 1-5, пагинован 1 1-5, садржи | главу; 
с, стр. 1-7, пагинован 1, 3-5, Ш 1-2, У 1 садржи 
увод, І (нема 2 стране у почетку), Ш, V главу. — Спис 
je јамачно из 1898-9, пошто се од несвршених 
приповедака Лазаревићевих помиње само Швабица 
(в. горе), која је изишла 1898, а не и друге, које су 
изишле 1899 (издање С. К. Задруге). 

5. J. Веселиновић. — Концепат а, b, с: а, стр. 
1-10, пагинован I 1, Ш 1-4, IV 1-2, писан плавим 
мастилом (поправке црним), садржи главу ! (два пут 
писану), III, IV; 0, стр. 1-2, пагинован 3 - 4, садржи 
оно што спада у главу Ш, без ознаке глава, почет 
црним а настављен плавим мастилом, али ипак познији 
од а; с, стр. 1, на жућој хартији, црним мастилом. 

6. Св. Марковић. — Концепат а, стр. 1-2 на 
обе стране писан; 2, стр. 1; с, стр. 1-4, негде на обе 
стране писан. 

7. Св. Вуловић. — Концепат а, b, с, а, е: а, стр. 
1-4, 4°, с обе стране писан, писаљком, садржи од- 
војене белешке при читању; 0, стр. 1-16, пагинован 
1-14, 8a, 8b, садржи увод и биографију (л. паги- 
новани 1-14), и додатке страни 8 биографије (л. па- 
гиновани 8a, 8b), на страни 1: „започето 13 anp.“; 
с, стр. 1-2, непагинован, садржи ІІ главу одељка 
о књижевном: раду у две сличне редакције: а, стр. 
1-4, пагинован | 1-4, П 1-2, Ш 1, на стр. 1 датум: 
„10 мај 1900“, садржи главу 1- одељка о књи- 
жевном раду; е, стр. 1-4, на хартији белој шпар- 
таној, писан лепо, садржи само І главу, — Спис писан 
како се види, 1900, а по поруџбини Српске Књи- 
жевне Задруге да Недић, после смрти Вуловићеве 
(1898), приреди избор његових списа и напише увод. 

8. С. Сремац. — Једна белешка у концепту а 
студије о Љубиши, стр. 6-7 (в. бр. 3). Писано кад 
и студија о Љубиши, 1901 - 2. | 

9. Предговор српском преводу Вершера. — Један 

концепат. Писан, као предговор преводу Вершера од 
Г. Св. М. Јакшића за Забавник Српске Књижевне За- 
друге, 1899. 

Студија О Хамлешу не налази се у рукопису. 

У овом издању штампан је сваки спис, који je 
у рукопису нађен, по последњем, најдоцнијем кон- 
` цепту; само на једном месту, узет je, за један мањи 
одељак, ранији концепат (в. ниже бр. 5). Ако по- 
следњи · концепат нема све главе и одељке списа, 
„штампан је онај који то има, а који је од других 
доцнији. Тако je 1) Покушај о лишерарном укусу 
штампан овако: увод по а, а како тај концепат 
нема једну страну, то је одговарајући део штампан 
по с (од речи: „понеке изреке и пословице“, стр. 
3 ред 8 оздо, до речи: „и ако се она не да“, стр. 
4, ред 11 оздо); гл. І no а; гл. Il по с, али како 
данас те главе нема у с а некад је било и она је 
била штампана у С. К. Гласнику (XVII, 287 и даље), 
то је та глава штампана управо по том штампаном 
тексту, али и с обзиром Ha аи b; гл. Ш по с; гл. IV 
по с, управо по тексту из С. A. Гласника (XVII, 
438 и д.), пошто с нема ни тога одељка данас. Главе 
Ш и IV нису означене у рукопису ; њих је тако сам 
уредник обележио. 2) Белешка J. Игњашовић штам- 
пана је по једином рукопису у којем се налази. 3) 
Студија Сш. M. Љубиша штампана је овако: увод по 
e, гл. | по b, гл. I-IV no е, засебне белешке после 
свршене студије, по a. 4) За студију JI. К. Лаза- 
ревић штампан је увод по с; Ira. по с, a где y њој 
што недостаје (првих пет алинеја, стр. 42 р. 10 оздо 
до стр. 12 p. 5 оздо, и последње две, стр. 16 p. 9 оздо 
до стр. 17 р. 2 озго) по 2, као што су по 0 попуњене 
и извесне недовршене реченице из с; Il гл. по a, 
Il по с (означење главе по а), IV no a, У по с; бе- 
лешке на крају, по au Û. 5) За студију J. Веселино- 
вий, штампана гл. І по с до речи: „враћајући у сутон 
волове“ (стр. 52 р. 1 озго), а одатле по а; гл. Ш прва 
алинеја (до речи: „слабије радове његове“, стр. 52 p. 

12 озго) no a, одатле до речи: „У Сељанци немамо 
никакве радње“ (стр. 63 р. 11 озго) по 2; пошто је ту 
редакција боља, а затим до краја опет по a; ra. IV 
по а, Наслов списа није дат у рукопису. 6) Фрагменат 
Св. Марковић штампан је овако: | алинеја увода (ст. 
59 р. 1-20) по b, даље увод по с, с допунама He- 
довршених реченица из а; | гл. по с, с таквим до- 
пунама из а. 7) За студију Св. Вуловић, штампан 
је одељак Живош (наслови одељака нису у рукопису) 
по б; у одељку Књижевни рад, 1 и ЇЇ гл. no e (ra. Пу 
њему није назначена, а у а јесте); Ш гл. по d; бе- 
лешке на крају по a, с, а. 8) и 10) Белешка С. Сре- 
мац и Предговор српском преводу Вершера штампани 
су по јединим рукописима у којима су очувани. 9) 
Предавање О Хамлешу, штампано је по тексту штам- 
паном у Ошаџбини (год. 1892 књ. XXXII стр. 263). 

Издајући Недићеве списе, уредник је штампао 
текст онако како се OH y концептима налази. Ипак, 
стање у којем се концепти налазе и начин на који 
је Недић писао, изискивали су нешто слободе у 
овом погледу, и уредник ју је, хтео не хтео, морао 
себи допустити. Начин његова издања, дакле, са- 
стоји се у овом. Концепат одабран за штампање 
неког списа или одељка у њему, штампан је онако 
како гласи и онолико колико траје; само је у спису 
о Љубиши, из концепта b, по којем је штампана 
І глава, изостављена кратка алинеја (в. стр. 28, р. 
8 оздо овог издања, пред алинејом: „Приповетке 
ЈЉубишине, итд“) и последњи став алинеје: „При- 
поветке Љубишине, итд.“ (иста стр. последњи ред), 
у којима се укратко износи оно што се шире и боље 
налази у П гл., која је штампана по другом, познијем 
рукопису с. Поправке учињене мастилом унете су 
све у штампан текст. Ако је пак реч пребрисана а 
није замењена другом ма да је замена била по- 
требна, реч је ипак штампана. Ако је, даље, реч 
или фраза стављена у заграду, она је или остав- 
љена у загради, или стављена у примедбу испод 
текста као примедба пишчева, или изостављена, 
прему смислу и потреби. Поправке обележене пи- 

саљком унете су такође у штампан текст, исто као да 
су мастилом учињене. Ако поправка није изведена 
потпуно, или не тако да се може згодно унети у 
текст, она је изостављена или стављена у примедбу 
испод текста. Кад су сви потребни концепти једног 
списа, који представљају цео редигован текст, штам- 
пани, а у понеким концептима остале ипак извесне 
одвојене белешке које вреде или које су карактери- 
стичне, онда су иза редигованог текста штампане 
и те белешке, у избору, према њиховој новости или 
важности. Дати текст уредник је исправљао само 
у овим случајевима: ако се у њему налази случајна 
писарска погрешка (поновљена или погрешно F2- 
писана реч, неизведена конгруенција према доцнијој 
исправци, итд.); ако се налази известан погрешан 
граматички облик који Недић иначе није писао 
(извесан, подпадају, итд.), што је у ствари такође 
писарска погрешка; ако се налази стварна погрешка, 
али која је опет случајна (нпр. у рукопису стоји 
„Сеоска икона“ место „Школска икона“; в. стр. 
49). Скраћене речи исписиване су потпуно, где 
је требало (нпр. „Вечити младожења“ место „B. 
Млад.“, стр. 26). Подвучене речи штампане су 
курсивом; за неке наслове потребно је било исто 
учинити, и ако у рукопису нису подвучени. Алинеје 
су остављене онако како их је писац обележио. 
Стихови и други наводи добили су засебну алинеју 
и кад то није у рукопису случај, и штампани без 
наводница, као што је то и сам писац у својим књи- 
гама чинио. У студији о Хамлету, наводи су штам- 
пани у облику прозног текста, и ако их је писац 
раније (Ошаџбина) штампао и тако и друкчије; том 
приликом су скраћенице које захтева стих исписане 
потпуно. Наводи су прегледани према оригиналу, и 
одступања у њима према овоме поправљена, сем у 
случајевима у којима су та одступања (правописна) 
вољна, онаква каква је писац и у својим раније штам- 
паним књигама са наводима чинио (нпр. стр. 37, p. 7 
озго реч: „цариградска“ написана је у рукопису са дс, a 
у оригиналу и то у издању Љубише од 1875, 1882, 1889, 

ca 4. „цариграцка“). Интерпункција је, где је тре- 
бало, мењана. То је чињено или где је концепат стари, 
из времена кад Недић још није био утврдио своје 
принципе о њој (нарочито то важи за /Токуша/ о 
литерарном укусу, који је из 1892), или где је знак 
случајно у рукопису изостављен. Измене у интер- 
пункцији чињене су у духу Недићевих принципа. То 
исто важи и за правопис. 

Објашњења ствари (имена страних писаца, ли- 
терарни и историски факти, технички изрази, и др), 
која се обично дају у примедбама испод текста у 
издањима С. К. Задруге, овде су изостављена у нади 
да ће их сваки читалац који буде читао ову књигу, 
сам знати или наћи. У примедбе је стављено само 
оно што је потребно за попуњавање и разумевање 
недовршених реченица у тексту; примедбе су те увек 
штампане курсивом, за разлику од пишчевих које су 
штампане обичним словима и с нарочитом назнаком 
да је примедба пишчева. 

Књига је подељена у два дела, према једној Не- 
дићевој белешци. На концепту 4 студије о Љубиши, 
а на полеђини стр. 11, стоји оваква белешка: „Ли- 
терарни Укус, J. Игњатовић, Ст. М. Љубиша, JI. K. 
Лазаревић, Ј. Веселиновић, Б. Ђ. Нушић.“ Уреднику 
се чини да та белешка значи садржај намераваног 
другог кола Новијих cpückux писаца и ред сту- 
дија у њему; сви писци овде поменути јесу доиста 
„новији српски писци“, ред њихов је хронолошки 
као и у првом, штампаном колу, а студија //окуша] 
o лишерарном укусу одговара оној О књижевној 
кришици, која је прва на реду у штампаном, првом 
колу. С тога је уредник издвојио те студије у за- 
себан одељак који би се могао назвати Новији српски 
писци (друго коло); спис о Б. Нушићу није очуван 
у рукопису, те није могао ући. Тај одељак је обе- 
лежен као први; у други је ушло све остало. 


Као наслов књизи ставио је уредник наслов. 


Кришичке сшудије. Ове се речи налазе као подна- 
слов у двема ранијим књигама Недићевим (Из но- 
вије српске лирике, Новији српски писци), и као део 

главног наслова у студији о М. Ђ. Милићевићу (Ле- 
шопис, 1901, књ. 205, стр. 1). Оне су зато и узете 
као наслов овој књизи, и ако њој више приличе 
него што ће приличити другој свесци, у којој су 
махом омањи чланци. Насловни лист састављен је 
према насловним листовима Недићевих ранијих књига 
(две поменуте и Векфилдски свештеник) и брошура. 


Павле Поповић. 

Има пуно речи које ce на све стране чууу иу 
које цео свет верује као у признате истине, а које 
се, када се ближе испитају и боље у њих загледа, 
показују да нису ни на чему основане, но да су про- 
сте заблуде које људи примају и понављају их, по 
навици, не мислећи. 

Један духовит писац енглески, Чарлс Jlamó, 
устајао је пре неколико десетина година, против 
неких од ових, како их је он називао, популарних 
заблуда, и доказивао да многе пословице и изреке 
што су у устима целоме свету немају никаква разлога 
ни оправдања. По чему, пита он, не би било у реду 
да се смејемо шали или досетци коју сами начинимо? 
Зар то не би било као и кад би какав човек пра- 
BHO гозбу, па сам не имао свога дела у moj? Ko 
каже да се поклону у очи не гледа? Када вам какав 
пријатељ поклони своју књигу, коју нико не купује, 
зар не очекује он као уздарје за њу вашу, коју свет 
купује 2 И зар нема и таквих поклона са којима не 
знате куда ћете, које нити сте пристали да примите, 
ни да одбијете > 

Тако је овај пријатни писац побијао, с пуно 
_ духовите шале, понеке изреке и пословице, доказу- 
_јући о њима да су обичне популарне заблуде, које 
људи примају и понављају их и не мислећи, по на- 
вици. Но има, мимо ове, и једна друга врста за- 
блуда, далеко озбиљнија, која се не да овако у шали 


_побијати, но је треба подврћи строгој критици. Таква 


_ једна заблуда је напр. став да изузешак пошврђује 
__правило. Мало коме пада на памет да се запита, на 

који би то начин и како би могло бити да у при- 
лог правилу иде оно што од њега одступа. Пра- 
вило је став који важи за известан низ случајева, 
из којих је изведен; случајеви, који под њега не 
потпадају немају с њиме никакве везе. „То је када 
се дете избије па му се после доказује да је то за 
његово добро. Једна оваква заблуда је и позната 
латинска реч de gustibus non est disputandum. Ko- 
лико се год пута поведе реч о укусу, па се људи, 
као што то и иначе често бива, не могу да сложе, 
но остају свак при своме, ретко ће се пропустити 
да се наведе овај став и да се дода да је укус разли- 
чан, да се једном допада ово, другом оно. Против 
ових ставова не би се имало шта рећи — пошто се 
не да порицати да је укус различних људи разли- 
чан — када се ово не би обично узимало тако као 
да у питањима укуса нема у опште ничега сталног, 
ничега што би могло послужити као мерило чистоте 
његове, но да је он само субјективни израз оцене 
појединих људи, која се може кретати и између су- 
протних полова, и када се ово не би узимало и 
примало као аргуменат да се одрече могућност чи- 
тавој једној науци, Естетици. Ако нема ничега ап- 
-солутно Лепога, но је све стало до субјективнога 
цењења, онда, очевидно, да не може бити речи ни 
о једној науци, која треба да утврди законе Лепоте, 
онда треба уништити Естетику. Сасвим природна 
последица оваквог схватања је да се на све стране 
исповеда толеранција у стварима укуса — и ако се 
она не да лако у склад довести с тим да свак опет 
сматра свој укус као прави, а туђи као лажан. Ова 
последња околност могла би већ поколебати веру 
у субјективни карактер укуса када се она не би ту- 
мачила оном општом цртом људске природе по којој 
свак мисли најбсље о ономе што је његово. 

Није ми намера улазити овде у претрес питања 
о укусу у опште. Ја сам само рад да на једном при- 
меру изнесем неоснованост онога тврђења и да по- 
кажем да у литерарном укусу, поред све различно- 
сти његове, има нечега општега, и да се, кроза све 

мене, кроз које је он пролазио код различних Ha- 
рода и у различна времена, огледа нешто трајно, 
стално, нешто што су сви редови људи и сва вре- 
мена признавала као лепо. Оно што, у овоме по- 
гледу, буде важило о литерарном укусу, важиће, 
извесно, и о свима другим врстама укуса; о овима 
у толико пре што се нигде не сусрећемо са тако 
неједнаким цењењем естетичке вредности као на 
овоме пољу. 


[ 


Што нам у испитивању о литерарном укусу 
прво пада у очи, то је велика неједнакост његова. 
Ни о чему, изгледа, нису мњења тако подељена као 
о томе шта је у литератури Лепо. То се најбоље 
види из тога, што сваким даном, скоро, ничу нови 
правци и нове школе књижевне. Јаче и убедљивије, 
изгледа, но ма какво извођење доказује ова једна 
околност да овде нема никаква стална ни поуздана 
мерила, но да све зависи од субјективне оцене по- 
јединаца. Уз то долази још и једна даља околност, 
која је у томе што је укус у литератури, о којем 
су данас мњења тако подељена, у току времена 
пролазио кроз још веће мене. Нама напр. изгледа 
данас неразумљиво оно одушевљење што га је, око 
половине прошлога столећа, произвела у Немачкој 
Клопштокова МЕСИЈАДА; нити разумемо како је могао 
Осијан у оној мери очарати духове да га је и ne- 
сник као што је Гете могао стављати изнад Оми- 
рове поезије. Вероватно ће, исто тако, будућа сто- 
лећа са осмејком погледати на дела којима се ми 
данас дивимо као великим песничким делима, a y 
којима она неће, можда, наћи ни трунка праве пое- 
зије, исто као што ми чинимо са узорима којима су 
се дивили ранији векови. На тај начин, једино што је 
у овоме стално, изгледа да је мена, а једино у чему 
би се сви могли сложити да je TO да треба свакоме 
оставити пуну слободу да на своју руку ствар цени. 

При свем томе, има нешто што указује, да се, 
поред све неједнакости у оцени књижевних дела, и 

поред свију мена кроз које je литерарни укус у 
различних народа и у току столећа пролазио, може 
опазити неке сагласности и неке сталности. То су 
она бесмртна дела што су преживела све мене и 
колебања укуса, и којима се човечанство, одушев- 
љавајући се за неко време делима пролазне вредно- 
сти, која су погађала тренутне потребе и располо- 
жења његова, увек враћало. Дела као што су ИлијАдДА 
и ОдисеЈА, или као што су, у новијем времену, Bo- 
ЖАНСКА КОМЕДИЈА, ИЗГУБЉЕН РАЈ, Шекспирове драме 
или Гете-ов Фауст; та су дела вазда цењена и остаће 
вазда на цени, нити ће им будући векови моћи што 
одузети од њихове цене. У њима има нечега трај- 
ног, њима је осигурана бесмртност, и она, отуда, 
речитије но ма какво извођење доказују да и у ли- 
терарном укусу има нечега сталног и да му се може 
изнаћи мерило. 

Ова околност да, поред све неједнакости у це- 
њењу литерарних производа, има нечега у чему су 
сви сложни, и да се, усред овог колебања укуса у 
књижевности, може опазити и нечега сталнога, била 
би већ сама за се довољна да поколеба сумњу у 
то да се може наћи бар донекле апсолутна мерила 


литерарне вредности. За нас је она у толико зна- 


чајнија што нам, у исто време, указује и пут којим 
нам ваља ударити у истраживању овога. Јасно је да 
наше испитивање показује две стране: с једне стране, 
имају се потражити они утицаји који опредељују ли- 
терарну вредност појединих дела, како се она узимље 
од појединаца и у различна времена, сасвим неза- 
висно од праве и истинске вредности њихове; а с 
друге, треба испитати шта је оно што им даје праве, 
унутарње вредности. Оно ће се, отуда, сасвим при- 
родно, и кретати у ова два обележена правца. Ми 
ћемо, дакле, имати да испитамо утицаје који чине 
да је укус различан и да се он мења, а затим да 
потражимо шта је оно што чини да, у пркос нејед- 
накости и колебању његову, у њему има нечега оп- 
штега и трајнога. Са овим последњим испитивањем, 
ако оно испадне успешно, очевидно да је по себи 

дат и одговор на питање о мерилу литерарног укуса, 
и са наласком овога, ако се призна да оно што важи 
о литерарном важи и о сваком другом укусу, потвр- 
ђено и оно што и јесте циљ овој расправи да утврди: 


"да укус није у тој мери субјективан да се не би 


могло наћи у њему ничега заједничкога ни општега, 
и донекле апсолутнога, што би везивало сваки, и 
прост и пречишћен укус. 


П 


Испитивање утицаја који опредељују оцену и 
пресуђују о вредности појединих књижевних про- 
извода, како се ова у различна времена узимала, 
скопчано је, очевидно, са великим тешкоћама. По- 
казати шта је све утицало и откуда је дошло да се 
ово или оно дело неједнако ценило у различна вре- 
мена, да је у једнима слављено као узор и врхунац 
до којега се литерарна продукција може уздићи, а 
у другима да су га читали само историци књижев- 
ности, то не само да није лако, но, често пута, није 
ни могуће. Утицаји су ови тако многобројни и тако 
разноврсни, да је све што се у томе погледу може 
постићи у томе да се наговесте само општа гледи- 
шта; појединости су неисцрпне и остављаће истори- 
чару књижевности вазда пространо поље да у изна- 
лажењу њихову напреже своје оштроумље. Оно што 
нам, у овом погледу, уме казати историја књижев- 
ности, у које би било најприродније потражити оба- 
вештења, није много. Она се, све до скора, задово- 
љавала, а највећим делом се и данас задовољава 
истраживањем спољашње стране, и поглавито тежи- 
ште полаже у то да књижевне производе схвати из 
субјективне природе њихових твораца; а ово двоје, 
колико је иначе важно и интересно, за нас овде не 
може бити од велике вредности, ни помоћи, у ко- 
лико се нас овде тиче суд оних којима су они на- 
мењивани и оно што тај суд опредељује. 

При свем томе, историја књижевности, наро- 
чито новије обраде њезине, указује нам на извесне 
прилике и моменте који су у колебању и мењању 

литерарног укуса играле какву улогу. Она нам ка- 
зује да је литерарни укус, кроза сва времена, бивао 
опредељиван оним небројеним приликама, крупним 
и ситним, које су одређивале и правац целокупном 
културном развићу народа. Ово напоредно разви- 
јање литературе и укуса у њој са општом културом 
народном сасвим се природно тумачи тиме што је 
она и никла са културом као једна грана култур- 
ног живота народа. Отуда и долази да су они ути- 
цаји који су давали извесну физиогномију каквом 
добу, одређивали и правац литерарном укусу, те су, 
у таква времена, понеки песнички производи сма- 
трани као велика књижевна дела једино зато што 
је оно што је покретало духове савременика нала- 
зило у њима нарочито жива и речита израза. При- 
мер су нам зато они појави у књижевности прошлога 
столећа и сва она дела што су, по примеру и са- 
вету Русовљеву, преузносила природност и простоту, 
на супрот преуглађености културној, осећање на су- 
прот хладноме разуму. Tako је постала она сенши- 
меншална књижевност што чини тако значајно обе- 
лежје овог столећа; а отуда је поникао и онај покрет 
бујносши и йлахосйи (Sturm und Drang), који Hapo- 
"чито карактерише немачку књижевност овога доба. 
Нема сумње да је и сама ова литература, делом, 
произвела оно расположење духова; али је она сама 
морала тек нићи из њега, и давши му израза, она 
га је појачала. (Оно болесно расположење духова 
ВЕРТЕР није произвео; он је само израз његов.) Отуда 
је и дошло да су дела што су давала израза ономе 
што је покретало духове, њиховим осећајима и теж- 
њама, налазила свуда одзива; и што је израз био 
вернији и живљи, у толико су поједина дела више 
цењена. На тај начин је дошло да су хвалом пре- 
узношени писци чија дела данас нико више не чита. 
Понека од њих, истина, и данас имају велике лите- 
рарне вредности, као напр. Вертер ; али им ова није 
признавана по ономе што им даје истинске цене, но 
по томе што је годило расположењу савременика. 
ВЕРТЕР је сам велико уметничко дело, после PAYCTA 

можда највеће што га је Гете створио; али одушев- 
љење с којим су га примили савременици није било 
много веће од онога што су га произвели Шиле- 
рови РазБОЈНИЦИ, јер је и у овима исто тако NOTO- 
ђено друго једно расположење духова, као у њему 
сентиментално. Колико утиче овај моменат на оцену 
књижевних производа, познаје се и по томе што је 
ово исто дело, које је толико очаравало савреме- 
нике, у нашим данима осуђивано толико да му је 
побијана свака готово вредност. 

Из слична је се разлога развио и онакав укус 
у књижевности француској за времена Луја XIV. Ho 
овде долази и један даљи, можда још значајнији 
моменат, који на њега утиче, а то је раса, особине 
народне. Када је, мало доцније, Волтер у својим 
Писмима о Енглезима, не могући одрећи својега див- 
љења трагичноме генију Шекспировом, сажаљевао 
што овај „дивљак“ није ни толико познавао пра- 
вила трагедије да је на гробљу извео оне простаке 
гробаре са њиховим несланим шалама, онда се у 
томе не огледа толико укус два различна доба, ко- 
лико две неједнаке расе. Латинска раса, нежнија, 
префињенија, имајући за собом читаве векове лите- 
рарне културе, била је кадра да се узвиси до ап- 
страктне форме, док је сурова и необуздана природа 
млађег германског племена тражила вазда конкретно, 
реално. У току столећа, а под утицајем друштвених 
и политичких прилика и установа, које су, у оста- 
лом, и саме продукт расе и њенога генија, разви- 
јале су се и јачале и ове разлике, док се нису, на 
послетку, развиле у потпун антагонизам. Ова нејед- 
накост расе и учинила је те је утицај францускога 
укуса, какав се био отпочео у енглеској књижевно- 
сти са ресторацијом Стуарата, а услед политичких и 
друштвених прилика, био пролазан; јачи утицај расе 
однео је победу над слабијим утицајима спољних 
прилика. Литература овога доба, као и доба за њим, 
поред свега тога што оно — ово последње — носи 
име злашнога века енглеске књижевности, није у 

оној мери утицала! — као у националном духу изве- 
дена. И поред свега колебања укуса, енглеска књи- 
жевност није никада битно одступала од свога на- 
ционалног карактера. И у временима превласти фран- 
цуског укуса, Шекспир је у њих цењен; чак и нај- 
славнији поклоник псевдокласицизма доктор Џонсон 
сматрао је Шекспира као највећег песника енглеског. 

Из истога разлога дошло је и да је немачка 
књижевност новијега доба, и ако је, услед много- 
бројних политичких и других прилика, преко једног 
столећа била у зависности од француске, напослетку 
пошла за Енглезима, који су им по раси сроднији, 
и да тек од критика Швајцараца, Лесинга и других, 
који су сви, на супрот превласти Француза, укази- 
вали на енглеске узоре, почела се дизати и јачати 
књижевност, која је, вођена у овоме правцу, добила 
значај праве националне књижевности. 

Но поред свега овог утицаја што га раса има 
на развиће књижевности и укуса у њој, не треба 
сметати с ума да расе, поред све различности њи- 
хове, имају вазда и нечега заједничкога, нечега што 


је људима свију раса својствено, и да се отуда, y 


животу и најразличнијих раса, јављају у главном 
исти појави, само локално, према раси, у нечему 
измењени. Ово јединство и заједница духовна чо- 
вечанства огледа се у свима тековинама и твореви- 
нама духа народа. Све су се оне, у главноме, свуда 
јављале у истом облику, пролазиле кроз исте мене. 
Најбоље се то, можда, огледа у народним умотво- 
ринама. Сличност њихову, истина, често доводе у 
везу са заједницом и тумаче тиме што би оне биле 
донесене још из заједничке постојбине, али се делом 
доводе на сродство од позајмице; но и ако и овога 
има, право тумачење треба тражити дубље, у томе 
што је човек свуда где га има човек, и што сви 
људи подједнако мисле и осећају, а све разлике су 
само разлике степена и особеног начина, никако рода. 


1 Реченица недовршена; није прецизовано на шша се 
ушицај односи, али је смисао ипак јасан. 

To што важи у опште о свима манифестацијама духа 
народног, важи и о укусу. И укус, колико је он раз- 
личан по раси, никад разлике његове код појединих 
раса не иду тако далеко да се не би у главном 
слагале. За потврду овоме може нам послужити пое- 
зија прве половине нашег столећа. Њен је највећи 
представник Лорд Бајрон. Но она није одјекнула по 
целој Европи, а ако је стојала знатно под утица- 
јем његовим, она се јавила готово једновремено и 
у Италији и у Немачкој, и код Француза и код Руса. 
Колебање, дакле, литерарног укуса, у колико је оно 
опредељено особинама раса и другим утицајима ко- 
јима је подложно, креће се вазда у извесним гра- 
ницама, које су му стављене овом особином духа 
човечанског. Изван њих, њега опредељују други ути- 
цаји, који су свуда за све расе и прилике исти. Да 
потражимо сада у чему су ови. 

Један од ових утицаја, то је потреба за про- 
меном, новошћу. Људска је природа тако удешена 
да тежи за променом. То се огледа не само у ме- 
њању дневних мода, но и у далеко крупнијим и оз- 
биљнијим стварима, у којима се често напушта оно 
што је добро и корисно, само за то што није више 
ново. И оно што је најпријатније досади, када остаје 
вазда исто; и оно што је најлепше, изгуби своју чар 
и жртвује се мање пријатном и лепом, само зато 
што је ново. Врло велики део песничких дела има, 
отуда, за своју махом пролазну вредност да забла- 
годари овој потреби људи за променом. Но ова иста 
потреба, која тако исто опредељује укус на штету 
његове чистоте и уди развићу правог укуса,. у ко- 
лико чини да се претпостављају производи пролазне 
дневне вредности онима којих је вредност трајна, 
с друге стране, опет, сасвим природно доноси собом 
враћање старом, често пута и из тога простог разлога 
што различност не даје маха стварању све новога 
и новога. Тако се укус враћа од новога опет ста- 
роме, од једнога другоме, и ово се колебање јасно 
огледа кроза све развиће, не само књижевнога укуса, 
но свакога укуса у опште. 

Докле ова потреба за новошћу мења сасвим 
произвољно укус, дотле други, даљи један моменат, 
мењајући га, даје му, у исто време сталан правац у 
томе мењању. То је неједнакост укуса, каква се она 
јавља са различним добима живота, и која важи не 
само о појединоме човеку, но и о читавим народима, 
па и о целом човечанству, које -- TO се већ на све 
стране понавља — у својем развићу пролази кроз 
исте мене кроз које и поједини човек, Познато је 
да је у млађим годинама уображење далеко живље 
но у зрелијим, онако исто као што су обрнуто, у 
зрелијим годинама јаче друге радње духа. Отуда се 
тумачи она појава да се народне умотворине јав- 
љају само у млађих народа, а код старијих да је се 
угасила моћ стварања. Отуда она свежина, којом нас 
задишу /шакој најстарији споменици песнички, као 
зборници Риг-Веде, и коју ћемо узаман тражити код 
свију највећих и модерних песника. То није, као што 
би се могло у први мах помислити, несвесна илу- 
зија у коју падамо, заведени оним што ми самиу 
њих уносимо, а чега у њима не би било, но то је 
права, истинита свежина и непосредност осећања, у 
којој уживамо, но којој сами не умемо више дати 
израза. — Из истог разлога долази да у млађим го- 
динама годе приче које забављају фантазију, све оно 
што је необично, чудно, страшно, романтично; а из 
овога разлога ово годи и укусу простијих људи, који 
у овоме погледу остају деца. Истина, и ми уживамо 
у фантастичним приповеткама напр. По-а, али нама 
је уживање друкчије; ми не уживамо у самој фан- 
тастичности, но у уметничком извођењу и бујноји 
необузданој машти, која их је створила. — Овамо 
спадају, великим делом, и појави литерарног укуса, 
какав се он јављао у ХУШ столећу; нарочито у Не- 
мачкој. Ово столеће има, тако ми је вазда изгле- 
дало, на себи нечега младалачкога са својом буј- 
ношћу, и отуда је и дошло да је у ономе покрету 
књижевном познатом под именом периоде плахо- 
сти и бујности проглашавано као лепо M узорито 
оно што нама данас изгледа као детињаста декла- 

мација. Савременицима je годио тон каквим су пи- 


сани напр. РазБоЈНИЦИ Шилерови, и они су их про- 
глашавали као велико песничко дело једино са оне 
необузданости која га одликује, и оне револуцио- 
нарне тенденције која се у њему огледа, а која је 
била и тамна и нејасна тежња онога доба. 

Ово нас доводи на један даљи моменат, који 
је у томе да сваки тражи од песничких дела, не само 
да му се допадну, но и да му годе. Често се, баш 
по мери у којој му она годе, тј. колико одговарају 
његовим склоностима, расположењима, мњењима итд. 
цени и њихова естетичка вредност. То се опажа не 
само код појединаца но то вреди и за читава по- 
кољења. Понека су књижевна дела налазила само 
за то онако жива одзива у савременика што је оно 
што је покретало духове итд. — — У опште, све оно 
што буни суд наш, заводи нас и при оцењивању књи- 
жевних дела. Отуда долази да свако, готово, има 
свога писца, којег цени више но све остале. Да при 
томе и сујета има свога дела, по себи се разуме. 
Као што лепо примећује Y. Ламб: „Нико не може 
учинити својим писцем писца којег цео свет чита. н 
(Last Essays of Elia.) 

У овоме што смо довде навели, познали смо 
неке од момената који чине да је литерарни укус 
неједнак и да се он колеба. Највећи део њихов остао 
је, по свој прилици, неопажен и непоменут. То је, 
и ако односи потпуности испитивања, на коју, у оста- 
лом, и не претендујемо, сасвим природно. Ти су 
узроци тако многобројни, а делом се отимљу сва- 
кој, и најбрижљивијој анализи, да је немогуће све 
их уочити. Да се за овај мах задовољимо и овим 
до сада побројаним, и да додамо само још да су 
они битни, и да они поглавито опредељују лите- 
рарни укус, некад једни, а некад други јаче и у 
већој мери. Литерарни укус, на тај начин, био би ре- 
зултанта свију ових разноврсних момената и утицаја. 


Ш 
Са овим би први део нашег испитиваһа био 


завршен, и ми сад имамо да приступимо другом, важ- 

нијем делу наше задаће, да потражимо хоћемо ли 
у овоме мењању и колебању литерарног укуса моћи 
наћи нечега сталног, утврђеног, што не би било про- 
мени подложно, нити би у чему зависило од оних 
утицаја. 

Улазећи у ово испитивање, ми, пре свега, мо- 
рамо правити разлику између дела чисто књижев- 
них и оних која живе у успомени човечанства по 
том што су у њима изнесене нове, плодне идеје, 
које су испитивању отвориле нове путове и нова 
поља. Ову разлику није, истина, свакада лако уочити 
ни повући, али је у толико важније нагласити је 
што она, ако се могне, ма и сасвим у опште, повући, 
указује и пут којим ваља поћи, те да се утврди оно 
што чини чисто литерарну вредност каквог списа, 
са којим је, сасвим природно, дато и мерило укуса 
у литератури. 

Шта је, дакле, да се одмах запитамо, оно што 
чини знаменитим два тако неједнака дела, као што 
су напр. Кантова Критика Чистог Ума и, рецимо, Ге- 
те-ов Фауст? То није ни најмање тешко казати. Кант 
је својом критиком показао нове, дотле непознате 
путе филозофским истраживањима; његово ће ве- 
лико дело остати за сва времена једно од највећих 
што их је дух људски схватио и извео, а оно што 
му даје његову вредност, то су нове идеје, које је 
оно објавило свету, садржина његова. И ову своју 
вредност као и то да се оно и данас чита, пошто 
су други, примив његове идеје, отишли даље од 
њега, и да ће се вазда читати, оно црпе једино из 
те околности што је вазда корисно са новим иде- 
јама упознавати се на извору њихову, и што је за 
више школовање мишљења од неоцењиве користи 
загледати у радионицу једног великог духа, јер сао- 
браћај с њима оплођава дух, онако као што га ве- 
лики песници облагорођавају. Да није тога, његово 
би дело, а с њим и сва друга слична, било само од 
исшориске вредности. 

Сасвим је друкчије са оним делима друге врсте, 
којима смо изабрали за представника Гете-ова Фау- 

cra. Она не објављују свету нове идеје, и не бо- 


гате науку новим открићима и изналасцима. Код 
њих не може, дакле, као код оних првих, садржина 
њихова бити оно што им даје вредности, но нешто 
друго, од ње различно. На први поглед, истина, 


` чини се као да је садржина, само у другом смислу 


узета, и овде која о њој пресуђује, изгледа као да 
је оно што даје цене Гете-ову Фаусту дубока фило- 
софска мисао, која му је основна. Има много света 
који цени ово бесмртно дело само са појединих лепо 
исказаних мисли што су по њему расуте; други, који 


"не траже само „лепа места“, уживају у основној за- 


мисли његовој, у отимању духа да стресе са себе 
окове своје коначности и да се уздигне до правог 
чистог, непомућеног и потпуног сазнања; налазе ле- 
поте његове такође у садржини његовој. Они за- 
борављају да је та иста мисао небројено пута пре 
Гете-а исказивана и даван јој филозофски одређе- 
нији израз у делима која више нико не чита и чијим 
се писцима често ни имена не памти. Није, дакле, 


` H не може бити садржина која пресуђује о Bpen- 


\ 


ности литерарних дела, но нешто друго, од ње раз- 
лично. Није мисао или предмет по себи који им даје 
цене, него начин на који је мисао исказана или 
предмет обрађен. Што пресуђује, то је, дакле, облик, 
форма, у опште — са овим треба бити на чисто. 
Када не би тако било, када у песми не би све за- 
висило од форме, но од идеје, зар би се онда могло 
толико певати, и шта би онда било најпосле од пе- 
сама и од песника? Оно што они певају, то није 
много, идеја би у брзо понестало, јер би их ранији 
песници исцрпели и познијим не би остајало о чему 
he певати. Али форма је неисцрпна; она даје маха 
да се може у бескрајност варирати оно мало мо- 
тива о којима песници певају. Но овај израз,! као 
и многи други који се често понављају у размири- 
цама филозофа и критичара, сувише је неодређен, 
нејасан; с тога треба пречистити и утврдити му 
прави смисао, ако се хоће ствар на чисто да изведе. 


I Мисли се на израз „форма“. 

Пре но што предузмемо, међутим, да овај израз 
форма пречистимо и утврдимо му оно значење, у 
коме он представља животворни принцип сваког 
књижевног дела, потребно је учинити једну напо- 
мену која се тиче садржине и тога колико она значи 
за књижевна дела. По ономе што смо о њој навели 
могло би се помислити да јој ми одричемо сваку 
вредност. Тако ми о њој не мислимо. Ми призна- 
јемо да форма сама собом готово исто онако мало 
значи колико и садржина без форме; само не мо- 
жемо допустити да она значи онолико колико јој 
се обично важности придаје. Сваки песнички про- 
извод мора, по нужди, имати своју мисао, предмет, 
или како се већ име да његовој садржини; а по 
себи се разуме да ће код једнаке форме (тј. фор- 
мално једнаке вредности) оно дело бити веће, ко- 
јему је предмет већи и узвишенији. Отуда ће напр. 
Гете-ов Фауст, када смо њега већ узели за пример, 
бити далеко веће песничко дело но много друго, 
које би му с чисто формалне стране било равно. 
То је и сувише јасно да би потребовало дуго се 
заустављати на томе. Често пута и сама мисао може 
бити песничка, и онда дело има своје песничке вре- 
дности и да му не би био дат одговарајући поетски 
израз. На тај начин би напр. Хајнеова песма о Бору, 
који покривен снегом на далеком Северу, снева о 
Палми што расте на жарком Југу, и да јој песник 
није дао онако несравњиво лепа израза, — — Сретна, 
поетска мисао или слика, често пута је довољна и 
сама да произведе поетски леп утисак. Но овде не 
треба сметати с ума, што на жалост најчешће бива, 
да је овакве сретне мисли често пута родио разум, 
а не осећање, и да се човек, заведен срећном мишљу, 
лако може преварити те сматрати као лепо оно у 
чему има можда само духа — што у осталом не може 
бити ни мало чудно када се зна да се границе између 
једнога и другога, између Лепога и Духовитога, не 
даду свакада оштро повући. Тако би напр. било 
тешко пресудити о песми Хајне-овој АзРА да ли је 
она доиста лепа или је само духовита, да је песник 

није у онако лепе стихове сложио. У овој песми 
пита кћи султанова млада роба, кога виђа у башти, 
одакле је и од кога рода и племена, а он јој одговара: 
Und mein Stamm sind jene Asra, 
Welche sterben wenn sie lieben. 
Код већине наших песника, TO је међутим врло лако; 
овде је понајчешће једино у питању да ли бар има 
духа, често и да ли има само смисла. То важи не само 
о песмама којима као тип може послужити позната 


_ песма МОРЕ МИ ЈЕ ЉУБАВ ТВОЈА ; она не само да нема 


у себи ничега од онога што песму чини лепом, но 
је и слика сама по себи неприродна и бесмислена. 


Но и ако садржина, на тај начин, има свога, 
покадшто и пресуднога значаја у оцени и књижев- 
них дела, она, у опште узев, далеко заостаје у томе 
иза форме. Форма је поглавито она која им даје 
њихову трајну вредност и чини их класичнима. Да 
видимо сада шта управо ваља разумети под овим 
изразом. 

Остављајући на страну спекулације метафизи- 
чара, по којима је она животворни принцип свију 
ствари, довољно је, заради претходног ориентисања, 
узети је у оном најширем значењу њезином, у коме 
она има смисао обраде. Овако схваћен израз форма 
има очевидно и сувише општи и неопредељен ка- 
рактер; при свем томе, од тога ваља поћи ако се 
хоће да испитају и по својој вредности оцене сви 
они елементи из којих се он саставља, и дође до 
онога који се мимо остале истиче тако да се по- 
главито он разуме, када је реч о форми. Да потра- 
жимо, дакле, који су то моменти у обради и колико 
који од њих значи при оцени чисто литерарне вред- 
ности књижевних дела. 


Када се поведе реч о форми, онда се то овде, на 
пољу књижевном, покадшто узимље и сасвим речно, | 
те ce под формом разуме доиста форма, спољна форма, 
изглед, да ли су напр. стихови у јамбима, хексаме- 
трима, александринцима, итд., или се она, исто тако 


I Упошребљено у смислу: дословно, буквално. 

буквално, тражи у звучној сличности стиха и слика. 
Ми смо далеко од тога да овоме одричемо сваку 
вредност; и ове спољности имају своје вредности. 
И то је, нема сумње, од велике важности за песму 
да је размер у њој тачан, онако исто као што је 
за слику важно да је правилно нацртана. Али пра- 
вилност и тачност цртежа, како се од сваке добре 
слике тражи, још не чине добру слику; оне саме 
нису довољне да јој дају уметничке вредности: слика 
која нема ничега другога до правилна цртежа није 
уметничко дело. Тако је и овде. Један се предмет 
боље исказује у једној, а други у другој којој врсти 
стиха; никоме неће пасти на памет да даје оди други, 
мање приличан и мање свечан размер. То лежи већ 
и у самом предмету. Али се не можемо никако сло- 
жити с онима који у песмама гледају само ово. Има 
их којима песма без слика и није песма; простија 
публика у свакој песми пре свега тражи слик. Отуда 
је и дошло, можда, да некоји нови песници (и наши) 
занемарују ову страну у својим песмама, да им се 
не би пребацило да хоће да угоде само простијем 
укусу — често пута и врло згодан разлог да се 
избегне тешкоћа скопчана са тражењем слика. Као 
што простији укус, на овај начин, у слику гледа све, 
тако, опет, има других — и ово важи нарочито за 
класичну поезију — који се нарочито одушевљавају 
највише размером, и у квантитативној тачности сло- 
гова траже сву лепоту песме. Форма, у овоме бу- 
квалном смислу, је главно; она је цељ, а мисли и 
све остало само споредно. ~ 

Слично се, опет, све лепоте песме траже у томе 
да се њоме постигне што већи музички ефекат. Многи 
песници, нарочито новији, теже за тим да вештим 
слагањем речи произведу дејство не на унутарње 
осећање, но поглавито на спољност чулну, на ухо. 
Нема сумње да поезија, а исто тако и проза, — 
пошто је ово разликовање само спољно — може 
постизати врло силних ефеката звуцима, када се ови 
сретно погоде и сложе. То доноси собом већ и само 
унутарње сродство поезије са музиком. Отуда не 

_ само ниједан истински песник, него ни бољи писци 
у прози, не смеју не водити рачуна о овоме. При- 
_ мера оваквих музичких стихова имамо напр. y Te- 
"те-овој балади Erlkónig у познатим стиховима: 
Meine Töchter führen den nächtlichen Reihn, 

Und wiegen und tanzen und singen dich ein. 

Још су бољи пример песма По-а Annabel Lee u 
они несравњиви стихови Хајне-ови, у песми ЧАЈЛД 
ХЕРОЛД: 


Und die Wellen, sie zerschellen 
An dem Kahn wie Klagelaut, 


које читајући чисто осећамо оно мелодично жубо- 
рење таласића, како се разбијају о чун што тихо 
језером плови. У нашој поезији налазимо овога у 
песми Јакшићевој Поноћ, по мојем мњењу, најлеп- 
шој што ју је песник испевао. — Није, у осталом, 
потребе указивати овде на ове примере из уметничке 
поезије; довољно је у томе погледу подсетити 
на тако звану алитерацију, ону врсту стиха, што по- 
стаје слагањем речи које све почињу истим гласом 
и која је у старијем песништву (нарочито немачком) 
играла тако видну улогу и одржала се, као нека 
врста естетичког заостатка у народним пословицама 
— премда овде, код алитерације, није једино звучно 
сродство и једноликост, но и хармонија добија из- 
раза, тако да се употреба њезина, делом, може при- 
писати и осећању за ову. 


Но, поред свега тога, овај захтев није битан, 
но споредан; и без тога може бити песме, као и 
` без слика. Он, уз то, може важити само за мање 
песме; за веће песме, он није већ ни с тога, што 
умара и постаје, на послетку, досадан. Овде се он 
може само местимице употребити. На послетку, он 
Ce још врло лако може изметнути у манир, тако да 
се њему жртвују други, пречи захтеви истинске пое- 
. зије. Поезија није, дакле, ни у овоме, премда OBO, 
згодно и с мером употребљено, може знатно допри- 
нети лепоти песме. Ни то не треба разумети под 
формом, и ако је и оно чини делом. Треба потра- 

жити друга пространи)а смисла овоме термину, у 
коме һе он означавати оно што поглавито пресу- 
ђује о лепоти песме. У овом ширем смислу, ја бих 
идентификовао овај израз са изразом реч; реч је 
форма. Ово потребује ближег опредељења. 

Када о каквој песми речемо да је лепа, онда 
то, с изузетком онога што је напред изведено о томе 
шта још томе доприноси, значи поглавито да је она 
лепо у речи сложена. И овај сложај речи, то је оно 
што је чини лепом. Под овим ми разумемо нешто 
битно различно од стиха и размера; и ако и они, 
са своје стране, могу доприносити лепоти, они у 
томе заостају иза онога што треба приписати сло- 
жају речи. Да би показали шта се под овим има 
разумети и на који би начин он могао производити 
овакво дејство, морамо мало издаље почети. Ако 
моје извођење испадне мало пространије, нека у 
оправдање тога послужи изјава да је ово на што 
у овом покушају највише полажем, као и то што 
оно, ако се баш и не би у свему усвојило оно што 
се отуда изводи — као што по свој прилици и неће 
— може имати сасвим независна интереса и расвет- 
лити један моменат, који, ма како се она ценила, 
несумњиво игра своју улогу у литерарној естетичкој 
продукцији, а обично је бивао превиђан. 


IV 


Познато je да речи, и ако су за TO да њима 
обележавамо различне ствари и појмове, нису, го- 
тово, никада потпуно верни представници онога што 
обележавамо. Свака, скоро, од њих, поред појма 
који јој одговара, казује још и нешто више, о чему 
не умемо свакада дати себи рачуна, но што сви, 
при свем томе, врло добро осећамо. Оне би тре- 
бало да су потпун еквиваленат појма на чијем месту 
стоје; њихово би значење требало да се потпуно 
поклапа са обимом одговарајућег појма. Међутим, 
то врло ретко кад бива. О томе се можемо најбоље 
уверити, ако би се узеле поредити речи различних 
језика. Оне никада готево нису једна другој екви- 

валентне; и ако казују у главном исто, свака од њих 
казује у једном језику чега нема у речи другога 
језика, још и нешто више. И тако обичне речи, као 
што су напр. реч мајка, у различним језицима строго 
узев не значе исто: и између њих има разлике. Још 
боље се то може видети код речи које одговарају 
нашој речи господин. Herr, monsieur, gentleman, итд.; 
свака од њих има, поред општег значења, још и 
своје специфично, које чини да оне нису строго 
истоветне. Но не само да одговарајуће речи раз- 
личних језика нису готово никада потпуно еквива- 
лентне, но им ни у једном и истом језику није зна- 
чење у свему истоветно за све људе који тим језиком 
говоре. И ако имамо исти, заједнички матерњи језик, 
. CBH ми имамо и известан свој лични начин на који pa- 
зумемо поједине речи тога језика, као што врло 
добро примећује један одличан лингвиста (Darme- 
steter, у својем изврсном делу La ме des mots). 
Откуда долази сада ова појава? Откуда до- 
лази да не само различни народи, но и различни 
људи истога народа неједнак смисао дају речима, 
које би, према ономе што се њима хоће да обележи, 
требале за све да казују једно исто. Остављајући 
на страну такве речи којих у једном народу има, 
а у другом их нема, зато што нема ни ствари коју 
оне обележавају (напр. рецимо гусле) или зато што 
их народ није створио из других каквих узрока, 
исто тако и оне случајеве где иста реч добија про- 
мењено значење (јер то не спада овамо), — ова се 
значајна појава тумачи врло просто тиме, што су 
речи, као и у опште сви производи и тековине људ- 
ског духа, подложне оном општем закону душевног 
живота, по којем различни утисци и представе утичу 
једна на друге и узајамно се модифишу. Услед ових 
такозваних асоцијација идеја долази да утисци ме- 
bajy свој унутарњи карактер, према другим са KO- 
јима би имали каквих оваквих асоцијативних веза. 
Утисак који по себи не би имаони пријатан ни не- 
пријатан карактер, може нам бити пријатан, односно 
непријатан, ако је имао каквих оваквих асоцијативних 

веза са другим утисцима пријатним или непријатним; 
он изазивље у нас представу ових, и они својим ка- 
рактером, преносећи у неку руку на њега своје 
особине, чине да нам он постаје пријатан или не- 
пријатан. По себи се разуме да утисци, на овај начин, 
могу појачавати једни друге и одузимати један дру- 
гима нешто од њиховог карактера, тако да сваки 
утисак представља, право говорећи, резултанту из 
онога што он садржи и онога што му долази од 
његових веза са другим утисцима. Услед ових асо- 
цијација долази да гусле, са својим монотоним зву- 
цима онако сетно одјекују у души српској; туђин, 
слушајући их, не осећа оно што ми осећамо. Из 
истог узрока долази и да нам напр. босиљак мирише 
сасвим друкчије но све остало цвеће; но он се не 
разликује од њега само као што се разликује мирис 
руже од мириса љубичице; његов мирис буди нам 
у души побожна осећања, услед многих асоцијација 
ове врсте што се за њега везују. Ово су само не- 
колики примери како асоцијације опредељују ка- 
рактер појединих утисака и представа; лако је наћи 
и других, даљих. 

Овај општи закон по коме се стања свести 
овако узајамно модифишу, важи и о језику и O pe- 
чима. И око њих се, као и око утисака, у току вре- 
мена, наслажу, тако рећи, асоцијације и оне мењају, 
као код утисака, њихов основни карактер, нарочито 
још и значење њихово. Отуда долази да речи не 
казују само оно што чини њихову логичку садржину 
и што би оне строго једино и требале да значе, но 
још нешто поврх тога, оно што јој дају асоцијације 
што се за њу везују. У чему су ове асоцијације то 


није свакада могуће рећи; оне могу долазити OL 


гласова из којих је реч случајно сложена и који 
могу бити мекши или тврђи у различним језицима, 
те по томе већ неједнако утицати; могу долазити 
од тога у каквој се нарочитој прилици реч чула, 
од читања, од небројених успомена, што их она 
може у нама будити итд. По самој природи ових 
асоцијација излази да су оне, обично и најчешће, 

нејасне и неопредељене, управо несвесне; отуда и 


долази да осећамо шта нам понека реч каже али 


Aa то нисмо у стању изразити. Нарочито ово важи 


у оним случајима где је асоцијација много и где 
су оне јаке; овде се код речи прво помишља на 
њих; оне, освајајући својом јачином, потискују, у 
неку руку, праву, првобитну садржину или значење 
речи, и ступају напослетку, на њено место, тако да 
реч изгуби своје право, корено значење и постаје 
само носилац асоцијација и казује само оно што 
асоцијације садрже. 

Како речи могу овако услед асоцијација добити 
значења, о томе имамо врло подесан пример у ономе 
што проф. //ayapyc наводи из једног психолошког 
романа прошлог столећа у коме јунак, на једном 
месту, прича како му се од свију песама што их је 
у детињству своме слушао, ниједна није чинила тако 
лепа као песма коју би певао кмет вечером, када 
би дошао на посело његовој кући, и која је почи- 
њала речима: 

Hylo, schöne Sonne. 
Он под овом речју није умео замислити ничега од- 
ређеног (јер она и не значи ништа), а при свему 
томе чинило му се да је у њој све што је лепо и 
поетично. Тај утисак остао је и доцније, када је 
сазнао да онај стих гласи управо: 
х Ні”, о schöne Sonne, 


а кмет да га је само изговарао онако. Она је се 
јунаку романа учинила онако пуна поезије и лепоте 
једино услед асоцијација које су се временом низале 
у његовој свести око ње; оне су јој дале карактер, 
какав јој је он приписивао, а она је била само HO- ` 
силац тих асоцијација. 

Овај значај асоцијација за речи и њихову ле- 
hs као да су несвесно осећали и многи наши пе- 


1 Лацарус то друкчије тумачи. По њему би то долазило 
отуда, да „што је тамнија и неодређенија каква представа, у то- 
лико јаче је осећање које производи...“ (Leben der Seele, Гр. 232). 
Но ја држим да је оно прво тумачење далеко природније. 

Примедба пишчева. 

сници када су измишљали, за своју искључиву по- 
требу, речи као што су лахор, миомир, перивој, и 
друге сличне. Но они су сметали с ума, да асоци- 
јације треба да саме по себи дођу и да се оне могу 
стварати и око обичних речи, и отуда оне имају 
нечег извештаченог, изнуђеног, што пре уди песми 
но што јој помаже. Други, одбацујући употребу 
оваквих искључиво песничких речи, употребљују 
опет старинске речи, јер су за старинску реч везане 
и успомене старине, која сама собом има чари. То 
се опажа код свију новијих песника, код којих је 
то постала већ обична мајсторија; у нас се то може 
опазити нарочито код Војислава, који врло радо упо- 
требљује старинске „древне“ речи. Ово је управо 
обрнут пут; место да се речи облагорођују песмом, 
даје се благородство речима да би оне после обла- 
городиле песму. Прави истински песници су радили 
обрнуто; узвишене идеје, лепе слике, склад и све 
оно што песму лепом чини, доприносило је те су 
поједине речи њихове добијале племенитије значење, 
као што су, примера ради, у нас речи из Бранкових 
песама, или у Немаца речи као што су zierlich, freu- 
dig и др., које су добиле цене тим што су речи 
великих песника. 

Да је ово доиста овако, да је вешт сложај речи 
од пресудна значаја за песму, то се да врло лако 
примерима доказати. Једна од најлепших песама 
Бранкових то је песма Путник НА УРАНКУ. Лепота 
њена је у лепом и сретном опису јутра и зоре; када 
читамо прве стихове њене „Тама долом, тама гором“ 
итд., нама се чини да осећамо свежину јутарњу. Чиме 
би, сад, песник TO постизавао? Да ли тачношћу 
описа? Ми имамо пуно вернијих и тачнијих од ње- 
гова, и у песми и у прози, и опет се ниједан не 
може мерити са његовим. Ничим другим до тиме 
што је он онако исказао, оним речима, онако сло- 
женим. Да је ово доиста овако, о томе се можемо 
врло лако уверити ако би покушали да у овим сти- 
ховима поједине речи заменимо другим, не кварећи 
иначе ритма, ни другога. 

Или узмимо напред наведене стихове Гете-ове; 
они нам то могу још боље потврдити. Његова нам 
песма ничега одређенога не казује готово, и опет 
је тако пуна највише и најчистије, јединствене лирике. 

Није, у осталом, потребе тражити даљих и но- 
вих примера. Довољно је указати на добро познату 
појаву да песничка дела губе, како се вели, у пре- 
воду. Шта је оно што она изгубе када се на друге 
језике преведу или им цену у преводу чини мањом 
од оне што је оригинал има? Мисао је иста, само 
су речи друге. Оне одговарају речима у оригиналу, 
колико им могу одговарати; али онога мириснога 
даха што је био око првобитних речи, у њих нема. 

Но, ако је ово овако, ако доиста стоји да све 
лежи у речи и у томе како су речи сложене, онда 
то, изгледа, иде пре на супрот ономе што бисмо ми 
хтели доказати. Речи су подложне промени, оне се 
мењају, и онда се лако може догодити да се изгуби 
оно што им је давало естетичке цене. Могу доћи 
нове асоцијације, које ће потиснути старе и проме- 
нити, на тај начин, карактер речи, онако исто као 
што су јој раније промениле њихов првобитни ка- 
рактер. Вредност речи, ма колика она иначе била, 
отуда била би само пролазна, јер је везана за нешто 
и условљена нечим што је, опет, са своје стране, 
променљиво; очевидно је, дакле, да ће и они есте- 
тички ефекти постојати само донде док се језик не 
промени; са променом овога, нестаће и њега. Да овога 
бива, да |е то, управо, правило, то је несумњиво; 
а најбоље нам се то потврђује тиме што многа пе- 
сничка дела која су очаравала раније векове, доцни- 
јим покољењима не казују ништа. Једино су они 
који су, бавећи се дуго испитивањем језика, про- 
шлости његове и његових књижевних споменика; 
што могу наћи у њима неке насладе, јер су сеу 
њих створиле извесне асоцијације, које, и ако нису, 
и по правилу и не могу бити оне исте којима су 
оне производиле допадање песме у ранијим време- 
нима, опет — — — — — — === == 


Ј. ИГЊАТОВИЋ 


Сви његови јунаци су проблематичне природе, 
али не проблематичне у смислу Гете-овом, људи који 
нису на чисто са самим собом, него са приликама, 
са животом; који тумарају кроз живот, који немају 
ничега одређеног у ономе што желе постићи у жи- 
воту, него их живот носи то на ову, то на ону страну. 


Они или не умеју изабрати позив у животу, или ако 


су овај случајно нашли, не умеју наћи друго што 
ће им осигурати срећу (Вечити МлАДОЖЕЊА). 


Он је био реалиста у приповетци. Али од њега 
имамо и две три романтичке приповетке и један 
` историјски роман. Он их је писао зато што се онда 
тако писало, што је такав био укус времена. Паи 
у тим романтичким приповеткама његовим избија 
она његова реалистичка жица у цртању карактера, 
у диалозима, у ситу:цијама. И ако je тај његов pe- 
ализам груб, и није му места, ипак је карактери- 
стична тежња његова да се ослободи конвенционал- 
ности. Он је у свему тражио истинитост, осећао је 
да је онакво цртање ранијег живота лажно, а хтео 
да му на супрот стави истински живот. Што и овај 
није много реалан, него је управо карикатура пра- 
вога, то је споредно; то само односи вредности ње- 
гових историјских приповедака —; као тежња, оно 
је за њега у пуној мери карактеристично. · 

2 Cr. М. Љубиши је речено да |е он Његош 


у прози. Онај који je први то рекао није, можда, 


ни сам слутио да је тиме дао најтачнију карактери- 
стику која се овом приповедачу српском може дати. 
Доиста, што је Његош у песми, то је Љубиша у 
приповетци. Оно што чини величину Његошеву, то 
је, поред великог песничкога генија његовог, јоши 
национални карактер његовог певања. И ако је он 
певао живот и дела једног само дела нашега народа, 
он је песник свега нашег племена, који је опевао 
што оно као целина, као народ осећа, његов општи 
дух и његове опште националне тежње. 

То исто важи и о Љубиши. И он је, исто тако, 
износећи, у приповеткама својим, живот народни 
какав је он у /едноме делу нашега народа, износио, 
у исто време, и општи наш народни дух. И док други 
приповедачи српски имају, мање-више, локално, по- 
крајинско обележје, овај је националан. 


I 


Овај национални карактер његов огледа се, пре 
свега, у предмету причања његова. Што он у при- 
поветкама својим износи, то је, с једне стране, прош- 
лост народна, како се спомен на њу сачувао у пре- 


` дању народном, а с друге стране, живот народни, 


како се он огледа у обичајима, веровањима, причама 
и пошалицама народним. 

Може се, истина, рећи да су и други припове- 
дачи српски, и осим њега, у приповеткама својим 
износили прошлост народну и описивали живот на- 

родни, једни какав je он у једном, а други какав 
је он у другом крају; и да, ако је по томе, онда 
су сви они национални. Али и ако то стоји, и ако 
су и други итд.', — не треба заборавити, што се тиче 
онога првог, да има велике разлике у томе како су 
је износили они а како ју је износио Љубиша. Они 
су причали, или као To. Јакшић једну прошлост какву 
су себи стварали у машти својој, узимљући је једино 
зато што више даје маха романтици но прича из 
савременог живота; или су, да би причи својој дали 
што више верности историјске, проучавали историј- 
ске расправе, као што је чинио, без успеха, у оста- 
лом, А. Гавриловић. Љубиша није радио ни као 
једни, ни као други. Он за приповетке своје није 
чинио никаквих учених старинарских студија, а још 
мање је у њима пуштао маха својој фантазији; он 
је, као што сам већ напред рекао, причао о прошло- 
сти народној онако како се спомен на њу сачувао 
у предању народном. И ako та прошлост и није 
права, историјска прошлост народна, ипак је она за 
народ сшварна прошлост његова, оно што он сматра 
као своју прошлост; на његова уста прича сам народ 
о прошлости својој, и оно што он прича отуда је, 
јер предања народна, то је прошлост његова како 
се она њему самом представља, — ако се хоће, у 
неку руку, автобиографија његова. Ту прошлост што 
живи и каква живи у спомену народном, износио 
нам је Љубиша у својим приповеткама; и у томе 
је његов национални карактер као приповедача. — 


Приповетке Љубишине — да после овог оп- 
штег извођења о карактеру њиховом, око којег се 
мало дуже забависмо, приступимо ближем претресу 
и оцени њиховој, — приповетке Љубишине могу 
се, као што се из напред наведеног види, разгле- 
дати с две стране, с једне како се у њима слика 
прошлост, и друге како се у њима описују данашњи 
живот и обичаји народни. — 


1 Има се разумеши : износили прошлост народну и опи- 
<ивали живот народни. 2 

И ако, дакле, у приповеткама Љубишиним не 
налазимо много од онога што се од историјске при- 
поветке обично тражи, не може се зато рећи да 
његове приповетке нису историјске. У њима се види 
прави живот народни ранијега времена, а што он 
у многоме личи на данашњи, то је до тога што се 
тај живот мало изменио. Људи су у оним крајевима 
што их он описује, остали исти који су и у ранија 
времена били; њихов начин мишљења, њихови оби- 
чаји, веровања, и празноверице, — све у опште оно 
што чини живот, и у чему се огледа душа народна, 
остало је непромењено. Што се изменило, то су 
само спољне прилике у којима је тај народ жи- 
вео, његови политички односи и његове друштвене 
уредбе. И отуда, и Љубиша, износећи у припове- 
ткама својим ранији живот једнога дела нашега на- 
рода, износи, у исто време, и данашњи живот његов; 
сликајући прошлост, он, у исто време, слика и са- 
дашњост, — јер се садашњост не разликује много 
од прошлости. 


И то је оно што је у приповеткама његовим 
од нарочита интереса, и у томе је поглавито и зна- 
чај његов као приповедача: не што нам, у припо- 
веткама својим, прича о прошлости једнога дела на- 
шега народа, него што нас упознаје са животом 
његовим и открива нам душу његову. С те, важније, 
стране треба сад да разгледамо приповетке његове. 


Живот који је Љубиша износио у приповеткама 
својим, то је патријархални, племенски живот; па- 
тријархални живот, са својим племенским осећањима 
и тежњама, са својим међусобицама и крвном осве- 
том, својом простотом нарави, својим витештвом, сво- 
јом честитошћу и потчињеним положајем жене. 


То је живот који нам Љубиша износи у сво- 
јим приповеткама. „Биле се загризле и љуто окрва- 
виле, око међа и земаља, двије сродне и сусједне 
опћине, на име, паштровска и спичанска“, — тако 
почиње приповетка Поп Андровиъ, Нови ОБИЛИЋ. 

Што се даље у њој прича, то је како закрвљене 
стране уговарају мир, хватајући веру до извесног 
уреченог дана, када се има окупити крвно коло од 
умолника с једне и друге стране који ће их нами- 
рити. Крвна освета, која је поглавити предмет овој 
приповетци, јавља се и у многима другима. Она је 
света дужност свакога, и само женскиње полаже на 
њу; отуда ce и Мијатовица, y приповетци ПРОКЛЕТИ 
Кам, када јој муж умире, зариче: 

Чуј, попе, остало му је једно чаме иза бабе Цвијете (у 
кам се станила !) које ни пири ни вири, ни расте ни преде, но 


ако дочека оружје као што неће, нагнаћу га клетвом и укорбом 
да освети оца, ако ће ме на том свијету млини мљети. 


У таквом стању, где је осећање племенске за- 
једнице врло јако, мора се, природно, развити као 
највиши закон начело сви за једнога, један за све. 
И отуда. — — — Отуда и Вукац, у приповетци Поп 
АНДРОВИЋ, Нови ОБилић, када има да бира између 
издајства према племену, које га је, заједно са же- 
ном и децом, прогнало и растурило му огњиште, и 
сигурне смрти, ако га не учини, радије се решава 
за ово последње, и враћа се и предаје на милост 
и немилост Шћепцу с којим је у крвнини, но што 
би срамно издао браћу. Он продаје малу пушку, је- 
дино што још има, купује два дублијера, и пошто 
се опростио са женом, полази натраг, и леже, умо- 
тан у своју струку, држећи у прекрст она два ду- 
блијера, на кућни праг крвников. Жена Шћепчева, 
нашав га ту у расвит, зове овога да га убије, али 
овај га узима за руку, подиже га, и нуди га раки- 
јом и врућим хлебом, што Вукац одбија; а пошто 
је разданило, говори му: „Узјаши на коња, а ја ћу 
пред тобом на ноге, да идемо на збор“ (стр. 224). - – — 


У таквоме стању, где је свак на ратној нози, 
што се највише цени, то је, природно, јунаштво. 
Поп Андровић.! Вукац у нужди последње што про- 
даје, то је оружје. Светао јуначки спомен међу бра- 


1 Речи: Поп Андровић наведене су као пример, само не 
развијен. 

ћом, то је највећа награда ономе ко погине за општу 
ствар. Кањошу Мацедоновићу, када полази у Млетке 
да, као дуждев заточник, изиђе на мегдан Фурлану, 
који се од дужда одметнуо, свечано обећавају у 
већу: „Ако погинеш, оплакаћемо те дивно“. 

Упоредо с јунаштвом, иде и разборитост и би- 
стра природна памет, јер је свак остављен себи са- 
моме, својој личној одбрани и својој рођеној па- 
мети. Узмите одговор Кањошев једном од судија 
млетачких, када га овај пита би ли био вољан од- 
нети браћи својој поздрав дуждев да му пошаљу 
заточника да убије једнога ветрогоњу о којему BAR 
дужду достојно каљати руке: 

Што пак тражите дужду заточника да му одметника по- 
сијече, ја мним да кад није дично да се с њим дужде сијече, да 


му није ни дично слати мјести себе другога, јер су то двије 
срамоте. 


Даља црта, то јечеститост, урођена, готово 
инстинктивна. Њихови појмови о моралу су врло 
"строги; и ако је тај морал више, по природи по- 
станка својега, више обичајан морал, морал, тако 
да речемо, саобраћајни, он их не мање везује, и он 
је не мање за поштовање но овај који се оснива на 
апстрактним појмовима о дужности. Они сви цене 
задату реч; у њу не сумњају, њој верују и кадим 
је непријатељ задаје; као Поп Андровић, који због 
те вере и гине. Исто тако, неће се они ни криво 
заклети ; као на пр. Мијат, који, када је, под тешким 
мукама на које су га ударили, криво сведочио на 
калуђере превлачке, опозива што је рекао, и губи 
живот да не изгуби душу. 

По себи се разуме да има изузетака, издајника | 
као што су Бујовић, Бескућа, или Друшко, који за- 
ради личне користи раде на штету заједнице и из- 
дају браћу туђину. Али то су само изузетци; правило 
је међу њима пожртвовање и честитост. И ако и 
они хоће покадшто да преваре један другога, то је, 
више, да један другога надмудре, или доскоче један 
другоме; више детињска превара. Тако je на np. y 
оној причи КРАЂА И ПРЕКРАЂА ЗВОНА, или ПРОДАЈА 

ПАТРИЈАРА БрРКИЋА; и једна и друга пуне чистог, при- 
родног народног хумора. 

Такви су људи које он описује. Женскиње се 
у њима мање јавља, јер је оно у друштву какво се 
у приповеткама Љубишиним описује потчињено. Оно 
је смерно, стидљиво, и уклања се пред мушком гла- 
вом ; као Ружа, која кад улази у кућу и застаје страна 
момка, „приступи понизно и пољуби му руку“. Однос 
између мушкога и женскога у опште има нечега ре- 
зервисаног; он се не износи никада на видик, као 
нешто врло интимно; и ако је то у многоме и кон- 
венционално, оно, ипак 3410, не везује мање и једну 
и другу страну. M то иде дотле да ce угушују нај- 
јачи природни осећаји, само зато што се сматра као 
зазорно пустити им на вољу и признати их. Може 
ли бити осећања јача но што је жалост за онима 
који се свом душом воле па их смрт уграби? Ни 
њима се не сме пустити на вољу, ни оплакати пред 
светом јавно мужа, још мање вереника: 

Нећу ја тамо, ни судио Бог, — викне поражена Камила 

секру, — да ми реку сеоцкиње да сам убезочила и пошла мужа 
плакати, камо ли би Горде брата, да јој зли језици придигну да 
тужи вјереника; тад би себи срећу затворила и сједе их плела. 
Ко би преслушао сеоцку укорбу и pyry ? 
Исто тако и људи; они не само поштују женски 
образ, него и слабост женску, али се зато ипак држе 
на својој мушкој висини. Кад Мијатовица куне оне 
који су јој човеку дошли главе, људи, и ако јој не 
одобравају неприличне речи, ћуте: „свакоме се годи 
срамота препирати се са женском главом“. 

Такав је живот народни који износи Љубиша 
у својим приповеткама; патријархални живот којим 
и данас још живи један део нашега народа. По томе 
би могло изгледати да је он локалан, покрајински 
приповедач. Али, и ако је тако, не треба смести с 
ума једно. Приповетка из народног живота, — ми- 
слим, у ужем смислу, за разлику од приповетке из 
друштвеног живота, — мора свагда носити на себи 
извесно локално, покрајинско обележје. По томе што 

ce она догађа у једном одређеном крају, и што ce 
у њој мора огледати живот народни какав је у шоме 
крају, са својим, покрајинским особеностима, општи 
дух народни не може добити у њој израза друкчије 
него само у колико се он у шоме крају огледа. Ипак, 
једни крајеви имају општији национални карактер 
но други; они су више сачували оне особине које 
смо се навикли сматрати као специфично националне. 
Живот којим живи народ у Приморју и у Црној 
Гори има више национално обележје но онај којим 
живи народ, рецимо, у Мачви, или у Срему, и отуда 
и приповетке из тих крајева имају више и општији 
национални карактер, по томе што ти крајеви више 
живе историјским националним животом. И отуда и 
ЈЉубиша, који је сликао живот народни у тим кра- 
јевима, има више националан карактер но други при- 
поведачи српски. 


Ш 


To je једно што одликује Љубишу од осталих 
приповедача српских. Поред тога има још и нешто 
друго. Сви приповедачи наши који су описивали 
живот народни, задржавали су се обично више на 
спољној страни његовој, и описивали како живе људи 
у овоме или ономе крају, а када су описивали по- 
једине типове, они су се заустављали на ономе што 
је њихово лично, индивидуално. И ако су њихове 
личности све, мање-више, носиле једно опште на- 
родно обележје, то је отуда што општи народни 
карактер, као оно што им је свима заједничко, не- 
миновно избија у ономе што чини карактер поје- 
динца. Они су износили појединце, и, износећи ове, 
- износили, посредно, и оно што је опште, што je 
"свему племену заједничко. Код Jbyónme је то друк- 
чије. Он је, као прави епски приповедач, износио 
општу душу народну, не како се она јавља у души 
појединаца, индивидуално, него како се она јавља 
у свему племену, колективно; његова психологија 
није психологија индивидуална, него психологија пле- 
мена, расе, психологија народа. 

Шта je то управо дух расе или дух народа? 
Обично се узима да су то оне душевне особине које 
припадају појединим народима и којима се они раз- 
ликују једни од других. Ако би он једино у томе 
био, он би био нешто само замишљено, вештачки 
изведено, нешто што у истини не постоји, празна и 
гола психолошка апстракција. Јер, где би се нала- 
зио тај општи дух народа ако не у духу појединих 
чланова народа? Оно што називамо духом народа, 
у ствари, био би, опет, само дух појединаца. Тако 
изгледа, али тако није у истини. Духа народа има; 
и он постоји сем онога апстрахованог, као нешто 
засебно и од њега различно. Како тај, прави, колек- 
тивни дух народа да представимо себи, то се, можда, 
најбоље може показати једним поређењем. Свак ко 
је био где, где се искупи велика множина људи, и 
где једно тиска и гура друго, зна како се догађа 
да га креће и носи гомила у којој је; једно опште 
кретање носи све, а нико не зна да би томе кре- 
тању што доприносио. Откуда произлази то кре- 
Tame? Очевидно из оних многих несвесних покрета 
појединаца који чине гомилу; оно је општа резул- 
танта њихова, и сваки појединац њој доприноси, и 
ако тога није свестан, као што је и општи покрет 
независан од њега. Тако је исто и с духом народа. 
И он произлази из духа појединаца, али он није 
само израз онога што је народу опште и заједничко, 
него произлази из утицаја што их једни духови врше 
на друге, и нешто је независно и засебно. У чему 
се тај дух народа јавља, то су велике творевине 
његове као што је језик, као што су обичаји, веро- 
вања, умотворине народне и друго. 


Тај дух народни износио је Љубиша у својим 


приповеткама. Може се, истина, рећи да су обичаје 
народне, веровања његова и друго, описивали и 
други приповедачи српски, Веселиновић, напр. у 
Сельанци. Али и ако је то тако, они су их износили 
само спољно, више, тако да речемо, с обредне стране; 
како је на прелу, како у сватовима, шта се ради..., 
и друго; душу народну не видимо као што је ви- 

димо у приповеткама Љубишиним. И у томе је је- 
дна даља и нарочита заслуга његова као припове- 
дача. Он нам, у приповеткама својим, описује ту 
општу, колективну душу народну; ону тајанственост 
њену, ону инстинктивну страву од невидовних моћи 
што је притискује, веровања у вештице и тенце, 
гатања, и друго. М ако се све то може наћи иу 
приповеткама других приповедача српских, ни у 
једнога од њих оно није изнесено како је изнесе- 
но у њега. — — — — — — — — — — — — — — 


IV 


To je, дакле, што je Љубиша износио у својим 
приповеткама; живот народни, како се овај огледа 
у предањима, обичајима и веровањима народним. 
Да видимо сад како је он то износио, његов начин 
причања. | 

Приповетке своје радио је Љубиша, како нам 
он сам казује, по усменом казивању, како их је чуо 
причати у народу. Али и да нам он то није кази- 
вао, ми бисмо то опазили читајући их; оне чине 
на нас утисак као да их он није ни прерађивао много, 
него их изнео онако како их је чуо и забележио; 
изгледају нам као да их је он доиста само, како 
вели, „скупио, сложио и прегледао“, без даље своје 
обраде, осим колико је било потребно те да се оне 
у књигу сложе. Нама се чини као да немамо толико 
посла са књижевним приповедачем, колико, више, 
са скупљачем који је верно забележио оно што је 
чуо причати у народу. У ствари, ми имамо пред 
собом више но књижевна приповедача; имамо умет- 
ника, правог, ретког уметника, који се умео укло- 
нити иза својег дела, уметника код којега видимо 
дело како га је створио, а не видимо посао како 
га је радио. Љубиша прича у народном духу, а нама 
се чини да народ сам на његова уста прича. И ко 
би помислио да је то само вешто имитовање, тај 
би се варао. Имитација се свакада позна; и код оних 
који највештије имитују опажа се да је све наме- 

штено и угађано. Љубиша не имитује; он прича у 
народном духу, и прича тако верно и истинито у 
томе духу зато што тај дух живи и у њему са- 
моме. То је оно што сам, одмах у почетку, рекао 
о њему да је националан и да је то што чини ње- 
гово обележје као приповедача. 

Приповетке Љубишине, као што рекох, у свему 
личе на оне које народ прича. То се види у свему 
његову начину причања. У њега је све на широко; 
излагање, главни догађај, епизоде, диалози, све је 
у широком, епском стилу, онако како народ прича. 
И он, као и народни приповедач, не полаже много 
на композицију, на јединство у причању, не тражи 
да одвоји главно од спореднога, ни да је све архи- 
тектонски сређено; он уплиће епизоде, и задржава 
се на њима, и на другим појединостима, као да би 
оне биле главни предмет причању, тако да покад- 
што главни догађај поред њих изгуби из вида. Tako 
је, примера ради, y приповетци Поп Андровит, Нови 
Овилић, у којој су, без теше везе са главним пред- 
метом причања, на дуго испричане две епизоде 
о крвној освети; тако je у приповетци Скочи ДЈЕ- 
BOJKA; а тако је и с причањем y Проклети КАМ. 

Исто су тако карактеристични и његови диа- 
лози. Они се обично воде на широко, гогово као 
у народној песми, док је причање, местимице, врло 
збијено, опет као у народном причању, које тако 
исто не полаже много на размере у појединостима. 


Још боље се овај његов епски начин обраде 


види на личностима у његовим приповеткама. Оне, 
као и у народној песми, не изгедају рађене, него, 
више, изгледају као даше. Изузев једнога Шћепана 
Малог, о којему је мислио да му ваља забележити 
све што се у спомену народном сачувало о њему, 
и којега описује више заради историје но заради 
приповетке, он своје личности нигде не описује; он 
их просто уводи, и највише ако, и то врло ретко, 
изузетно, у две три речи помене како изгледају : „Ка- 
њош Мацедоновић, човјек ниска струка, али живи 
ћеперан, да би се на игли вртио“, — то је све што 

нам казује о јунаку једне своје приповетке. Ево како 
овај, међутим, описује своје одело: 

Ја се сјутра дан ођени доламом зеленом од кадифе, што 
сам лани у Дубровнику кројио; јечермом и докољеницам' у чи- 
стој срми, што сам љетос добавио из Скадра; припаши мач By- 
ковац y сребрнијем ллочама, што ми га je ben y Шпањи купо- 
вао; а стави на главу челенку цариградску, а на челенци перо 
лабудово, скоро моје висине. 


Исто тако, у другој приповетци, Скочи ДЈЕВОЈКА, 
описује и Ружу, јунакињу приповетке: 

Висока струка, црне косе и очију, румена лица, изгле- 

дала је Ружа лијепа и прикладна. 
Друго главно лице у тој приповетци, њенога ве- 
реника Стевана, не описује ни толико; о њему 
само казује да је био навршио шеснаесту годину и 
Beh почео пасати мач. Остала лица, ни у овој, ни 
у другим својим приповеткама, не описује никако, 
ни главна, ни споредна. Нити је описан Поп Андро- 
вић, по којем се зове једна приповетка, ни Мијат, 
који је главно лице у другој, у приповетци Про- 
КЛЕТИ КАМ. 

И како је са спољним описом, тако је и с уну- 
тарњом обрадом карактера у његових личности; он 
на њу не полаже много. И ако се не може рећи да 
оне у приповеткама његовим нису обрађене, оне су 
у њима споредне; што је у њима главно, то нису 
оне, него догађај сам, или управо догађаји, оно о 
чему он прича, — опет као у народном причању. И 
као и у овоме, тако су и у њима личности, све без 
разлике, опште, типске, без нарочитог индивидуа- 
лисања. Људи су јунаци и разборити као Поп Ан- 
дровић, простодушни и честити као Мијат, или пре- 
предени и лакоми као Друшко; жене радознале и 
говорљиве као Поп- Њешкова попадија, девојке 
смерне као Ружа, маћехе зле као Ружина маћеха 
Марија. 

Такав је општи карактер његовог причања; такав 
је и у појединостима. У њега нигде нема описа, као 
год што га нема ни у народном причању. Као што 
сам, у ранијој једној прилици, поменуо, народ се y 

причању никад не зауставља на спољној природи 
да је опише; он се задовољава да означи место на 
коме се што догодило, или доба дана и године, не опи- 
сујући ближе то место, а још мање спољну природу 
и појаве у њој. Тако је исто и у Љубише. Он само 
сасвим у опште напомене: „Био вахат прољетни, а 
сунце једва помолило иза брда“, или: „Сване ми 
на врх Тројице“; и онда одмах наставља причање. 

Узмите, исто тако, и његова поређења. Он их 
не бира много; њему је, као и народноме припове- 
дачу, главно да су она тачна; хоће ли она, у исто 
време, бити и лепа, до тога му је мало стало. Ево 
у каквој он слици, примера ради, износи како је 
Стевану, када се враћао дома, непрестано била у 
памети слика Ружина: 


Она Ружина прилика остаде му у памети као удјељана. 
Сјећај се, ако те је кад љети напала и опекла коњска муха. Ти 
је дланом тјераш с образа, а она прелети на други, ти је опет 
гониш, а она џип на чело, никад те се проћи. Тако и Стеван 
тура Ружу из главе, а Ружа се ту удомила и царује, па и кад 
би тренутак ишчезла, плахом се поврати, као да га прекори raje 
је часком заборавио. 


Који би још књижевни приповедач учинио овако 
неприлично и неестетично поређење? Али народ ce 
не држи много естетичних прописа ; за њега је главно 
да је поређење тачно; и ако слика јасно казује ње- 
гову мисао, она му је добра, ако и није врло есте- 
тична. А оно што је њему добро, добро је и Jby- 
биши, и онај који би му за то што замерио пока- 
зивао би само да га није разумео како треба. 

Исто тако погрешио би и онај ко би му за- 
бављао што са стилистичке стране на местима као 
што је, на пример, оно када Вукац, решен да, пре 
но што би издао браћу, пође натраг у завичај и 
преда се на милост и немилост Шћепцу. 

Жена оста кукајући, а Вук, пошто пољуби најмлађе ди- 


јете, које слатко спаваше у повојима, узме струку и дублијере, 
па пут за уши на освић Недјеље. сы: 


И с тим je као и с оним што смо рекли за по- 


ређења; народ не бира много како ће шта рећи; 

њему је само за тим стало да TO каже како ће ce 
оно најбоље разумети, а хоће ли оно бити казано 
тако како доликује предмету, о томе он не разбира 
много. 

Све ово што наведох може се учинити као да 
би било погрешка. Је ли то у ствари погрешка 2 Ја 
налазим да није. И не само то, него мислим да je 
добро што је све то шако, и да би било погрешка 
кад не би било тако. Љубиша је, као што сам рекао, 


народни приповедач; и зато његов приповедачки 


стил треба ценити онако исто као што се цени стил 
у народноме причању, не књишким мерилом, него 
мерилом народним. Што је погрешка, то је одсту- 
пање од таквога начина причања, причање књишко. 
Таквих, правих погрешака, у приповеткама Љуби- 
шиним мало ће се наћи, свега две три. Таква је једна 


погрешка, на пример, завршетак приповетке Горде, 


или Како ЦРНОГОРКА ЉУБИ: 

Спасоје укопа зета и кћер у једну гробницу; учини им 
покајање мјесто свадбе; узме Зорку (добру и вјерну Зорку!) у 
кћер, и с њом удомазети једног Црногорца да га стара његују а 
мртва часно укопају. Па кад баци на оно трупље прегр црне 
земље, викне: Моја дјецо! Кад није било суђено да се здружите 
на овоме свијету, Бог вас удружио и упокојио на другоме ! 

Зорка је помњиво њивила ружу и љубицу око гроба не- 
сретнијех заручника, и чувала да их звијере не откопа и кости 
им не разнесе. 


Али то су само врло ретки изузетци; и изузетци 
који, како се вели, потврђују правило. Можда се 
ја у томе варам, али на мене цела ова припо- 
ветка чини утисак као да је Љубиша није, као друге 
своје приповетке, чуо из уста народних, него је, или 
сам саставио, или, можда, и прерадио; она, поред 
свега тога што се на њој познају све особине ње- 
говог приповедања, носи у главноме други карак- 
тер, и слабија је од о-талих, зато што je у њој OA- 
ступио од обичног својег начина. То је изузетак; и 
изузетак који; како се вели, потврђује опште пра- 
вило: да је његов прави начин причања онај како 
народ прича. 

Има, на послетку, још нешто на чем се треба 

зауставити код „Љубише. То је језик у његовим при- 
поветкама. Језик тај није само прави и чист народни 
језик, једар и пун снаге, него је он јединствен; речи, 
реченице, облици, конструкције, слике, све је у духу 
народном; и да Љубиша у својим приповеткама 
нема ничега другога, језик би његов сам био нео- 
цењива добит и ставио би гау ред великих писаца 
српских, оних у којих нам се ваља учити како се пише 
српским језиком. Може се, истина, рећи да je то 
језик само једне српске покрајине, провинцијалан. 
Али и ако је то тако, не треба заборавити да је тај 
језик, у исто време, и језик наших народних песама; 
и да ако писцима српским и не треба писати у свему 
тим језиком, OH је ипак врело на коме им се ваља 
запајати чистим народним духом у језику. 

Исто су тако и приповетке његове врело на 
којем ће се, као и на свима великим делима наше 
књижевности, запајати и крепити истинским народ- 
ним духом. У томе је прави значај њихов, и у томе 
је величина Ст. М. Љубише као писца. 


[У рукопису има, поред онога што je y шексту 
доцније обрађено, ово ново или важније: 


Мушка и женска природа. Мијат прашта, а ње- 
гова жена не прашта. - 


Њихов хумор: откуд сам и што млишам по 
Млецима2 Стр. 13. 

У његовим приповеткама све је на широко; 
причање, говори, све је у широком, епском стилу. 

Он је једини од приповедача српских могао 
био створити историјску приповетку. У његовим при- 
поветкама осећамо старину, не антикварску, него 
живот прави, истински живот ранијег времена. 


Узмите напр. приповетку његову ПРОКЛЕТИ 
Kam. Она се догађа у XVI столећу. По томе она из- 
гледа да је историјска. Је ли она то доиста? Од онога 

што се обично налази и тражи од историјске при- 
поветке у њој нема ничега. Личности у њој нису 
историјске; нису историјски догађаји; нигде у њој 
нема помена о оделу итд. Једном речи, оно што се 
у њој прича, то се могло догодити и у наше дане 
— ако оставимо на страну неке појединости. Ипак 
ја налазим да је то права историјска приповетка, 
као год и друге приповетке Љубишине. Оне нису 
старинарске, али су историјске. У овима видимо 
прави живот ранијег времена... 


...О попу Андровићу не знамо је ли доиста 
постојао; али и да јесте (а свакако их је било та- 
квих), он није историјска личност; то је личност 
која живи само у спомену народном. Кањош Маце- 
доновић живи само у причи; и ако је прича о њему 
могла постати само поводом каквога догађаја, лич- 
ност је постала само у машти народној. Какав ускок 
учинио је неко јуначко дело, убио, рецимо, на ме- 
гдану Гурчина, и то се после сплело у машти народној 
с другим елементима док није постала прича о ду- 
ждеву заточнику који је избавио Млетке од Фурлана. 


Пре свега, личности у њима, с изузетком јед- 
нога Шћепана Малог, нису историјске, али његов 
ШЋЕПАН МАЛИ, то није приповетка то је само испри- 
чана историја. 


a A 


N. K. ЛАЗАРЕВИЋ 


Чиме ce Л. K. Лазаревић одликује од других 
приповедача српских то није толико својим даром 
колико својом вештином. M ако се он сматра као 
најбољи српски приповедач, он није био прави при- 
поведачки таленат; он није имао онога што, у пр- 
воме реду, чини приповедача, инвенције, као што 
није имао ни оног лаког и течног стила у причању, 
који је такође једна од битних одлика правог при- 
поведача. Али и ако тога није имао, он је, у накнаду 
за то, располагао необичним уметничким тактом, и 
имао једну вештину која је била толика да је она 
не само прикривала, него и надокнађавала оне не- 
достатке. Тако се догодило оно што се чини да је 
немогућно, и што изгледа парадоксно рећи: да је 
овај приповедач без правог талента написао неко- 
лико приповедака које су, без поговора, најбоље 
што их имамо у нашој српској књижевности. 


I 


Предмет je приповеткама Jl. К. Лазаревића на- 
родни живот, сеоски и мало-варошки, какав је овај 
некад био у једном крају Србије. Све је то изне- 
сено необично живо и верно; и ако је слика коју 
нам он о свему томе даје у многоме и идеалисана, 
она је исписана с толико топлине и љубави и толико 
је пријатна да волимо веровати да је све, или боље 
да је било све онако како се описује, и да је, отуда, 
и сматрамо као да би у свему била верна. Ми во- 


лимо веровати да је живот текао онако мирно, тихо, 

_ идилски, у међусобној љубави и слози, да је и Ba- 
рош и село било као једна велика породица. Како 
је напр. мила она слика села у Школској Икони, 
оних добрих и честитих сељана и њиховог старог 
попа, оне Задруге у приповетци Ha БУНАРУ, све 
сложно и све послушно према старијему. И ако није 
вероватно да је то и некад све тако било, ми во- 
лимо веровати да јесте. Томе доприноси много и то 
што је све изнесено просто, природно и неусиљено, 
те, према томе, изгледа и да је у свему истинито, 
и ако у ствари није. 

У осталом, то није оно што је у приповеткама 
Лазаревићевим главно; живот народни, и ако се тако 
видно истиче у њима, спореднији је; он је више као 
стафажа, као Hintergrund нечему другоме. 

То што је у приповеткама Л. К. Лазаревића 
изнесен народни живот, и изнесен шако, вероватно 
је и учинило да је један критичар његов, Jb. Јова- 
новић, којему треба признати заслугу да је покушао, 
једани, праву анализу његових приповедака, анализу 
из цела', нашао да је оно што је главно у њима, 
породично осећање. То би, по њему, била поглавита 
тема у приповеткама Лазаревићевим; она се огледа, 
сад у овоме, сад у ономе облику, у свима њима: у 
Швавици (недовршеној приповетци коју није требало 
ни објављивати) се оно буни против женидбе туђин- 
ком, и односи победу над љубављу; у Ha БУНАРУ 
је осећање породичне заједнице; у Ветру јунак при- 
поветке због мајке одустаје од женидбе; у Први 
пут С Оцем HA ЈУТРЕЊЕ, осећање домаћице, жене и 
мајке; у Он зна CBE, то исто, с TOM само разликом 
што је тамо жена средовечна а овде млада, или, 
ако се хоће битнија разлика, што се тамо жена зове 
Марица а овде Илинка. И тако редом да не бих 
даље набрајао (стр. 11 Предговора).? 

' В. Приповешке Л. К. Лазаревића, Београд (С. К. 3a- 
друга) 1898, св. !. Предговор: Лаза К. Лазаревић од Љ. Јова- 
новића, стр. П1— ХИ. 

2 Г. Jb. Јовановић, у пасажу на који писац чини алу- 
зију (Предговор, стр. ХІ) узима за пример своје тезе о üo- 
родичном осећању ове Лазаревићеве приповешке: „Швабицу“, 
„Вертера“, „На Бунару“, „Вейар“, „Школску Икону“. 

Толики примери, изгледа, доказују да је тако. 
У ствари они не доказују ништа. Оставимо на страну 
ШВАБИЦУ, И разгледајмо мало ближе друге припо- 
ветке. Јанко се — —!, На тај начин би и прави Вертер 
био пао као жртва породичне среће другога, о коју 
се он хтео огрешити. Арсен треба да жртвује Аноку, 
и она се мора покорити Задрузи — зар је то главно 
у приповетци Ha БУНАРУ ? Ко би још из Школске 
Иконе нашао да јој је смисао како љубав“ — — — 
—- ко би други осим критичара за љубав својем 
тврђењу могао тако што рећиг И критичар треба 
да је искрен, да му је преча кстина него његови 
критичарски калупи. 

Породично осећање јесте јако у приповеткама 
JI. K. Лазаревића, али оно је јако зато што је оно 
у опште јако у патријархалнога света какав описује 
Л. К. Лазаревић; без њега би слике биле ако не не- 
верне а оно непотпуне. И ако би се, на супрот томе, 
приметило да су и други сликали тај исти свет па 
ипак оно у њих није тако јако, не треба заборавити 
да га нико није сликао тако потпуно као он. Други 
разлог што је тако, изнећемо доцније, зашто је то- 
лико полагао. Главно је да оно није главно. 

Што је Л. К. Лазаревић сликао, то, дакле, није 
толико живот народни, колико, више, поједини људи, 
личности, типови, карактери. Што је код њега главно, 
то је унутарњи живот, оно што у себи самима до- 
живљују, што се у души њиховој збива. То је пси- 


1 Реченица није довршена. Она je јамачно алузија на 
оно шшо Г. Јовановић каже (Предговор, стр. ХІ). „Јанко ca 
својом љубављу има се уклонити испред мужевљих права и поро- 
дичних обавеза у Вертеру.“ 


2 Г. Јовановић (Предговор, стр. ХІ): „Арсен треба да жрт- 
вује своју Аноку и она се, са својим JIHYHHM претенсијама, мора 
покорити Задрузи у На Бунару.“ 


3 Г. Јовановић (Предговор, стр. ХІ): „Љубав индивидуална, 
ако баци под ноге обзире породичне и друштвене, доводи до 
катастрофе, као у Школској Икони.“ 


yd 

холог! који анализира своје личности, и којему je 
прича више за то да нам тако изнесе резултате 
своје анализе. 

У вези с тим је и то да је код њега свагда 
једно лице главно; остала су сва, и ако су она свагда 
живо и истинито изведена, више за то да се истакне 
оно главно. И ако би се могло приметити да је то 
и у других приповедача тако, да је у свакој при- 
поветци једно лице главно, јунак приповетке, оно 
је овде у неку руку објект, предмет анализе: у Први 
пут с ОЦЕМ НА ЈУТРЕЊЕ, Митар; y Ha Бунару, Анока; 
y Он зна све, Вучко; у ВЕРТЕРУ, Јанко. 

И као што му је свагда главно /едно лице, 
тако је исто и оно што износи само један моменат, 
какав нагао прелом који се у души њиховој догађа. 
У првој и најбољој приповетци његовој, ПРВИ ПУТ 
с ОцЕМ HA ЈУТРЕЊЕ TO je картар, који се, пошто je 
прокоцкао сву своју имовину, и поумио већ да сам 
себи узме живот, у последњем часу трже и отпо- 
чиње нов живот. У другој приповетци, На БУНАРУ, 
Анока, размажена, самовољна и без срца, постаје 
преко ноћ послушна, смерна и милостивна према 
онима које је дотле кињила. Тако и Вучко, у при- 
поветци Он зна CBE, немиран и раскалашан деран, 
кад види да је на њему брига о брату и братовој 
кући, постаје у тренутку други, уредан, честит и 
ваљан. Тако се и Јанко, у ВЕРТЕРУ, пролази својих 
млаких, сентименталних сањарија.... И, на послетку, 
то се исто опажа и у оној слици CBE ҺЕ TO НАРОД 
ПОЗЛАТИТИ, када онај војник који се враћа из рата 
без једне руке и ноге, и којему милостивни људи 
деле богате поклоне, све то захвално прима, док 
му у једном тренутку не пролете кроз главу мисао 
да је он сад просјак, и он све не баци на земљу. 

Тако се, дакле, у свима приповеткама JI. К. Ла- 
занениза понавља исти мотив, нагли, тренутни пре- 


| Кор бисмо да ово име није у новије време добило из- 
весно своје нарочито значење (психолошки роман, то је онај код 
којега нису сами писци психолози него и јунаци; ови сами себе 
анализирају). Примедба пишчева. 

врати у души главних личности у њима. Јесу ли ти 
превати могућни, јесу ли они довољно мотивисани, 
то ћемо питање оставити за сада на страну. До- 
вољно је да он верује да јесу. Пороци, ружне на- 
вике, непогодна нарав, мекуштво, све је то само на 
површини, споља; иза тога крије се права природа, 
која је свакада добра и свакада крепка и здрава. 
Треба само да се јави прилика, нешто што ће про- 
будити глас савести, што ће оживети притајане пле- 
мените инстинкте, те да се покаже да је у човеку 
добро ипак јаче од зла, да ово може за време отети 
маха над њим, али да га не може угушити, и да на 
послетку ипак добро побеђује зло. Иза психолога 
стоји, на тај начин, моралист, који верује да јеу 
човеку ипак јаче добро. И овај оптимизам његов 
није само теоријски, уверење да је у човеку јаче 
добро од зла, него је још, у исто време, и етички. 
Он се не задовољава моралом који сам собом из- 
лази из онога што прича, него га сам на крају из- 
води, радује се победи добра, и ликује. То је искрена 
радост, толико искрена да овај човек необично јаке 
памети постаје готово наивно мелодраматичан као 
на свршетку приповетке Он зна CBE. Вучко се по- 
правио, и сад треба да дође награда. Брат га узимље 
за друга у радњи и проси за њега девојку у коју 
се Вучко давно већ био загледао; искупљено је дру- 
штво, пријатељи, ту је и писар, који је донео уго- 
вор о томе, и поп, који је такође позван, итд. Зар 
то није као у каквој мелодрами, или у каквој источној 
причи где се добри надмећу ко ће јунака лепшим 
даром обдарити? 

Из истог су разлога и све личности у припо- 
веткама добре, и главне и споредне, и старе и младе, 
и људи и жене, и сељаци и варошани; добар је 
попа и добар владика. Једини је Зелембаћ који је 
невальао; али и он би се, извесно, да се вратио с ро- 
бије, поправијо. 

И како је сликао људе, тако слика и живот... 
Он је та живот тако сликао што је, с разлогом, у 
патријархалном друштву које је износио у породици 


Л. К. ЛАЗАРЕВИЋ 47 


II 


Обрада карактера. — — — 
Узмите његовог Митра. То је јака природа: 


"ћутљив, прек, затворен; он крије радост и жалост. 


Никад се није насмејао, никад заплакао. Кад му је 
умро брат — —! Он He прима савета, прек је..., тиран 
у кући, којега се боје и деца и жена. — — — — 


Ш 


У томе је најјача страна његова, у овој ве- 
штини којом црта своје личности, карактере. Али 
он није вештак само у томе; његова се вештина 
види још и у многоме другоме. Она се види не само 
у унутрашњој обради карактера, него и у спољној 
изради приповетке, у начину причања његова.“ 

Пре свега, у ономе што чини прво обележје 
сваког истинског уметничког дела, у погледу ње- 
гове обраде, унутарњи склоп. (У томе погледу ње- 
гове су приповетке не само беспрекорне, него по 
готову савршене.) И ако то, само по себи, не даје 
уметничко дело, ипак је оно један од битних услова 
што их стављамо сваком таквом делу. Без тога умет- 
ник, и ако га видимо, не излази пред нас јасан, као 
човек преодевен у нескладно одело. И ако одело не 
чини човека, оно га може нагрдити. -— Прави умет- 
ник треба свакада да уме одвојити што је главно 
од онога што је споредно, да уме распоредити и 
одредити свачему његово право место у саставу це- 
лине... Ни један од приповедача српских ту вештину 
није разумевао ни приближно као Лазаревић. 


I Реченица недовршена. Односи ce на оно место у по- 
чешку приповешке „Први пуш с Оцем на Јушрење“: А знам 
опет, кад је умро мо) umua..., и где се казује како Мишар, u 
ако је волео браша, није ни шад заплакао. 


2 Под обрадом разумемо да су карактери јасни, живи, 
верни и истинити; под израдом да је дело добро урађено, да 
је како треба као посао. Примедба пишчева. 

После ове чисто логичке стране, долази арти- 
стична. Она се огледа у томе што зна удесити на 
згодну месту ефект. — — 

Осим тога она се показује и у ситницама; као 
кад Видак, старији брат, Вучка у свечаној прилици 
зове пуним именом Вучеша; или кад овај на пи- 
тање лекара, који у говору заноси на чешки, угађа 
да и сам говори тако, као да би му се тиме хтео 
удобрити: „Он јест так пал?“ пита лекар, а Вучко 
одговара: „Так пал.“ 


IV 


Поред ове вештине његове има још нешто: OH 
носи на себи чисто национално духовно обележје. 
Ово, до душе, имају и морају имати и други, али 
ни један тако да би могао послужити као типски 
представник. Код њих се оно више види по пред- 
мету, у њега у начину; оно што они причају могао 
је испричати и странац који би довољно познавао 
наш живот, прилике; то би било тешко, али мо- 
гућно; као он не би могао изнети. 


V 


Али, колика je Ta његова вештина, она се ипак 
опажа и прозире. Читалац добија утисак као да је 
све брижљиво проучавано, слагано, намештано, до- 
теривано. И ако без тога нема уметничкога дела, 
то не треба да се опази; уметник треба да уме са- 
крити своју вештину, да се не види иза дела; иначе 
ће оно што износи, место да изгледа да је ство- 
рено, изгледати да је само добро урађено, добар 
посао, а не уметничко дело. 

Те вештине Л. К. Лазаревић нема, да уме са- 
крити своју вештину. И сасвим је разумљиво зашто 
није кадар сакрити је. Да се што сакрије, треба не- 
чега иза чега ће се оно сакрити; а он нема ничега 
до те своје вештине. Она је на видику, ми је ви- 
димо, и то нас буни; буни нас, јер нас буни све 
што је удешено и намештено. Што од уметничког 
дела тражимо, то је непосредност, да нам изгледа 

да је писац сео и у једном маху написао што је 
пред нама. 


[Иза овога, у рукопису стоје. ове одвојене бе- 
лешке, нове или важније :] 


О Л. К. Лазаревићу се у нас готово утврдило 
мњење као да је он најбољи српски приповедач, 
творац новије српске приповетке, итд. И као што 
обично, у нас редовно, бива, свет се навикне на оцену 
о писцу и она му замењује суд о њему. Навика, о 
којој се вели да може да замени природу, може да 
замени и разлог. Људи воле исповедати оно што 
су навикли сматрати као тачно, но приклонити се 
разлогу. То се може догодити и овоме што овде 
xohy да изнесем. 


Поп (Школска Икона) прво наређује за цркву, 
па за дете. Стр. 106. 


Његове су све личности добре. Добра је Ма- 
рица, Илинка, Павле (Он све зна). Добри су варо- 
шани, и добри сељаци. У Школској Икони сви су 
сложни. Добар је поп, владика. Добре су и све 
сложне јетрве у Задрузи. 


Погрешка — да оно што писац треба да каже 
меће у уста појединим личностима: „У њих истина 
изиђе и по шест џандара у картама“ итд. Илинка 
(стр. 58.). 


Вештина његова. Вешт склоп. Збијеност. Тач- 
ност цртежа. Описи. Стил и језик. Овај је чист, иди- 
оматичан готово. Стил једар. Погрешка је да сам 
говори из својих личности. Местимице књижевне 
речи где им није места. Поента: почетак Школске | 
Иконе. Његов esprit, специфичан, српски, шабачки. 

Да је главно како је саломљена Анока, онда 
и то била шаљива прича. 


Он је јака памет; и као и сви људи јаке па- 
ети, он не воли много лиризам. 


Другога би то одвело лиризму, романтичности. 
ли он је јака памет... А где избија једна жица, 
на је с мером, а израз њен обичан. Можда у томе, 
осталом, има и тога што му је писање ишло тешко. 


Његов дух има нечега специфично шумадиј- 
ког, у својој јасности, сређености, једрини. 


„А испод једне карте вирио је дукат.“ — То 
` заради ефекта. 


Ту су црту истицали и други који су о при- 
оветкама његовим писали, само је нису како треба 
очили. Они су сви исписивали онај опис собе кар- 
арске и дивили се вештини с којом га је он извео. 
Пто се мене тиче, ја у томе опису не видим никакве 
собите вештине; он садржи просто набрајање пред- 
ета у соби и на столу, опис какав може свак без 
елике муке извести. Што одаје вештака у томе, то 
> атитуда картара, и онај дукат који вири испод 
‚дне карте, — и ако ово последње и сувише одаје 
ештака: дукат који се овде износи као персонифи- 
ација зла, порока и страсти. 


Ж 


ЈАНКО ВЕСЕЛИНОВИЋ 


I 


Све оно што чини приповедача, све je то Ве- 
елиновић донео собом: и тачно познавање људи 
прилика које описује, и бистро око посматрача, 
осећање за ефектне и драматичне ситуације; све 
> он то донео собом, све само једно, изгледа, није, 
нвенцију: да уме измишљати. Али и то није зато 
ITO OH не би умео измишљати; то је отуда што 
н налази да му она није ни потребна., Причање он 
е узима да је измишљање; он се држи реализма, 
како он тај реализам у приповетци разуме, он 
реба да нам да слику живота, онакав какав је овај, 
за то је најпоузданији пут да га што верније сними, 
за то је довољно да уме само добро уочити оно 
ITO хоће да нам изнесе. 

Отуда Ј. Веселиновић своје приповетке зове 
AUKAMA, да тиме наговести да се у њима огледа 
рави живот, који је он само снимио, не додајући 
ишта и не измишљајући ништа. Оно, дакле, што 
н зове сликама, то нису слике у ономе смислу у 
ојем би оне означавале какву фигуру на коју би 
е писац био где намерио, па му се учинила довољно 
нтересна да је на хартију стави, или какав призор 
оји би му изгледао тако као што су напр. слике 
[. Вукиһевиһа. Али J. Веселиновић има и таквих 
равих слика, и ове му спадају у најбоље радове 
›егове. 

Таква једна лепа слика му је Момче. Ја му 
ву малу сличицу веселог и безбрижног сеоског мом- 

чета, који му, враћајући у сутон волове, прича своје 
планове, рачунам у најбоље његове радове. 

Друга једна лепа оваква слика је Мали CTOJAH. 
То је дирљива и тужна слика малог болешњивог се- 


Ш 


Највећи рад Веселиновиһев је његова СЕЉАНКА. 
Он је, у исто време, по сопственом казивању ње- 
гову, и онај који је са највећом вољом радио, и на 
који, према томе, највише полаже, и који највише 
цени. Ја, са своје стране, не само да се не могу сло- 
жити са оваквом оценом пишчевом, но му овај рад 
увршћујем у слабије радове његове. 

Ово није једино у чему се не слажемо с писцем. 
Он СЕЉАНКУ назива приповетком, а ми бисмо је, и 
да није онако дуга, пре назвали романом. У при- 
поветци се прича један догађај, а овде имамо читав 
један живот; историју једне српске сељанке, од 
удадбе њене све до смрти, без мало, дакле, од ко- 
левке до гроба. 

На послетку, то је споредна ствар, хоће ли се 
CEJbAHKA звати приповетком или романом. Далеко 
озбиљнија је замерка што она није ни приповетка 
ни роман. Она је, управо, један низ слика из жи- 
вота и обичаја српских сељака у Мачви. У њој се 
описују народни обичаји у томе крају, у сватовима, 
када пријатељи и родбина долазе, једни другима у 
походе, народна веровања, враџбине и бајање и још 
многи други. Против овог уношења народних оби- 
чаја у приповетку из народног живота, ми немамо 
ништа. Нема сумње да тога треба да буде и да је 
то добро. Али у роману Веселиновићеву овом је 
елементу поклоњена толика пажња да изгледа као 
да му је то и било главно, а догађаји и личности 
и све остало да је само заради тога да се оно само 

може у реду и вези извести. Отуда и долази да је 
CEJbAHKA, ако се она у опште може назвати романом, 
нека врста етнографског романа. Онако исто, от- 
прилике, као што је у фантастичним приповеткама 
Жила Верна цела прича измишљена само за то да 
се читалац поред ње заинтересује и за научне истине 
које писац хоће тим путем да популарише; тако је 
и са СЕЉАНКОМ. 

То је основна мана овом роману Веселинови- 
ћеву. Са њоме су у најтешњој вези и све друге 
крупније мане његове. У Сельанци немамо никакве 
радње, никаква догађаја, место тога имамо само 
један низ слика; нико, извесно, неће назвати радњом 
оно што нам се редом прича како се Анђелија до- 
вела итд. Све то још није довољно да CEJBAHUM да 
оно јединство без којег нема никаквог уметничког 
дела. Нешто што је могло дати нека јединства и 
извесну идеју, то је она тежња јунакиње да буде 
свима добра, да свима угоди, и да, поред свега тога 
што свој завет онако чува, пропада. То би, можда, 
дало дисонанцију делу, али би оно оставило бар 
какав утисак на нас, и тиме би бар нешто било 
постигнуто. Место тога писац је хтео да моралише, 
када је свршио са дужношћу. И овде ћемо радо 
допустити да у животу тако бива, јер се и највећа 
туга преболи и човек се предаје навици живота. И 
Веселиновић је и овде хтео да буде истинит, али 
је томе жртвовао оно без чега не може бити ни 
приповетке ни романа, да осећамо и да трпимо са 
јунаком итд. | 

Са оном, ма и несвесном основном замишљу 
Сељанке у вези је и то да поједина лица у њој 
немају никакве своје одређеније индивидуалности. 
За оно што је писцу било главно, да нам изнесе 
живот и обичаје сељака у Мачви, и није потребно 
тачније цртање карактера. Отуда она и јесу без 
своје одређеније индивидуалности. Ми не идемо 
тако далеко да тражимо да ова буду тако обра- 
ђена како ће њима бити створен тип; али што 
имамо права тражити, то је да се она, бар главна, 


Б 


пи m 
” 


могу и иначе разазнати једна од других, а не само | 
по имену. -- -- | 
Дош ie слабији други роман, Борци. То је, 
управо, најслабији рад Веселиновићев. У њему не- 
мамо, као у осталим радовима Веселиновићевим, 
цртање сеоског живота и обичаја; од ових је у 
роман ушло само онолико колико је било потребно 
по томе што се и он догађа на селу, а тамо му је 
писац одредио радњу зато што се на томе земљи- 
шту осећао сигурнији. Иначе ce он, према ономе 
што нам је писац хтео изнети, могао догађати и у 
вароши. Оно што је он њиме хтео, било је да по 
угледању на неке романе Тургењева, а нарочито 
на Новину, опише нове људе и нове идеје које су се 
пре једно две десетине година јавиле у нас, и које 
су, на послетку, овако красним плодом уродиле. Ко 
не познаје оне борце за народ и народна права што 
су, спремајући ce за учитељски и свештенички позив, 
васпитани у духу! — — отишли у народ да му причају 
да му није добро, и да му доказују да је он извор 
и утока власти? — — — — — — — — a — — 


IV 


У овоме реалистичком начину, како Ta је OH 
разумео, била је једна сметња таленту Веселинови- 
ћеву да се развије. Друга је сметња у томе што је 
самоук. Самоуштво, колико је по себи лепо и по- 
хвално, није свакад и препорука за писца. Ми се, 
истина, усхићавамо песмама што су их Бернс и Кољ- 
цов за плугом испевали; али самоук песник није 
што и самоук приповедач. За песму је довољан и 
природан дар, а за приповетку се, осим дара, хоће 
још и нешто више, хоће се школе, ако и не школе 
у смислу многога знања и велике учености, а оно 
у смислу начитаности и познавања? — — Јер, ко- 


1 Мисли се: васпитани у духу тих нових идеја. 


2 Реченица недовршена; мисли се веровашно на позна- 
вање шехнике књижевних дела. 

лико се то на први поглед може учинити пара- 
доксно, лакше је певати но писати у прози. Откуда 
би иначе долазило да самоуких песника имамо од 
Бернса и Кољцова до Љубинка, а самоуких писаца 
у прози да је тако мало? 

Оно што је сметало развићу Веселиновићевог 
талента приповедачког још се више и штетније опажа 
у његовој спољној форми, у начину на који износи 
оно што прича, у стилу и писању његову у опште. 
Ово последње, стил и што је с њиме у вези, остав- 
љамо на страну, не само зато што би, по правилу, 
требало да се по себи разуме да критичар не треба 
да поучава писце о стилу и писању, него нарочито 
с тога што не би било право прекоревати самоука 
писца за оно што и у учених и школованијих од 
њега није боље. (Поједина питања стила и писања 
у нас су, на жалост, тако занемарена да и угледнији 
писци прелазе преко њих са сувереним презирањем.) 
Веселиновић није једини писац наш који није на 
чисто са интерпункцијом или који би претеривао у 
употреби знака навођења, оног веселог знака наво- 
ђења, са којим се у нашој књижевности чини толика 
злоупотреба. То, дакле, остављамо на страну, што 
се тиче писца, да се зауставимо на ономе што се 
тиче приповедача, на његовом стилу причања. 

— — Напротив, њему као да је нарочито за 
тим стало да нас увери да је баш све с природе 
радио. У једној малој причици (Момче 2), он износи 
писмо што га је војник писао кући својима и у при- 
MeOH додаје да је то право писмо, које је он y 
својој приповетци употребио.' Свак би други, да je 
доиста употребио овакво писмо, избегавао да то на- 
рочито помиње, нешто због читаоца, да му не по- 
ae илузију, a нешто и због себе сама. Али оно 


1 Примедба Веселиновићева на коју Недић чини алузију, 


- гласи: Правопис и интерпукција је као и у оригиналу; он ју је 


ставио испод шексша, на месту где се по. иенушо писмо UHAM- 
па, и mo y приповешци „Родишељи“. Недић je сам, види се, 
сумњао да ли је примедба у приповешци „Момче“. 

чега би се сваки други писац стидео, тиме се Ве- 
селиновић поноси. 

Друга једна мана, то је утицање писца са ње- 
говим примедбама у којима нам казује како је рас- 
положен према појединим својим личностима. Он, 
врло често пише — — Ми не одобравамо ни једном 
Такереју када се утиче између нас и својих лич- 
ности и казује нам како је расположен према којој 
од њих. Али код њега, и ако му то не одобравамо, 
ми бар знамо зашто je TO: ми знамо да он хоће да 
моралише, па и ако налазимо да томе није места и 
да то треба да остави нама, и ми то, на послетку, 
и примамо. Код Веселиновића то је без сваког ра- 
злога. Кад он напр. — —, онда то није излив његове 
срџбе, него је тек онако речено, да се рече. Такве 
примедбе могле би бити само онда на своме месту 
да је писац увео треће лице, које би причало — — — 

Или када Веселиновић тако почиње неке своје 
приповетке са: „Био тако један човек“ он би, да 
се иоле разуме у — —. То је стил за причање гатки 


кү A 
wer 


` b И 83 y 27 eT Urd $ 
. | т. | 


> - 4 , | “М . е A x УЗ ФН. 


> | £ IA a ORE SUN IÓN 
| % 4 Аи ж "> >? е 2 А 7 “А” к б 7 ГЕЛ" A HA HR ме. “> 1: IE 4 a 
ње AF TAR > --7 Р NR ж АС» Ж Ке Жү а м ыб, AR И А и МЕБАРА 


re е 5 М * Ё тлаьл "А й Маг TI CAD етеу ы 


"ту, 5 7 


СВЕТОЗАР МАРКОВИЋ 


КАО КРИТИЧАР 


Мало је људи који су толико утицали на це- 
локупни живот наш, и државни, и друштвени и књи- 
жевни, колико је утицао Светозар Марковић, и ако 
би се по томе ценила величина, онда би он доиста био 
велики човек. Он би на то имао већа и преча права 
но многи други којима ово сви једнодушно при- 
знајемо; био би већи од Доситија, великог просве- 
титеља нашег, већи од Вука, великог реформатора 
наше новије књижевности, већи од Његоша и већи 
од Бранка. Оно што су они урадили, ма како да 
је по себи велико, тицало се само појединих пра- 
ваца нашег народног живота, а оно што је он ура- 
дио, тицало се свију; свуда се опажа његов утицај. 
И, нема сумње, његови многобројни ученици о њему 
тако мисле; и ако они то не исповедају отворено, 
они га у души својој и стављају више њих свију. 

Али ми, који се не убројавамо у ове, ми не 
пристајемо да се ово профанише и да се да првом 
за којим пође једно друштво људи — —;! ми тра- 
жимо друго, поузданије мерило величине. 

Оценити радњу Светозара Марковића у свима 
њеним правцима, то, с једне стране, није посао кри- 
тичара, но историчара, а, с друге стране, било би 
сувише прерано. Зато треба причекати да се стиша 
покрет и да се слегне онај талог који је он на по- 
вршину избацио. 


1 Реченица недовршена; очевидно мисли се на давање 
имена великог човека С. Марковићу. 

Моја je намера да овде претресем његове по- 
гледе о књижевности и књижевној критици, који 
чине знатан део његових скупљених списа. Такав 
један критички претрес држим да је потребно из- 
вести јер се идеје што их је он унео у књижевност 
и у књижевну критику још непрестано врзу по гла- 
вама; оне су тамо ухватиле корена, јер им није ни- 
шта сметало, итд. — — 


| 


Светозар Марковић је, као што се зна, први 
пут изашао на јавност са једним дописом из Русије, 
у којем описује једно књижевно вече у Петрограду. 
Неправо би било када би се о овом првенчету гово- 
рило озбиљније: то би значило место критике пи- 
сати подлистак. Ко би још могао озбиљније узимати 
усхићење које у писца пробуђује женскиње што је 
дошло на TO вече у аљкавом оделу, а место украса 
са црним наочарима 2 

При свем томе, карактеристичан је овакав по- 
четак. Он нам наговешћује потоњег критичара на- 
ших оних лепих села итд. — — 

С тим је Св. Марковић почео, а на глас је 
изашао ускоро за тим са својим дужим чланком Како 
СУ НАС ВАСПИТАВАЛИ. У томе чланку он итд. — — 

Ми врло добро разумемо да неко ко прође 
кроз известан систем васпитања, на свршетку баци 
један ретроспективан поглед на пут који је прешао и 
подвргне строгој оцени начин на који су га васпи- 
тавали. Тако је Декарт, прошав кроз школе својега 
времена, подвржући својој оцени оно што је у њима 
научио, дошао до сумње, која га препородила, а 
с њиме и филозофију новога доба; а тако суи 
многи други велики људи, незадовољни оним прав- 
цем којим су их у школи васпитавали, устајали 
против њега. 

Али оно што је писао Св. Марковић није кри- 
тика система по којем су га у школи васпитавали. 
У њему нема ниједне примедбе итд. -- — То су 
више нека врста успомена. То је освета рђавог ђака, 


а 

то је пасквила на професоре, а што се то могло 
назвати критиком долази једино отуда што се овај 
израз у нас, готово, идентификовао са погрдним пи- 
сањем у штампи. Та врста литературе била је у нас 
вазда популарна, и највећи део наших књижевника 
и отпочео је своју каријеру оваквим критикама, па 
је њоме и Св. Марковић отпочео своју. Али докле 
су други до њега то чинили само према једној или 
другој личности, он је отпочео одмах у већем раз- 
меру; он је узео критиковати све из реда своје про- 
фесоре, и тиме се донекле тумачи и велики успех 
његових чланака. Уз то долази још нешто. Успомене 
из школе су, вазда, миле и пријатне; — — а ти су 
професори били и наши професори, ми смо годи- 
нама били под њима, познали њихове слабости и 
мане. Али све се то представља лепше и пријатније 
у сећању. — — — — — — — — — — — ~ — 


[Овде прекида редигован Mercil, а писаљком су 
додане у продужењу ове две белешке. 


И када се не бисмо бојали да се учинимо смеш- 
нима, ми бисмо волели повући паралелу између 


критике једне и друге. Декарт је — —, и то 
изложио једном узоритом класичном прозом; Св. 
Марковић — —, и ако је што у њој класично то 


су филипике у одбрану — —. 


Те људе знамо, сретамо их посведневно на 
улици, а природа нам је од некуд таква да се во- 
лимо подсменути. Сутра нека ко напише какав допис, 
нека се покуша тако Ca мање — — он ће — — — 


СВЕТИСЛАВ ВУЛОВИЋ 


ЖИВОТ 


Написати живот каква човека, то је, не само 
спричати оно што му се у веку његову догодило, 
его изнети и карактер онога чији се живот прича, 
розрети у душу његову и оно што га је водило 
" животу. То је врло тешко. И не само да је врло 
ешко, него носи собом и велику моралну одговор- 
ост. Писати о књизи не носи ни из далека толике 
дговорности колико писати о човеку. Књиге, то 
начи идеје, теорије, замисли и др., ствари су ап- 
грактне. За њих је, на послетку, свеједно шта се 

њима рече; ако један писац неверно представи 
деју, или погрешно схвати теорију, или неправедно 
цени књигу, то не чини ништа: оне остају, и доћи 
е други који ће исправити у чему је он погрешио 
ли о што се он огрешио. Друкчије је с човеком. 
н пролази, а успомена Ha њега временом ишчили, 
ошто нестане оних који су га за живота знали, — 
слика његова живи у сећању потомства онаква 
акву ју је ставио на хартију онај који је слику 
списивао. | 

Хоће ли слика онога чији сам живот овде рад 
знети испасти у свему верна, хоће ли се он у њој 
хдети онакав какав је доиста био? Он је био мој 
ријатељ, и ja сам га волео — — 

Старина његова је у Беломе Пољу, у Старој 
рбији, недалеко од границе. У томе је месту ро- 
H, живео, — и погинуо од Турака дед његов по 
ıy, Вуле Варагић. Баба његова после тога дога- 


2 

аја пресели се, са стрицем мужевљим и с децом, у 
рбију, и настани у Ивањици. У томе је месту отац 
ветислављев Никола, који је оставио породично 
ме, и, по обичају онога времена, прозвао се по 
ду Вуловић, пошао у школу. По свршетку ове 
тишао је у Београд, где је изучио Богословију, и 
ратив се отуда у Ивањицу, где се оженио Станком, 
грком Вуксана и Неде Нишавића, који су се такође 
оселили из Старе Србије, из Сенице. Одмах по же- 
идби добио је учитељско место у селу Рибници, 
округу ваљевском ; али се после годину дана пре- 
ести у Ивањицу за учитеља; и ту му се, у самој 
колској згради, роди прво дете, Светислав, чији 
ивот хоћемо овде да испричамо. 

Светислав Вуловић родио се 29. Новембра 1847. 
Ивањици. То је мало место у југозападној Србији, 
кружено високим планинама ужичким. Ту је он 
ровео прво детињство све до шесте своје године. 
43 тих првих година детињства забележио је он, 
једној својој записници, како му је најмилија за- 
ава била гледати јутром како се сунце помаља иза 
ура и како вечером иза њих залази. У томе, може 
ити, нема ничега необичнога; али ја волим ову 
негдоту о њему, који је толико волео светлост, 
истоту и јасност у свему, у мислима, као и у на- 
ерама. Шта ми, у осталом, знамо о томе шта се 
зе збива у малој детињој главици када оно сво- 
iM бистрим очицама гледа у свет? 

У Ивањици је отац Светислављев остао као 
читељ шест година, све до — — —! када je npe- 
ао у Чачак, као судски писар; одакле је, ускоро, 
ремештен у карановац (данашње Краљево). У томе 
· месту OH,” у шестој години својој, први пут NO- 
ао у школу. Ја не знам откуда то долази, али 
ени слика његова из тога времена излази тако 
иво пред очи као да сам га у тим годинама ви- 
ео; мени долази као да гледам мало, смерно, срп- 
<о ђаче, како готово побожно, с књижицама сво- 


1 Год. 1853. 
2 Мисли се: Светислав. 


E Be... 

јим под пазухом, ступа у школу. У школи је на- 
предовао да је био дика и радост родитељима. Није 
му било ни пуних шест година кад је једном при- 
ликом у гостионици пред оцем и другим гостима 
читао новине, — на радост не само његову, него 
и оних других који су га слушали. 

Пошто је свршио основну школу, он се, како 
у Краљеву није било средње школе, сам спремао 
код куће за гимназију. Како му отац, одмах друге 
године буде премештен у Београд, он положи испит 
из првога разреда и ступи у други разред гимназије. 
За све време учења, Светислав је био одличан уче- 
ник ; али не од оних примерних и одличних ученика 
што их цене и хвале професори и што су више во- 
ђени инстинктом да ће им то за после ваљати, — 
него од оних који су доиста примерни по чести- 
тости карактера, а одлични по бистрини ума и истин- 
ској љубави према науци. Зато је он био цењен и 
вољен од другова; и био одличан не само по школ- . 
ским оценама, него и по томе што је и ван онога 
што му је за школу требало читао и учио; једно 
од оне деце што се не одвајају од књиге зато што 
воле књигу. У читању није знао мере, тако да му 
је отац, јамачно — — једном приликом, кад је 
опет донео кући све саме одличне оцене, да би га 
мало одвојио од књига, рекао: „Ако ми донесеш 
шројку, добићеш рубљу; а ако опет донесеш све 
пешице, нећеш добити ништа“. То није помогло: 
он је и на даље доносио све саме одличне оцене. 

И како је било у школи, тако је било и после, 
када је почео писати и постао књижевник. И онда 
је волео бити одличан, дајући само оно што је ми- 
слио да ће бити најбоље, без друге награде осим 
унутарњег задовољства да је урадио што је могао 
урадити најбољега, — док су други волели тројку 
с рубљом, тј. хонораром. И ми данас волимо што 
је тако чинио: онако исто као што му се и отац 
у души радовао што су му оцене биле одличне. 

Свршивши гимназију, ступио је у Велику 
Школу, у Права. За ту струку он нити је био ство- 

= рен по природи својој, нити су интелектуалне скло- 
ности његове биле y томе правцу. Док је био y 
гимназији, он се најрадије бавио књижевношћу. Али 
у Права је онда све ишло: правник, у оно време, 
значило је код публике исто што и великошколац. 
Права онда, у осталом, нису била строго стручна 
школа, него су имала више енциклопедичан ка- 
рактер: у њима се учила и Српска Историја и 
Природна Историја, и читали класични писци ла- 
THHCKH. — — 

Тако је било у школи, званично, на предава- 
њима. Ван ове владало је школом нешто што је све 
ученике изједначавало, што их је све сједињавало. 
То је било оно време идеалног младићског одушев- 
љења; време на које ми данас гледамо и сувише 
трезвеним очима, као што човек гледа на снове 
своје младости; време када је сва омладина била 
понесена мишљу Српства, време Српске Уједињене 
Омладине; време живога интересовања за књижев- 
ност, када су се великошколци надметали у ска- 
кању и бацању камена с рамена, приређивали села, 
путовали по народу, да познаду своју земљу и про- 
учавају свој народ. 

Таквим је духом онда дисала омладина вели- 
кошколска. И Вуловић је био испуњен тим духом. 
У томе он не само да није заостајао иза другова, 
него им је и предњачио: у витешким играма, у пре- 
даности науци и љубави према Српској Књизи. 
Читао је све што је на српском језику писано, био 
је марљив скупљач на сваку добру српску књигу 
која би се објавила. А преко распуста путовао би, 
сједним или другим школским другом, по народу. 
Та ђачка путовања, пешице, није предузимао једино 
из жеље за променом, него још и по некој дужно- 
сти о којој се онда мислило да лежи на свима који 
мисле да послуже својему народу: да позна народ, 
његов живот, његове обичаје, потребе, и др. То се 
види најбоље из његових записница што их је на 
путу водио, у којима је он бележио све што му се 
учинило да у томе погледу вреди забележити. И томе, 

како изгледа, он има много захвалити и за оно по- 
знавање језика какво се не само онда, него ни да- 
нас не може из књиге научити; оно познавање и 
осећање за језик које га је уздизало над свима који 
су писали кад и он. Поред тога је, још ђаком, почео 
радити и на књижевности (Вила). 

Тако су у одушевљену раду прошле последње 
четири године школовања. Онс године када је он 
свршио Права, а то је било 1868., требало је послати 
већи број свршених ученика Велике Школе на стра- 
ну. Отићи на страну на науке, бити у великоме кул- 
турноме свету, на чувеним школама, то је била нај- 
живља жеља његова, као и толиких других одушев- 
љених младића српских. И он се сад могао надати 
да ће му та жеља бити и остварена. Није ли он 
одлично свршио школе, није ли био најодличнији 
међу одличнима, и није ли он толике године ула- 
гао све своје труде да изучи језике немачки и фран- 
цуски? Али он, код свега тога, није отишао ; отишли 
су други, и одлични и осредњи, а он је остао. Чи- 
јом кривицом, то нећемо испитивати. Друговима 
није завидео што су отишли, него је остао с њима 
у преписци. | 

Али га је болела неправда која му је учињена. 
Место учења, место науке, требао је да преписује 
сухопарна акта у Београдскоме Окружноме Суду, где 
је добио службу; да сахрани идеале своје младо- 
сти, што их је сањао о раду на књижевности, можда 
и о слави, у прози службе. И он се, у свему бујан 
и плах, решио да их сахрани; само не у рутини 
службе, него друкчије, у оргијама, у пировању и 
непроспаваним ноћима. И почео је други живот. 
Затим је дошло оно што обично долази: кајање, 
прекори, незадовољство са самим собом, очајавање 
о себи. Чиста природа његова и идеална бунила се 
против онога што јој је он силом наметао. Уз то 
је дошло још и то да га је здравље, њега који је 
дотле био вазда чио и крепак, почело издавати; 
почео је мислити да је навукао грудну болест, и 
водити белешке о стању својем: једанпут му је из- 

гледало да још има наде, ако се тргне; други пут 
је мислио да је свака нада изгубљена и да се треба 
сасвим предати, те да се само пре сврши. Тако је 
водио бедан живот, незадовољан собом и судбином. 
На послетку је боља природа његова надвла- 
дала. Томе је, нема сумње, много допринело и то 
што је, међутим, пошто је у суду провео годину 
дана, постављен за суплента у Београдској Гимна- 
зији. Он |е видео пред собом robe рада, и рада 
који му је био мио. И он се сав предао томе раду, 
с љубављу и одушевљењем. И ако је, као најмлађи 
наставник, морао предавати науке које и сам није 
више био проучавао, он је, благодарећи својој вољи 
и својем ретком дару за излагање, одмах био од- 
личан наставник, бољи од многих који су сав свој 
век провели предајући оно што је он тек први 
пут почињао. Поред тога он је унео још нешто што 
је дотле било невиђено у српској школи: био је не 
само учитељ, него и друг својим ученицима. Ми 
смо, млађи, с дивљењем гледали овог необичног 
учитеља који је друговао са својим старијим уче- 
ницима, и радовали смо се времену кад ћемо стићи 
у старије разреде, да га и ми можемо слушати, ше- 
тајући с њиме по Калемегдану. 
| У прво време својег професоровања предавао 
је Вуловић, као што сам поменуо, врло различне 
предмете, од којих му је, после Књижевности, њего- 
вог правог предмета, најмилија била Географија. 
Једна од првих његових критика била је критика 
на Драгашевићев Земљопис, коју и почиње речима 
да се од некога времена бави том науком. Али то 
је било привремено, више по дужности, као настав- 
ник. Оно чиме се најрадије бавио, то је била књи- 
жевност и књижевна критика. 
| Томе се ускоро сав и посветио, све до послетка. 
Не само да је у школи најмарљивије настојавао да 
пробуди у својих ученика љубав према Српској 
Књизи, него се трудио да и у ширем кругу пробуди 
интересовање за њу. Књижевне прилике нису биле 
сјајне. Кашаа ]е, Ben било, a било је и љубави 

према књизи; али није било књижевна листа који 
би значио OHO што су значили, док су излазили, Да- 
HHUA и Вила. И интересовање се пренело на друго 
поље, на поље природних наука. И ако је то било 
само једна од оних пролазних појава каквих је доста 
у нашем културном животу, она је, ипак, силно 
била понела духове. Ни Вуловић се није могао отети 
општем покрету, Hero је превео чланак Мисао од 
Бихнера, који је изашао. у Селу.' Тако je он оду- 
жио духу времена свој дуг, — јевтино, јер није био 
од оних који много узајмљују у њега. 

Лист, међутим, који је покренут највише ње- 
говим настојавањем, и којему је он био, ако и не 
по имену, у ствари прави уредник, није био дуга 
века. С претплатом је, као и обично, ишло тешко, 
а ни одзив није био најбољи, како изгледа по пи- 
смима која су сачувана, нарочито због личности ти- 
туларног уредника. 

Две године доцније покренут је, међутим, нов 
лист, у великом стилу, лист каквога дотле у Срп- 
CKO] Књижевности није било, месечни часопис, Отаџ- 
BHHA, који је, благодарећи сарадњи првих и најви- 
ђенијих књижевника који су се у први мах око њега 
окупили били стојао, бар по неким прилозима, на 
висини сличних листова на Западу. Један од првих 
сарадника њених био је и Вуловић. Већ у првој 
свесци изашао је есеј његов ПОЕЗИЈА ЊУРЕ ЈАКШИЋА, 
којим је обратио на себе општу пажњу. Он је био 
нешто ново, дотле невиђено у нашој књижевности. 
Нов је био онај интимни, лични тон који је ону 
критику унео, његова критичарска исповест. И ако 
се не може рећи да је он у томе оригиналан, јер се 
у писању види утицај Берне-ов, којега је он много 
читао и узео за свој узор, придобијен за њега искре- 
ношћу (ако и привидном), — у нас је он био нов 
и допао се. Томе је, ван сваке сумње, допринео и 
његов језик. Овим се он одмах, од првог почетка, 
огласио не само као добар познавалац нашег је- 

зика, него, у исто време, и као један од првих који 
су му схватили дух и умели упознати и изнети ле- 
поте његове. 

Овоме првоме раду следовали су редовно други, 
и ако не чисто литерарно-критички. Он je y Отаџ- 
Бини заузео место позоришног критичара. И на овима 
се опажа исти онај тон који у ономе првоме чисто 
литерарноме есеју. Било да је просто причао садр- 
жину представљанога комада, било да се упуштао 
у критичку оцену, или да је полемисао, у ономе 
што је писао било је свакада духа, а језик је леп, 
чист, отмен без усиљавања. Ако се и у томе огледао 
утицај Берне-ов, то је само одузимало оригинално- 
сти, али се та мана искупљивала другим што је било 
чисто његово. И зато је и такво писање његово 
била добит. 

Рад његов није се, међутим, ограничавао само 
на овакво писање које, по природи и намени својој, 
не може бити од друга, до само пролазна дневна 
интереса. Он је узео и друге предмете од трајнија 
значаја и веће вредности. Тако је радио студије о 
Сими Милутиновићу, о Његошу, и једну и другу y 
главноме онако исто као што је радио и есеј о Јак- 
шићу. После је, с овога поља чисто литерарно-кри- 
тичког есеја прешао на поље литерарно-историјско, 
на којему му је из тога времена најзнатнији рад онај 
о Савременоме Српском Роману, који, и, ако се о 
њему не може рећи да су погледи у њему изнесени 
у свему тачни, има ту заслугу да је био први рад 
те врсте у нашој књижевности, први замишљен и 
донекле и изведен на широкој основи. Уз то су до- 
шла и истраживања о -утицағьу страних писаца Ha 
понеке наше, Ламартина и Милтона на Његоша; 
расправа оног спорног питања, и данас још нера- 
справљеног у нашој књижевности, које је у својим 
Писмима из Италије покренуо Jb. П. Ненадовић, о 
томе да ли је Мажуранић доиста песник спева Смрт 
_Смлил-АгЕ ЧЕНГИЈЋА, или је прави писац његов Ње- 
гош. — О томе је Вуловић водио преписку с Нена- 
довићем, али је питање остало на чему је и било, 
сумња бачена на Мажуранића, ништа више. 

Рад на књижевности прекинут је, међутим, у- 
брзо. Србија је била на прагу великих судбоносних 
догађаја. У Херцеговини је био букнуо устанак, који 
је ускоро захватио и један део Босне; знало се да 
ће Србија најпосле морати загазити у рат с Турском. 
Расположење је било ратоборно, и то је располо- 
жење било и у Вуловића. И ако он лично није имао 
разлога ићи у рат, јер је се у то време био загледао 
у девојку коју је желео назвати својом — — Напо- 
слетку је у Јуну 1876. оглашен рат Турској. Чинов- 
ници су распоређивани на војне дужности на гра- 
ници; те је и Вуловић одређен за комесара при војсци 
која је била на Ибру, према Сеници и Новоме Па- 
зару. Ту је провео све време, док није рат свршен 
и закључен мир, који није трајао ни пуну годину 
дана. Оглашен је и други рат; и Вуловић је опет 
одређен на војну дужност, овога пута — —' 
По свршетку рата, Вуловић се вратио у Бео- 
град, школи, раду на књижевности, и — — Исте ro- 
дине, 2. Новембра 1878. венчао се он с Милком, ћер- 
ком Котуровића, трговца београдског. Срећан што 
се остварило што је била најживља жеља срца ње- 
гова, он је, пун одушевљења, прихватио свој рад 
на књижевности. Из овог су времена неколики од 
најзнатнијих радова његових, његове студије о — —? 
Сад је он већ не само био обратио пажњу на 
себе, него је био стекао и гласа као добар позна- 
валац Српске Књижевности; и како у то време није 
било професора за Историју Српске и Југословен- 
ских Књижевности, почело се помишљати на то да 
се та катедра повери њему. Напослетку је он, после 
некога времена, — — 1880. постављен за професора 
Велике Школе.“ 
Постављање за професора Српске и Југосло- 
венске Књижевности чини прелом у његову раду, а 
можда и у његову животу. Он је требао, ако и не 


1 Био дивизиски иншенданш војске која је ослободила 
Врање. с 

2 Мисли се на студије о Његошу, Сарајлији ишд., о 
којима је даље реч у овој студији. 

3 Указ носи дайум 11. сепшембра 1881. 

да напусти поље које je дотле с успехом обрађивао, 
а оно да поред тога обрађује друго, њему у глав- 
номе ново, у неколико и страно. Критичар је требао 
да постане научник. Он је требао, поред Нове, да 
обрађује и Стару Српску Књижевност, која није 
више поље критичара, ни есејиста, него поље фи- 
лолога. За рад на томе пољу хоће се нарочите 
спреме која се само школом добија, а он је био 
самоук. Његово познавање језика било је основано 
на познавању народног говора и ретком осећању 
за језик; али му то није могло помагати мног» 
тамо где је требало проучавати граматичке облике, 
синтактичке конструкције, историју језика на строго 
научној основи. Он је улагао труда, доносио је со- 
бом ретку бистрину ума, али све то није могло 
накнадити недостатке у стручној спреми, без које 
и најдуховитије конјектуре губе од своје вредно- 
сти. На његовим се предавањима то није могло 
опазити; он је и у Великој Школи остао одличан. 
као наставник какав је био и у гимназији. Али се 
то опажало на радовима његовим. Приступно пре- 
давање његово НАУКА O КЊИЖЕВНОСТИ и ИЗУЧАВАЊЕ 
Словенских Књижевности, стручна, строга критика 
није повољно оценила; она није гледала на лепу форму, 
него је видела у томе само дилетантски покушај. 

То је он и сам морао осећати, али је мислио 
да се трудом може све то надокнадити. И зато је 
тежиште својега рада пренео на ово поље. Напу- 
стио је, готово, сасвим нову књижевност, и дао се 
сав на стару, или на проучавање усмене народне 
књижевности, што је опет био посао за који се 
хоће нарочита спрема. То је била велика штета; ве- 
лика штета за књижевност и велика штета за њега 
самог. Он је радио, али је осећао да не може ура- 
дити колико би иначе, по необичноме своме дару, 
био кадар урадити. Њега је то морало тиштати, а 
нарочито што је морао бојажљиво очекивати шта 
ће о ономе што уради рећи други, који се ни из 
далека нису могли мерити с њиме по дару, али су 
били, или важили, као људи стручни, јер су били 
прошли кроза школу које он није имао. То је била 

трагедија даровита човека којему везује руке слу- 
чајна неспрема. Тај конфликт између урођеног дара 
и случајне неспреме није можда трагичан; али, ипак, 
последице су по њега биле такве да је он од њих 
у души патио. 

Више но он лично, изгубила је, међутим, књи- 
жевност; не само тиме што на њој није урадио ко- 
лико је могао урадити, и колико би, извесно, и био 
урадио, него што је и оно што је позније урадио 
рађено друкчије, не онако како је дотле радио, и 
како је требало да је, у главноме, и даље радио. 
Он је, радећи литерарно-историјске расправе, усво- 
јио и пренео методу којом се такви послови раде 
— на поље чисто књижевне критике. То је учинио 
у својем главном и највећем раду, о Бранку РАДИ- 
ЧЕВИЋУ. Колико је за хвалу овај најпотпунији и мо- 
нографски рад, и колика год да је вредност његова 
за литерарног историчара, он је у критичкоме делу 
својем на погрешној основи. Бранко, који нам је 
толико близак, и који може бити сад, и за дуго још 
само предмет литерарног есеја, учињен је предме- 
том готово филолошке критике. 

Што је овако радио овај свој рад, то може 
бити да је, међутим, имало и једнога другога, спољ- 
нога узрока. Године 1886. установљена је, место 
дотадањег Ученог Друштва, Академија Наука, којој 
је Вуловић био један од првих чланова, у исто време 
и један од најдостојнијих. Да би могао ступити у 
сва права академичара (како се вели у Закону ко- 
јим је основана Академија) требао је израдити на 
рочиту расправу; и он је за предмет узео песника 
којега је од свих српских песника највише ценио. 
Ко зна, можда је и то учинило да расправа, управо 
дело његово, добије онакав карактер, — жеља да 
носи више научно-академичарски карактер? 

Рад о Бранку Радичевићу био је последњи већи 
рад Вуловићев. Што је после тога радио, то је све 
било мање и више пригодно. Тако je — —' год. 
приказао Горски Виленац у немачкоме преводу Kup- 


1 To је било године 1886. у „Самоуправи“ и засебно. 

сте-а; и објавио свој Приложак Српској CHHTAKCH, 
у којем је расправљао једно, како нама изгледа, 
доста доконо покренуто питање од стране Андре 
Николића, о томе да ли треба рећи о дојаках или 
од дојаках. То је питање покренуто поводом прве 
свеске државнога издања Вукових Дела, којему је 
и Вуловић био један од уредника. То издање, као 
што је познато, није у свему испало како треба. То 
нити је било првина, нити је било, нити ће бити 
последњи. пут да слична предузећа у нас испадају 
тако како не треба. Кривица за то није до поједи- 
наца, него, ако ћемо да будемо правични, до по- 
средно нас свију. И зато није било право кривицу 
за то сваљивати на једнога човека. Нарочито то 
није право онда када у издању има и погрешака 
које не стоје само до уредника, него и до других. 

Као што рекосмо, Вуловић је после рада о 
Бранку мало што објављивао. Ипак је он радио. 
Што тај рад није био онако плодан као у ранијим 
годинама, то има својих узрока. Он је, већ кад је 
био радио расправу о Бранку, био почео сустајати. 
Оно што је у младим годинама у души препатио; 
разочарење које чека у животу и у раду свакога 
који ставља очекивања и у ономе што жели по- 
стићи има у животу високу циљ пред очима; по- 
родичне бриге; здравље које је почео осећати да 
га издаје, — све је то чинило да рад његов не буде 
какав је некад био. Истина се све ово није на њему 
познавало. Он се отимао, јер је волео живот, волео 
га не само по оној инстинктивној вољи к животу, 


него га је волео одушевљено, као живот, у неку 


руку објективисан. Зато се и отимао од брига, тра- 
жио да их заборави; волео друштво, песму, готов 
да се нашали, и да и друге развесели. И ко би га 
слушао у друштву, његове шале, мислио би да је 
то или срећан и задовољан човек, или небрига. 

У ствари, то је био човек који се није осећао 
срећан, који је патио, и био тужан у души: весе- 
лост и шала биле су само маска. Уз то су дошли 
и други узроци који нису лежали у њему саму, него 

су били спољни. У првоме реду његово здравље, о 
којему је он још из младих година мислио да му 
је оно порушено, али које он није зато штедео; и 
ако се бојажљиво о њему бринуо, он се није волео 
одрицати задовољства, него је, по чудној једној 
контрадикцији, из љубави према животу овај себи 
прекраћивао. После је дошла година — —' смрт 
његова оца. Он је био нежан син, осећање поро- 
дично било је у њега веома јако развијено, готово 
патријархално; он је и у зрелијим годинама, у од- 
носу према родитељима, остао син нежан, послушан, 
какав је и дететом био. Отуда га је смрт очева не 
само дубоко потресла, него је оставила и дубока 
трага на њему. Здравље га је почело још већма из- 
давати. OH је оронуо, и сад се опет појавило што 
га је од младости пратило, страховање за своје 
здравље. Навукао је себи нервозну слабост. — — 


КЊИЖЕВНИ РАД 


I 


Може се, на први поглед, учинити мало нео- 
бично почети говор о Вуловићу као критичару тиме 
да је он био песничка природа, — не само по томе 
што се о њему зна да није певао, него још, и на- 
рочито, по томе што се обично мисли о критици 
да је она хладна и суха и да се за њу хоће само 
бистре памети да схвати и хладна разума да пре- 
суди. И ако би се, на супрот овоме последњем, на- 
вело да су неки од највећих критичара били у исто 
време и песници: Лесинг, Сент-Бев, М. Арнолд (а 
ово су три најзнатнија представника модерне кри- 
тике), могло би се, ипак, приметити да то, ако и 
важи о њима, не важи о критичару којему је по- 
свећена ова студија, пошто он није певао. Ипак је 
он био песничка природа. Он је песнички осећао, 
само није имао дара да томе своме осећању да из- 
раза. Зато и није постао песник, него критичар. 
ал» ]е то, не по невоъи, него по својој унутар- 

њој потреби. Кад му није било дато да може сам 
_ стварати, он је, одушевљавајући се оним што су 
други створили, износио оно што је осећао чита- 
јући; постао је критичар. 

То је оно што треба пре свега утврдити, јер 
без тога се он не може разумети као критичар. То 
није ни мало тешко. Треба само прочитати први 
његов критички покушај, О поезији ЂуРЕ ЈАКШИЋА, 
те да се види песник који је стајао иза критичара. 
И ако би се рекло да је то био младићски поку- 
шај, и према томе природан онај лирски тон који 
се у њему опажа, не треба заборавити да се сви 
писци, мање-више, огледају у својим првим радо- 
вима. Као што ce по јутру дан познаје, тако се и 
писац обично познаје по ономе што прво напише; 
предмет, идеје, тон, и у опште начин писања, остају 
у главноме исти; и када их он напусти, изневерава, 
у неку руку, себе сама, и знак је, обично, опадања. 
Да је доиста тако, могли бисмо утврдити неброје- 
ним примерима, из стране, као и из наше књижев- 
ности. Али ми тога нећемо чинити; једно, што не 
пишемо расправу о психологији писаца и писања, 
а друго, што то, све и да не би важило у опште, 
важи, свакако, о Вуловићу. 

Треба, као што рекох, дакле, прочитати оно 
што је писао о Јакшићевој поезији. То је требало 
бити критичка анализа Јакшића као песника, у ствари 
је друго нешто; критика је била само повод писању, 
споредна, а прави предмет, оно што је главно, лир- 
ски изливи критичара. „У свету, брале, нема љу- 
бави!“ то је мото; али не мото да се њиме укаже 
на оно што би, по схватању критичареву, чинило 
суштину поезије Јакшићеве, него мото који треба 
да наговести тон писања критичарева, оно што он 
мисли и осећа. M он после њега одмах наставља: 


Не, у свету одиста нема љубави. Она живљаше некад, у 
младо доба овога света. И свет је преживе, и дочека дубоку 
старост. Данас му, старцу, треба топао напитак, топло огњиште 
и добра храна. Кад се ње сети, старац се смеје — да не би дрктао. 
Понекад само, кад се јака руменика са слабом крвљу помеша, 
разгреју се старе жиле. Немојте веровати старцу. 

Прочитајте, мало даље, и оно што пише о пе- 
сницима: 

Песник је човек од срца; а срце je најнесрећнији другар 
у животу. Благо сиромашнима срцем!... Сви су песници патници; 
али је дугачак низ поступности. И туга има своје младо доба; a 
младост је младост, То је онај ведри размак што га сусрећемо 
у неких песника. Али има људи који никако нису имали мла- 
дости. Они треба да уђу у рај пре свију мученика. 

Ја не велим да је ово, што овде наведох, врло 
поетски; али је оно лирично. Из ових или оних речи 
не проговара критичар, него, опет, песник. Он је 
писао шта је осећао, а није судио о ономе што 
је читао. 

Тако је исто и с оним што пише о песмама 
Јакшићевим. Он не тражи да да анализу, него само 
тражи прилике да сам поетише пишући о њима: 

Најлепше песме потичу у самоћи, пустој дубрави, у по- 
ноћи и при месечини. И сами љубавни гласи дркћу од стрепње. 
Све те песме прожму сетом. Али није то хладна суморна магла 
пала по њима. Лепо је сунце, јасан зрак, и небо плаво и ведро; 
али је око вас увело лишће, а око вам гледа осиротело грање. 


Јесењи је то дах. Крепи вас и разгаљује, али не весели. Прси 
се дижу од милине, а срце стрепи од слутње. 


То није критика; то је само лепо писање. Тако 
је, у истој студији, и оно што пише о ЈЕЛИСАВЕТИ; 
главно је писање, леп стил којим је требало испри- 
чати ову драму и карактерисати поједине личности 
у њој; критичке опаске уплетене су у њу више као 
мимогред, и као да су биле споредно, и ми их, го- 
тово, и превиђамо при читању. 

Још бисмо могли наводити примера, из чланка 
о Његошу, о Сарајлији, и другима; али ћемо се 
на то вратити доцније, када буде реч о њему као 
критичару. За сад хоћу само да утврдим о њему 
двоје: да |е био песничка природа, и уметник; да 


је осећао, и да је волео лепо, и да му, отуда, у пи- 


сању оно о чему је писао, било колико предмет, 
толико и повод писању; и да га је то одвело критици. 


| Ii 
To, само за себе, очевидно, није довољно; за 
критичара неће се само да уме осетити што је лепо: 


ы Жур aa 

Бобу Де وہ م‎ 


осећањем се не може све схватити, и оно може лако 
и да заведе; а критичар треба све да схвати, и да 
се ничим не да завести. Зато му треба, поред осе- 
ћања, да има духа и да има памети; духа да про- 
‘никне, а памети да схвати и процени. 

И једнога и другога имао је Вуловић у пуној 
мери: духа, нарочито у ономе смислу у којем под 
тим разумемо згодну реч, ненадан обрт, или срећно 
поређење; памети, у претресу питања и процени 
дела књижевних. И не само то, него је, онога првог, 
духа, имао и сувише (памети не може никад бити 
сувише), свакојако више но што је добро унети у 
писање. Духовитост је, у опште, дар који, колико 
вреди писцу, може бити покадшто и опасан; он 
лако води фриволности, парадоксу, постаје често 
главно, тамо где треба да је споредно, циљ место 
средства, зачин место јела. 

Ни Вуловић није сасвим избегао тој опасности; 
и код њега се опажа да је хтео да буде духовит, 
да се дао завести да за љубав духовитости каже и 
по нешто нетачно, само што му се учинило згодно 
и духовито. Кад читамо — — — — — — — — — 


Ш 


То |е, дакле, што |е он доносио собом: поет- 
`ску природу, осећање за лепо, пуно духа и бистру 
памет. То није мало, али то није довољно. За кри- 
тику се хоће још и нешто више; хоће се великог 
познавања књижевности, и хоће се метода. Тога он 
није имао у потребној мери. Он је био добар по- 
знавалац српске књижевности, али је страних књи- 
жевности мало познавао. Тако је његова критика 
постала онаква каква је: с једне стране вођена чи- 
сто осећањем, и то јој је позитивно обележје; а 
с друге без методе, и то јој је негативно обележје. 

Да видимо прво ону прву, позитивну страну 
њену. Он је, као што смо рекли, био уметничка 
природа, одушевљавао се оним што је лепо. То га 
је одвело томе да место праве анализе песника и 

њихових дела саставља, у неку руку, антологије из 
њих. Он воли више наводити места која му се чине 
лепа но она која су за песника или дело његово 
карактеристична. То, нема сумње, делом, долази и 
од тога што није имао праве методе, али поглавито 
од овога што рекосмо. Тако је у првој студији о 
Јакшићу, у којој je он, као што сам, пишући о овоме, 
рекао „пробрао што је у њој најлепшега, тако да 
би ова његова студија могла носити још и име ан- 
шологије из Јакшића.“ Тако јеи у ономе што је 
писао о Његошу; тако у ономе што је писао о Са- 
рајлији; ио другима које je волео. Прочитајте напр. 
шта пише о приповеткама Јакшића. И ту нај- 
више воли наводити она места која су му се до- 
пала: из приповетке Сужањ, онај опис пожара који 
када читамо чисто нам засену очи као да гледамо 
пожар; из приповетке Бела КУЋИЦА, онај опис од- 
мах у почетку. То му се допадало, па је то и на- 
водио. Тако место праве анализе добијамо само ан- 


тологију. — — == — — === – — 


[Y концептима има ових појединих места или 
бележака, нових или важнијих :] 


Његово писање има на себи нечега фрагмен- 
тарног. Он идеју не развија, он је само помене, на- 
говести, афористички. И та идеја није свакада ни 
права идеја; често је то само реч, фраза; често је 
погрешна. „Наука није прорачунала век сунцима 
литерарним. Али може поуздано казати, да ће јед- 
ном доћи време, кад ће се охладити. M великом 
Шекспиру доћи ће онако време како је данас Со- 
фоклу.“ С. M. 281.' 

Као творац српске књижевне критике сматра 
се обично Коста Руварац, о којему се обично на- 
води да је он био тај који је Новаковићу отворио 
очи, уверио га да нема песничка дара, и упутио на 


1 Навод из расараве Вуловићеве о С. Милушиновийу, у 
Годишњици, II, 281. 

друго поље Ha коме he моћи успешније радити. Што 
се тиче ове тако често понављане књижевне анег- 
доте, она нас опомиње на ону исто тако често по- 
нављану причу о ономе глумцу — — 


То је прави, рођен, богодан књижевник. 


Прво, што се тиче духа у његовим критикама. 
Tora је пуно у њима. ... Згодна једна реч је, када 
напр. пишући о томе како је позориште извесне вечери 
било посећено, вели да је било дуйком празно. — 

Сад што се тиче онога другога, сигурне, јаке 
памети. Треба прочитати оно што је писао о оном 
питању да ли је Његош или Мажуранић прави пи- 
сац спева Смрт Смлил-Аге ЧЕНГИЈЋА. То је као акт 
иследнога судије. Он поставља два основна питања: 
зашто Мажуранић од тога спева није више никако 
певао; и може ли се глас што га је Љ. П. Нена- 
довић изнео свезати са спевом Мажуранићевим ? И 
онда код првога питања ставља неколика даља, која 
се око њега, као главнога ређају и извиру : што je, 
у опште, тако мало певао; што се ни из малога 
броја што их је испевао не нађе ни једна „веле- 
пјесан“ ; што је опевао догађај тек шест година доц- 
није но што се он догодио; што није забележио 
„како је постала, где јој је извор, од куд је грађа 
и каком је побудом постала.“ И онда, прелазећи 
на друго главно питање, он, пошто је утврдио да 
оно што је Ненадовић казао не може бити тек онако 
речено, измишљење, тражи да покаже где је истина. 
Може бити да је два спева; али толико је извесно, 
да није првог дела питања, не би било другог; 
остаје, дакле, само један пут, поређење. И он удара 
тим путем. Он пореди замисао у Смлил-Аги са 3a- 
мишљу у Горском Виуенцу, пореди стих, поједине 
"мотиве, ритам, обрте, стилске фигуре, поређења, 
описе и др. То што се тако утврди не да се оба- 
рати споређивањем несличних места, — „онако исто 
као што сведоци, који нису били ни видели, не 
могу оборити сведоке, који су били и видели.“ 


С. СРЕМАЦ 


Он нема заплета, а и не тражи га. Њему је 
довољно шта било, тек да се чим било може одр- 
жати јединство какво такво; што је код њега главно, 
то су споредности, детаљи, епизоди. На њима се 
он највише и најрадије задржава, и зато му приче 
и јесу онако несразмерно дуге према фабули у њима 
(Поп Ћира, Вукадин). И као што се у главној причи 
задовољава чим било, тек колико да се око нечега 
врзе причање, тако и у споредним епизодама. Он 
не тражи новости ни оригиналности; чак је често 
и конвенционалан у личностима као и у другом. 
Што он тражи, то је шаљива страна свега, хумор 
ствари. M пошто овога има у свему (за онога ко га 
уме уочити), то је и њему све добро, свака фабула 
и сваки карактер. 


0 ХАМЛЕТУ' 


Сви, и они који познају Шекспирова ХАМЛЕТА, 
и они који га нису никада читали — сви су сложни 
у томе да је Хамлет ненадмашна трагедија, једна од 
највеличанственијих што нам их је завештао његов 
неумрли геније. Нема, можда, међу свима бесмртним 
драмама Шекспировим, ни једне која би била по- 
знатија и омиљенија од трагедије о несрећноме кра- 
љевићу данском, нити има и једне о којој би било 
толико писано као о њој. О Хамлету се писало као 
о мало којем песничком делу. Писано је о склопу 
трагедије и испитивано колико она одговара зако- 
нима драмске вештине и класичним узорима њеним; 
проучаван је загонетни карактер њенога јунака; тра- 
жено одакле је узето градиво за њу, и објашња- 
вана поједина нејасна места у њој. О ХАМЛЕТУ je 
речено толико много и доброга и рђавога, да из- 
гледа да је мало што преостало да се о њему но- 
вога изнесе. 

-= Предузимљући, с тога, да вам овде изведем 
анализу карактера Хамлетова, ја то не чиним без 
неке бојазни. Ја се не бојим толико што ћу, вели- 
ким делом можда, само поновити оно што је о њему 
доброга речено (јер добре ствари није никада од 
штете и чешће казати) колико зебем да не паднем 
у погрешку, те да не изнесем пред вас и по нешто 
што не би било добро. Уз то долази за мене и 
једна даља тешкоћа, — што ми је предмет по себи 
мало даљи. Истина, вели се да су дела великих пе- 
сника намењена свима онима који умеју с њима 


1 Јавно предавање у дворани Велике Школе држано 10. 
децембра 1889. год. 

осећати; али то, извесно, не треба тако разумети 
као да је свак, који у њима налази уживања и на- 
сладе, позван и да их тумачи. За то се, као и за 
све друго, хоће спреме и разумевања; а ово може 
бити само у онога који се питањима литературе и 
естетичке критике озбиљно бавио. За такав посао 
ја се, отворено вам признајем, не осећам довољно 
спреман; и нећу се, с тога, ни упуштати у то да 
ценим ХАМЛЕТА са стране чисто естетичке, но ћу се 
задовољити тиме да вам, на овом састанку, изве- 
дем анализу карактера Хамлетова, који, и ако није, 
можда, најсавршенији, ван сваке сумње је најдубљи 
што га је геније Шекспиров створио. Нигде није 
велики познавалац душе људске дубље у њу загле- 
дао но у бесмртној трагедији о Хамлету. Све оно 
што душу човекову покреће, све оне тајанствене 
моћи што њоме управљају, све несугласице њезине 
са светом и са собом самим, све јаде и невоље на- 
шега бића, све то је он сложио у ову јединствену 
трагедију. Ако ћете ми, дакле, поклонити своју 
пажњу, ја сам рад да вам покажем како ваља ра- 
зумети карактер Хамлетов, који изгледа тако заго- 
нетан и неразумљив. 

Пре но што, међутим, приступим анализи ка- 
рактера Хамлетова, допустите ми да вам укратко 
изнесем историју његову. Ја врло добро знам да 
сте ви с њоме упознати, али држим да је корисно 
да вас на њу опоменем, како би боље могли пра- 
тити моја извођења. — Сцена је у Данској, на двору 
хелзингерском. Младоме краљевићу данском Хам- 
лету умро је отац ненадном смрћу, и он се вратио 
дома, из Витенберга, где је на наукама био. На 
дому је Хамлет нашао све измењено. Мати му се 
преудала за свога девера, стрица његова, а овај, 
опет, дограбио круну и престо, на који је Хамлет 
требао да седне. Све се то убрзо збило, и смрт 
очева, и преудаја мајке његове за стрица, и про- 
глашење овога за краља. Смрт очева силно је по- 
тресла Хамлета, а преудаја мајке разорила je y 
њему веру у сталност људску и веру у љубав. Он 

` је пао у меланхолију; постао je замишљен и He- 


весео; само је о оцу мислио. И када су my при- 
јатељи једнога дана јавили да се сен покојнога 


_ краља виђа чешће око пола ноћи, у оклопу какав 


је он за живота носио, он није имао мира, док се 


није сам собом о томе уверио. Дух очев, који му 


се у глуво поноћно доба јавио, открио му је стра- 
ховити злочин стричев, који га је у договору са 
женом његовом а мајком Хамлетовом уклонио са 
света, те му преотео и престо и краљицу. Хамле- 
това је одлука готова: да освети оца. Пријатеље, 
који су се уза њ десили, заклео је да ником живом 
не говоре о ономе што су чули и видели, а он се 
почео спремати да изврши свети завет који је учи- 
нио сени очевој, и да освети смрт његову. Он се 
сав изменио; напустио је игру и забаву; ни о чему 
није мислио до о томе како ће оца осветити. На 
двору краљеву био је некакав дворанин, Полоније, 
који је имао сина Лаерта и ћерку Офелију. Њу је 
Хамлет волео. Али откако је сазнао за ону страхо- 
виту тајну, OH се и према њој изменио; почео је се 
клонити и вређати је неприличним речима. Све су 
му жене постале једнаке, несталне и вером пре- 
вртљиве. 

Цео двор, и краљица, мати Хамлетова, и краљ, 
стриц и очух његов, чудили су се ненадној промени 
што се са њим збила. Узалуд су га они тешили и 
говорили му да се прође суморних мисли; ништа 
га није могло утешити, ни развеселити. У то дођу 


` Ha двор хелзингерски његови пријатељи, Розенкранц 


и Гилденстерн; они долазе да разговоре Хамлета и 
да му растерају суморне мисли. Али он ни њима 
више не верује; он се домишља да су по њих послали 
и да су они дошли да га уходе. Они су, међутим, 
довели собом некакве глумце, које је Хамлет радо 
гледао, док се са њима у Витенбергу бавио. Хамлет, 
који је непрестано оклевао да изврши дело освете 


· и то своје оклевање правдао пред собом тиме што 


није довољно уверен да му је доиста стриц убио 
оца, долази сада на мисао да преко глумаца сазна 

да ли је краљ доиста убилац његова оца. Он им 
састави позоришну игру, у којој изнесе убијство, 
онако како му је отац испричао био своју смрт. 
Стриц његов, ако доиста буде био убилац, мораће 
се одати, и он ће бити на чисто. — Цео двор се 
искупио да присуствује представи; ту је и Хамлет. 
Он изгледа весео и расположен и шали се, мало 
неслано, са Офелијом. Представа почиње. Када је 
игра дошла до оне сцене где жена учи милосника 
како ће јој мужа уклонити са света, краљ, сав уз- 
буђен, нагло устаје и напушта дворану. Он је, дакле, 
доиста убилац оца Хамлетова. Хамлет је на чисто. 
Сад већ више не треба оклевати. Треба на посао, 
испунити завет и осветити смрт очеву. Хамлет је 
тврдо решен; он усклицава од радости. Мати ње- 
гова, краљица, пратила је, међутим, његово држање 
за време игре, и стрепи да не дође до нечега страш- 
ног; она шаље по њега, да га ублажи и да спречи, 
ако може како, да се не догоди каква несрећа. Хам- 
лет је спреман да и са њоме раскрсти. Када су све 
везе крви покидане, онда и синовља дужност не 
веже више. Идући мајци, Хамлет, непримећен, за- 
тиче краља при молитви. Сад је прилика да освети 
оца; тренутак је повољан. Али он се опет колеба 
и налази разлога да одгоди извршење. Он осећа 
врло добро своју немоћ, увиђа да сам себе обма- 
њује, и за то сад према мајци показује више стро- 
гости. Његове речи, његово држање, све је почиње 
плашити; и када он у јарости, заборављајући да 
му је она опет мати, пође на њу, она, престрављена, 
виче за помоћ. Полоније, који се близу врата кра- 
љичиних десио, на ту вику утрчи унутра, а Хамлет, 
мислећи да је то краљ, потегне мачем и убије га. 

Сада је Хамлет учинио убијство. То ј= добро- 
дошло краљу, коме је он на сметњи, да га уклони 
из земље. Он га шаље у Енглеску, у прогонство. 
Но Хамлет, који је успут допао ропства, па се не- 
како избавио, враћа се натраг у Данску, а вести 
о томе долазе краљу баш у најнезгодније време. 
Земља се била узрујала, а споља је претио јак про- 

тивник, Фортинбрас, који је био сео на норвешки 
престо и грозио ратом. Бедна Офелија, изгубив оца, 
и преварена у својој љубави, померила је памећу и 
удавила се у потоку, где је тражила цвећа, да се 
окити као невеста. Брат њезин, Лаерт, који се бавио 
у Француској, чувши за смрт очеву, похитао је био 
кући, и тамо ударио на нове јаде, заради сестре. И 
за оца и за сестру он криви краља. | 

У то се Хамлет вратио дома. Он се у пратњи 
_ свога верног пријатеља Хорација десио на гробљу 
када долази спровод да укопа мртво тело Офели- 
јино. Љубав Хамлетова према тихој и питомој Офе- 
лији планула је на ново, када је чуо кога хоће да 
положе у раку. Он скаче у ископани гроб, и готов 
је да се побије са Лаертом, што овај полаже веће 
право на њено мртво тело. Лаерт тражи од њега 
свога оца. Краљ, који непрестано гледа начина како 
да се опрости Хамлета, долази сада на мисао да упо- 
треби за то Лаерта. Он им предлаже да се огледају 
оружјем, како приличи витезима. Хамлет мора умрети. 
У Лаерта је отрован мач; ако Хамлета и најмање 
обрани, он је свршио. А ако победи Хамлет, он ће 
искапити пехар који је краљ наменио победнику, и 
у који је он насуо смртна отрова. Хамлет је вешт 
борењу; он побеђује свога противника; но и сам 
допадне ране, а свака је рана самртна. То му Лаерт 
на умору каже. Краљица напија у здравље Хамле- 
тово, али се, у незнању, маша за отровни пехар. 
Она умире. Хамлет види да је и његов крај дошао; 
он убија краља и испуњује свој завет, па и сам 
на рукама Хорацијевим умире. „The rest is silence: 
Остатак је ћутање“. — 

Пошто смо се, овако, опоменули историје Хам- 
летове, да приступимо сада нашем правом послу, 
те да аналишемо карактер његов. — Карактер Хам- 
летов, на први поглед, чини се загонетан и недо- 
следан. Он је сложен из самих противности: Хамлет 
је час осетљив и нежан, час, опет, суров и циничан; 
замишљен и очајан, и раздраган и весео до раска- 
лашности; пун духа и мисли, и опет је говор његов 

често збуњен и без везе. Површном посматрачу и 
познаваоцу људске природе може се учинити као 
да се оваке противности не могу сложити у једној 
личности. Отуда су поједини критичари помишљали 
о Хамлету да је померио памећу, док су други до- 
казивали да се он само претвара и чини луд, како 
би заметнуо траг, и како му се околина не би до- 
сетила шта смишља. То за мене, право да речем, 
на једно излази. Паметан човек не долази на мисао 
да се без невоље прави луд; таква мисао може доћи 
само човеку који је доиста померио памећу. Каква 
би разлога Хамлет могао имати да се прави као да 
је сишао с памети ? Шта би му у опште могло дати 
повода да помисли да је за извршење онога што 
треба да уради потребно да се претвара, када нема 
узрока мислити да ко Ha њега сумња? 

О томе, дакле, да се Хамлет претвара и чини 
луд, не може бити речи. Но и ако не може бити 
речи о томе да се он претвара, у карактеру његову 
има, при свему томе, нечега извештаченог, непри- 
родног, театралног. Природе такве каква ћемо по- 
казати да је његова, поред све искрености у ономе 
што осећају, врло радо износе на видик оно што 
им душу притискује; за њих је права потреба да 
и други људи виде шта они трпе, да их жале и NO- 
знаду сву дубину туге њихове. Уз то још, он, увређен 
у својој синовљој љубави, хоће да на супрот мај- 
чиној и стричевој неосетљивости, истави своју не- 
измерну тугу; она треба да у њих пробуди глас са- 
вести и да им загорчи срећу коју су грехом иску- 
пили. Гледајући њега онако измењена и онако не- 
срећна, они треба да познаду да су га они дотле 
довели, и то да им помути њихову срећу: то би 
био, истина, детињаст, али карактеру Хамлетову са- 
свим приличан начин освете, и разлог да се он не- 
што и прави несрећан. Једино, дакле, у овоме смислу 
може бити речи о томе да се Хамлет претвара: у 
колико се, поред тога што је доиста несрећан, још 
чини несрећан. Но ова црта, ако сам је ја добро 
и верно уочио, само је споредна у његову карак- 

2 теру; она није никако довољна да га потпуно pa- 


зумемо. 

Одбацујући, дакле, оно мњење као да се Хам- 
лет претвара и да би у томе лежао кључ за разу- 
мевање његова карактера, остајало би једино да се 
испита да ли је он померио памећу. Мени изгледа, 
да вам одмах кажем како ја о томе мислим, да за 
разумевање његова карактера није ништа добијено 
ако се рече да јесте. У опште, цело питање о томе 
да лије Хамлет луд или није, мени изгледа доконо, 
све донде док се не повуче оштра граница између 
здравља и болести душевне. И они који испитују 
душевни живот у његову нормалну стању, и они 
који изучавају абнормне облике које он узимље на 
се у болести душевној, давно су начисто с тим да 
ови изрази имају само односна смисла. Хамлет није 
луд ако се под лудошћу разуме оно што сви JY- 
дошћу зовемо; а ако се будемо упуштали у психи- 
јатричке суптилности, онда не знам хоћемо ли се 
где моћи зауставити, и хоћемо ли где наћи човека 
који би био душевно потпуно здрав. Онда можемо 
покренути читав низ психопатолошких питања из 
литературе, и питати ce да ли je напр. Ромеова и 
Јулијина љубав нормалан појав душевног живота. 

Место дискусија о празним речима, ја мислим 
да ће за нас бити корисније да се држимо ствари, 
и да потражимо црте карактера Хамлетова, који 
смо предузели да проучимо. Улазећи у ову анализу, 
мени изгледа да ћемо најбоље учинити ако, пре 
свега, потражимо основну црту његова карактера, 
јер ћемо по њој, ако је упознамо, моћи познати и 
разумети и оне остале, мање значајне. 

Да почнемо одмах с првом појавом Хамлето- 
вом. — Хамлета је задесила голема несрећа; он је 
изгубио оца. Сасвим је природно да се он предаје 
тузи за оцем, јер је велики удар судбине изгубити 
родитеља. Али његова туга није као што други људи 
тугују; она га |е оборила и убила у њему сваки 
други покрет душе. Смрт очева учинила је на њега 
тако дубок утисак, да се он потпуно изменио. Пре- 

дајући се својој големој тузи за оцем, он се у њој 
сав изгубио. Он само о оцу мисли, и све му се чини 
неверица да му је он за навек отргнут; пред умним 
оком лебди му непрестано слика очева: 


ХАМЛЕТ. Чини ми се да видим мога оца. 
ХОРАЦИЈЕ. Где, господару 2 
ХАМЛЕТ. У мом умном оку, Хорације. Axil. I. сц. 2. 


Туга за оцем испунила је душу Хамлетову мислима 
како је таште и ништавно све овога света; њему 
изгледа као да за њега нема више радости, и да му 
је преостала само туга, коју дугује спомену очеву. 
Узалуд га краљ, очух његов, и краљица, мати ње- 
гова, моле да се прође суморних мисли; њега то 
чисто вређа, и он им јетко и с горчином одговара: 

КРАЉИЦА. Ти знаш, тако бива, све што живи мора и умрети, 
из природе пролазећи у вечност. 

ХАМЛЕТ. Да, госпођо, бива. 

КРАЉИЦА. Када бива, што се теби тако нарочито чини? 

ХАМЛЕТ. Чини, госпо, не, тако је; ја не знам за оно што 
се чини. Није само црни мој огртач, добра мајко, ни обичајно 
рухо свечане црнине, ни уздаси усиљена даха, не, нити бујни 
поток из очију скупа са свим облицима, начинима и знацима туге, 
што ме могу истински показати; све се то, доиста, чини а ја имам 


у себи што прелази друге знаке, боле и ударце туге. 
Axia. І. сц. 2. 


Тако се, дакле, уселила у душу Хамлетову неизмерна 
туга за оцем. Уз то је још дошла и помисао на 
то како му се мати брзо преудала, „пре но што је 
обућа остарела у којој је испратила тело његовог 
јадног оца“ и то за девера, Хамлетова стрица, а 
овај, опет, дограбио круну и престо, и то је у њему 
поколебало веру у људе и веру у љубав. У њега 
је ушло неко очајано расположење; он је постао 
незадовољан са животом и огорчен према људима. 
Њега је саломила силна туга и поколебана вера у 
људе. Дух његов изгубио је своју урођену гипкост 
и ни за што није примчив до за суморне мисли које 
га притискују; у њима Хамлет налази једину забаву 
и као неку болесну насладу. Према свему осталом 
наступила је у њега потпуна равнодушност. Он је 
пао у меланхолију; живот је изгубио своју цену за 
њега, и он долази на самоубилачке мисли: 

Ох, да се хоће ово чврсто одвећ месо, да раскрави и у 
росу стопи! Или да Вечни није издао закон његов противу са- 
моубијства! О Боже! О Боже! Како ми јадне, устајале, пусте и 
беспослене изгледају све навике овог света! Гнусно! гнусно! Као 
башта коровом обрасла ! итд. Ак I. сц. 2. 


Када један утисак, ма како он силан био, може 
оставити овако дубока трага за собом и изменити 
целокупни душевни живот таква човека, онда то, 
вазда, указује на то да је у каква човека равнотежа 
међу радњама духа била лабава. Људи које овако 
један удар сулбине сломије, то су нежне, слабе при- 
роде, које живе поглавито осећајним животом, и 
код којих осећање опредељује правац и њихову миш- 
љењу и радњама њихове воље. И Хамлет је од 

ових људи. Он је од куће, по природи својој, не- 
жан, болесно осет. ив човек; у њега се осећање 
развило на рачун осталих радња духа. Само тако 
може се разумети да је један једини силнији удар 
· могао онако из основа изменити целокупни дотадањи 
душевни живот његов; само тако може се разумети 
она силна туга за оцем и она огорченост његова 
према животу и према људима. У овој сувише нежној 
и осетљивој природи његовој, изгледа ми, треба 
тражити и кључ за разумевање његова карактера. 

Из овога што вам изведох као да чини основну 
црту карактера Хамлетова, по себи излази да би 
било погрешно мислити као да је страховита тајна 
за коју је сазнао, која је пореметила равнотежу духа 
његова. Прелом у животу Хамлетову почиње раније, 
са смрћу очевом. Хамлет нам CC, одмах у првој по- 
јави, показује онакав каква га знамо у даљем раз- 
вићу игре; цео карактер његов развија се, са фа- 
талном неопходношћу, из оне једне, основне црте. 
Хамлет, када сазнаје за страховиту тајну смрти очеве, 
већ није више обичан, нормалан човек. То се најбоље 
види из утиска који производи на њега прича очева. 
Да је он обичан човек, као други људи, тајна за 
"коју је био сазнао била би довољна да га тргне из 
његове апатије и поврати га животу, који је сада 
добио своју цељ, освету. Али он се већ навикао на 

своју судбину и спријатељио са својим мислима о не- 
ваљалости и покварености људској, тако да га ништа 
више не изненађује, и да му је чисто мило што су 
се обистиниле његове слутње и што га није прева- 
рила његова „пророчанска душа“. Људи које no- 
стигне каква велика несрећа, по једном чудном за- 
кону наше природе, налазе извесна очајана уживања 
у томе ла буду несрећни, и радују се, готово, свакој 
новој несрећи што их сналази, као да би тиме хтели 
чинити неки немоћан пркос судбини која их гони. 
Отуда ce и Хамлет, чим се мало прибрао и дошао 
себи од силна потреса што га је учинила на њега 
прича очева, показује раздраган и весео: 


Ој, хој, оди тицо, оди! 


тако се одзива друговима, који га траже. И када 
га они питају шта се догодило, одговара: 

ХАМЛЕТ. Дивно! 

ХОРАЦИЈЕ. Реците ми, добар господару! 

ХАМЛЕТ. Не, издаћете me... Шта мислите, да ли би човек 


икад помислио — Нећете ме проказати 2... Нема лупежа у свој 
Данској, а да није крајња хуља! Акш I. сц. 5. 


Могло би се, истина, помислити да се Хамлет само 
чини весео, како не би морао казивати друговима 
шта се догодило; али таква би претпоставка била 
сасвим неоснована. Они што су уз њега, то су ње- 
гови најбољи пријатељи, од којих не би имао ни- 


каква разлога тајити OHO што је сазнао. Ho баш и. 


када би се узело да хоће да сакрије од њих оно 
што му је дух испричао, то би показивало непо- 
верљивост, која иначе није у његовом слободном 
и отвореном карактеру, а ово би већ био знак да 
се изменио. Ја сам вам, у осталом, већ напред ре- 
као шта мислим о таквом схватању карактера Хам- 
летова, као да се он, по једном унапред тачно сми- 
шљеном плану, претвара, само како би своју околину 
заварао. На послетку, и она страшна шала што је 
збија с духом, када му довикује: „како умеш ро- 
вити под земљом, матора кртице!“ (Axu 1. сц. 5.) 
показује да се он налази у стању неприродне раз- 

дражености, која се само тако може разумети ако 
се узме да је он, већ раније, измењен. Ја држим, 
дакле, да ћете се сложити са мном у томе да тајна 
за коју Хамлет сазнаје, није могла учинити велике 
промене у карактеру његову; она је овај могла само 
даље развити у ономе правцу који му је, самом 
природом његовом, унапред већ одређен. 

На супрот овоме што сам вам овде извео као 
основну црту карактера Хамлетова, обично се узимље 
као да је ова у његовој слабој вољи и неодлучно- 
сти, која би, опет, долазила отуда што он сувише 
много размишља, тако да мишљење убија у њега 
сваки снажнији покрет воље. Људи, вели се, који 
много мисле, нису људи од дела. Они сувише много 
-премишльа|у о свему што раде, о сваком кораку 
који предузимљу; њих непрестано мори сумња да 
ли ваља оно што су намислили, хоће ли успети, и 
какве су последице. Нема сумње да у свему овоме 
има много истине, као и да је слаба воља, упоредо 
са склоношћу ка размишљању, једна од највиднијих 
црта Хамлетова карактера. Хамлет се сав заронио 
у своје мисли, и непрестано мисли о томе како ће 
дело извршити, и од силна мишљења не стиже ни- 
како да га изврши; и ако га мисао освете ни за 
тренутак не оставља, он непрестано оклева. При 
свему томе, ова црта представља само једну, и ако 
врло значајну страну карактера његова, и сама није 
никако довољна да би овај могли потпуно разумети. 
Ако сам ја успео да вам довољно јасно и убедљиво 
изведем оно што мени изгледа да чини основну 
црту Хамлетова карактера, мислим да вам неће бити 
тешко познати да је ова ослабела воља и неодлуч- 
ност његова само последица његове нежне и сувише 
осетљиве природе, која је учинила те га је један 
јачи удар судбине могао сасвим саломити. Хамле- 
това нерешивост не долази отуда, дакле, што он 
много мисли; исто тако могло би се, и можда с више 
разлога, рећи да он мисли зато што не ради. У 
истини, и једно и друго, и његова неодлучност и 
његова замишљеност, имају један и исти, заједнички 

узрок, који треба тражити у томе што је он човек 
који живи поглавито осећајним животом. Из ове 
једне, основне црте његова карактера изводе се све 
остале које му ближе обележје дају. Потражимо 
сада хоћемо ли моћи по њој познати и ове. 

Да отпочнемо са његовом колебљивошћу и не- 
одлучношћу, оном цртом његова карактера коју су 
сви скоро критичари, као што вам рекох, сложни 


да сматрају као најосновнију и најзначајнију. Хамлет | 


је, од куће, по природи својој, мек и нерешив 
човек. То се види већ отуда што му је прича очева, 
која би требала да је пробудила у њему успавану 
вољу, саломила и она мало енергије што му је пре- 
остало. Он одмах, с почетка, чим је сазнао за тајну 
смрти очеве, осећа да није дорастао да изврши дело 
„освете, на које се оцу зарекао, и узвикује: 

Време се померило из својих зглобова. Да кобна удеса 
што се ја родих да га у њих вратим ! Акш I сц. 5. 
Он се непрестано колеба и оклева, и пропушта 
једну по једну прилику. Ову колебљивост и нере- 
шивост његову, као што сам вам већ напред поме- 
нуо, обично доводе у везу стим што је он сувише 
склон размишљању. Но и ако у овоме има нечега 
истинитог, погрешно је, како ми се чини, ову везу 
тако разумети као да је много мишљење које у њега 
убија вољу, и као да су скрупули и сумње које чине 
да он оклева и не приступа извршењу дела. На про- 
тив, пре би се могла ствар обрнути, и рећи да он 
толико мисли зато што не ради. У истини, ово двоје 
иде напоредо; између једнога и другога постоји 
веза узајмице, тако да он, делом, не ради зато што 
мисли, а делом мисли зато што не ради. Он увиђа 
и сам врло добро своју немоћ, и осећа потребу да 
оправда како год пред самим собом одлагање, и да 
увери себе да ствар није још сазрела, или да при- 
лика није згодна. Када доказујс себи да је онај дух 
могао бити и какав зао дух који је узео на се облик 
његова оца и, користећи се слабошћу његовом, ићи 
на то да га упропасти, и да треба, с тога, имати 


чистих и јасних доказа, он то не чини зато што би 


Ot OO 

га доиста мучила каква сумња и неизвесност, но 
само да себе завара и да ствар одгоди. Исто тако, 
и када удешава ону позоришну игру да краља, као 
што себи доказује, стави на пробу, он, у ствари, 
хоће само себе да завара, као да ради нешто да 
дело оствари; јер када се краљ одаје, и када је он 
начисто са кривицом његовом, он опет оклева, и 
опет налази разлога да одложи извршење: краљ 
се моли Богу, а он неће да краљ с молитвом на 
уснама оде на онај свет, јер му Бог може и опро- 
стити, и онда његова освета не би била потпуна. 
На тај начин он удешава читав систем софизама ко- 
јима се залагује, налазећи увек разлога за одгађање. 

Нерешивост Хамлетова може се, дакле, како 
се мени чини, и простије и правилније разумети када 
се узме да она лежи у карактеру његову но када 
се изводи отуда што је он сувише склон на разми- 
шљање. И овога у њега има, и то чини, несумњиво 
поред слабе воље његове, једну од најважнијих црта 
његова карактера; само је погрешно тражити у овој 
склоности ка размишљању узрок слабој вољи ње- 
говој када ова, са њом заједно, потиче из превелике 
осетљивости његове. 

Са оваквом природом својом, Хамлет, очевидно, 
никада неће извршити дело освете. Једино у афекту 
када сила увређеног осећања плане, разбије апатију 
и потисне све разлоге и сумње, он ће, можда, бити 
кадар да изврши оно што је намислио. И доиста, 
после оне бурне сцене у којој пребацује мајци што 
није поштовала спомен оца његова, он, раздражен, 
и још под утисцима онога што му је игра открила, 
и гњеван и незадовољан собом што је опет про- 
пустио прилику, добија снаге за извршење, али ме- 
сто краља убија кукавног Полонија, који је на вику 
_ краљичину утрчас био у собу. 

Са овом колебљивошћу и неодлучношћу ње- 
говом, у тесној је вези једна друга црта карактера 
Хамлетова; она управо и представља само једну 
страну његове ослабеле воље, а састоји се у томе 
што је он пун ћуди и каприса, и што се поводи 

за тренутним расположењима, тако да нема готово 
никакве доследности у ономе што ради. И сама 
мисао освете, око које се све његово мишљење 
креће, и која изгледа као да му даје известан ста- 
лан правац, више је доказ његове слабе воље; она 
је, управо, фикса идеја која га је посела, и могла 
је ухватити тако дубока корена само зато што је 
равнотежа његова духа поремећена и што му је 
воља оболела. 

Ово повођење за тренутним расположењима 
огледа се нарочито у ономе што Хамлет мисли и 
говори. То чини једну не мање значајну црту ње- 
гова карактера, коју, с тога, ваља добро уочити и 
тачно разумети. Хамлету долазе најчудније мисли: 
говор је његов, врло често, испрекидан, без везеи 
смисла ; сравњења из далека тражена, а фигуре го- 
ворне необичне. Он пише Офелији чудна и нео- 
бична писма. Лаерта пита на гробљу је лиону 
стању учинити за Офелију оно. што је он, да поједе 
крокодила. Када га Полоније пита познаје ли га, он 
му одговара да га познаје и да је трговац с рибом. 
Или када овај долази да га позове мајци, пита га: 


ХАМЛЕТ. Видите ли онај облак што личи на камилу 2 

Полоније. Вере ми, личи доиста на камилу. 

ХАМЛЕТ. Рекао бих, изгледа више на ласицу. 

ПолонијЕ. Повијен је исто као и ласица. 

ХАМЛЕТ. Или као кит? 

Полоније. Сасвим као кит. | 

ХАМЛЕТ. Онда ћу одмах доћи мајци. Акш. Ш. сц. 2. 

Сличан је говор његов и у небројено других 
прилика. И ово је, јамачно, и дало повода крити- 
чарима да помисле, једни, да се он претвара, а други, 
да је доиста померио памећу. Оно прво је сасвим 
плитко и површно; а колико је за разумевање ка- 
рактера Хамлетова у опште добијено када се о њему 
рече да је померио памећу, то смо напред видели: 
место да се овај проучи и испита, он се подводи 


под један неодређен појам, који ономе који познаје 


природу душевнога живота не казује ништа, а ономе 
који је с њоме мање упознат, ни толико. Право ту- 
мачење ове појаве треба тражити у нечему другоме. 

И овде би ce могло, у први мах, помислити као да 
"онакав говор Хамлетов долази отуд што je он CY- 
више заузет, управо поседнут, једном мишљу. Но 
ни овим не би било много постигнуто; тако би се 
"она могла објаснити када би била проста расејаност. 
То што му је говор често без везе и смисла, што 
скаче с предмета на предмет и долази на најчудније 
мисли, како мени изгледа, најпростије се тумачи 
тиме што се он, кроза целу игру, налази у једном 
расположењу у коме му је потпуно равнодушно шта 
ће ко о њему помислити и како ће се узети његове 
речи; њему је то сасвим свеједно, и он, отуда, пушта 
_ мислима слободан ток и говори што год му на памет 
дође. С тога и није потребе за разумевање ове по- 
јаве прибегавати оној детињастој поставци да се он 
_ претвара, нити узимати да је он зато луд: и душевно 
здраву човеку долазе по кадшто мисли на памет које 
` He би хтео признати као своје, само их он крије и 
задржава за себе, с тога што води рачуна о ономе 
што говори, о различним обзирима и последицама 
што их његове речи могу имати. Хамлет је с овим 
раскрстио; он презире људе, па му je и до суда 
њихова мало стало. Он не само да је према њему 
равнодушан, и да му је сасвим свеједно хоће ли 
његове речи кога увредити, или неће ли можда њему 
саму што нзудити, но баш напротив налази уживања 
у томе да околину своју вређа, да је изазива или да 
јој се исмева. Хамлет је огорчен према људима и 
испуњен презрењем према нискости њиховој. Он, с 
тога, у својем говору пушта маха својем презрењу; 
исмева им се и вређа их. То је за њега један начин 
да им се свети. Он зна да ће они уза све пристајати 
и све му одобравати што год рекне, јер су људи 
ниски, и повлађују јачему и старијему; а када су 
такви, треба их вређати и газити, да осете своју 
нискост. Отуда оне његове заједљиве шале са По- 
лонијем, када га напр. зове старим Јефтајем, и 
светује му да не пушта своју ћерку да ходи по 
сунцу, јер се на сунцу зачињу црви, па може и 
његова ћерка зачети. 

Тако Хамлет, са неким злурадим уживањем — 
и ово чини једну даљу црту његова карактера — 
налази задовољства у томе да вређа осећаје оних 
који су око њега. Он никога не штеди, ни мајку, ни 
другове, ни саму Офелију. Његово држање према 
овој могло би се учинити неприродно када се не би 
имала на уму ова црта карактера Хамлетова. Он 
воли Офелију и опет је мучи и вређа неприличним 
речима; пита је је ли поштена, те јој светује да не 
да својем поштењу да другује са њезином лепотом, 
јер ће ова од поштења направити подводника. Он 
јој то не говори из просте пакости, или само за то 
да је увреди и на жао јој учини; он хоће да иу 
њену срцу разори идеале, којих је нестало у срцу 
његову. Када у свету нема ничега чистог ни исти- 
нитог, када у њему нема милости ни љубави, онда 
треба раскрстити и са последњим остатцима и тра- 
говима њиховим. Офелија долази да му врати по- 
клоне, пошто је охладнео према њој, па су и они 
изгубили своју цену за њу. Сиротица Офелија, на 
сигурно, тешко се растајала са успоменама на своју 
љубав, и тражила је, може бити, само прилику да 
му се опет приближи. Он је дочекује хладно и го- 
вори јој иронички; почиње је вређати речима које 
њено чисто, девојачко срце не разуме: 


ХАМЛЕТ. Ја сам те некада волео. 

(ОФЕЛИЈА. Доиста, господару, ја сам у то веровала. 

ХАМЛЕТ. Ниси ми требала веровати... Ја те нисам волео. 

ОФЕЛИЈА. THM сам више преварена. 

ХАМЛЕТ. Иди у манастир. Што би рађала грешнике 2 Ја 
сам, ето, прилично поштен; али бих се могао оптужити за такве 
ствари да би било боље да ме мајка није ни родила. Ја сам по- 
ношљив, осветљив, частољубив, са више пакости на уснама но 
што имам мисли да их смислим, уображења да им облик дам, или 
времена да их починим. Што би овакви грешници, као ја што 
сам, пузили измеђ' неба и земље? Сви смо ми препредени лу- 
пежи, сви: не веруј ни једноме од нас. Иди својим путем у ма- 
настир.... Ако се будеш удавала, ову ћу ти клетву дати у прћију 
— буди чедна као лед, чиста као снег, нећеш избећи опадања. 
Ако баш хоћеш да се удајеш, пођи за будалу: јер паметни људи 
знају каква чудовишта ви од њих правите. У манастир, иди, и 
то брзо. Збогом. Акш III. сц. 2. 

Исти је такав он према њој и Y другим при- 
ликама: када јој пише писмо, и када се са њом 
шали, пре но што ће игра отпочети, и пита је да 
ли да јој легне у крило. Када my она примећује да 
је пролог кратак, он јој одговара: „као женска љу- 
бав.“ Он добро зна да га Офелија воли; али OH 
хоће да сумња у њену љубав; он налази задовољ- 
ства и уживања у томе да га сви остављају, да 
буде сам, напуштен и остављен од свију. 

Хамлет осећа и сам да се променио, и јада 
се друговима : | 

Ја сам од неког времена (и сам не знам откуда) изгубио 
сву веселост, напустио уобичајена вежбања; а расположење ми 
је постало такво да ми овај дивни склоп, земља, изгледа као 
неко пусто прибрежје ; овај дивни зрак, послушајте — овај красни 
свод — овај величанствени кров, посут златном ватром, не из- 
гледа, ето, друкчије, но као труло и кужно сметлиште испарења. 
Какав је диван посао човек! Како племенит умом, како неогра- 
ничен способностима! обличјем и покретима, вешт и узорит ! де- 
лима како сличан анђелу ! Лепота света, узор животињи! А мени, 
шта је мени ова квинтесенција од праха 2 Акш II. сц. 2. 


Хамлета море непрестано једне мисли; њега 
тишти поквареност људска. Он очајава о животу и 
изгубио је веру у људе, јер је познао превртљиву 
природу њихову. Али ни он није бољи од њих. , Ox, 
какав сам ја лупеж и роб ниски!“ тако узвикује 
када је чуо глумца, који му је са сузама у очима 
рецитовао смрт Хекубину. Он прозире све досетке 
и софизме којима је себе заваравао, одгађајући 
непрестано да изврши дело освете. То је за њега 
нов извор незадовољству са природом људском. 
Он је омрзнуо и свет, и људе, и себе сама; по- 
стао је не само огорчен противу живота и суд- 
бине, но испуњен и презрењем према себи самоме. 
Осећање се његово изопачило; он мрзи себе, 
јер осећа да је сам себи извор незадовољства и 
бола, онако исто као што човек омрзне болестан 
део свога тела који му причињава болове. И као 
што човек, у таквој прилици, налази извесно бо- 
лесно уживање у томе да мучи онај део тела од 
кога му бол долази, тако и људи са овако изопа- 

ченим осећањем налазе уживања у томе да муче 
себе саме, јер осећају да узрок њиховој несрећи 
лежи у њима самима. Они, отуда, уживају да искале 
своје срце над онима који су им најближи и најми- 
лији, јер њихов бол тишти и њих; они муче друге, 
да би мучили себе. У овоме је један даљи, и ако 
несвестан, мотив онакву држању Хамлетову према 
Офелији; он налази уживања гледајући њене муке, 
јер и то њему проузрокује бол. 

Измучен толиким унутрашњим борбама, Хам- 
лет је, на послетку, сустао и клонуо. Огорчен про- 
тиву живота, испуњен мржњом и презрењем према 
људима и према себи самоме, он се најрадије пре- 
даје својим суморним мислима о ништавилу и та- 
штини свега на свету. У оваквом душевном распо- 
ложењу, најпростије би било раскрстити са живо- 
том. Али за то се хоће срчаности и снажне воље, 
а он тога нема; он има само мисли и разлога. Ко 
зна шта нас чека у оној незнаној земљи, из које 
се ни један путник не враћа 2 Њега мучи што „свест 
прави од нас страшљивце, посипљући бледилом 
мисли урођену боју одлучности, и учи нас да је 
боље сносити зла од којих патимо, но прибегавати 
другим, непознатим,“ и он, и ако не цени живот, 
који је за њега изгубио своју вредност, при свем 
томе, застаје пред питањем Бити ил Не-бити, и 
остаје и даље да живи, мртав на животу, сам, без 
рода и пријатеља, туђин у овоме свету, сам са сво- 
јим мислима и својим очајањем, док случај не учини 
крај његовим патњама. 

Тако нам се представља карактер несрећнога 
краљевића данског: слаб, без воље и одлучности, 
душевни живот његов растројен, мир душе његове 
поремећен, брод који је бура разбила, игра бурних 
ветрова и немилосних таласа. Историја Хамлетова, 
то је историја једног несрећног човека. M да га 
није задесила она несрећа да онако трагичним на- 
чином изгуби оца, он, извесно, не би мирно свр- 
шио. Он у себи самоме носи свој зао удес. Његова 
је природа таква да га неминовно доводи у сукоб 


у О ХАМЛЕТУ 99 
са животом, и да он у тој борби мора подлећи. Има 
таквих људи, којима судба подари сва блага свет- 
ска, али им пехар живота загорчи једном капи жучи. 
Код Хамлета се све стекло да буде срећан. Он је 
млад, пун духа, наследник круне и престола, воли 
лепу, питому девојку, која му љубав љубављу враћа. 
Али он се родио несрећан. Његова је несрећа његова 
сувише нежна, болесно осетљива природа. Такви су 
људи предестинисани за невоље и за патње. Они 
од живота очекују више но што он може дати; и 
ова несугласица између њихових очекивања и онога 
што живот доноси рађа у њима незадовољство и. 
огорчење противу света. Они, уз то, имају ту не- 
срећу да им се све косне срца. И најмањи удар суд- 
бине, који други трпељиво сносе, јер знају да то 
живот тако собом доноси, код њих оставља дубока, 
неизгладљива трага. Такав је и Хамлет, и у томе 
лежи, као што сам вам одмах у почетку рекао, 
кључ за разумевање његова карактера, а у томе 
лежи, рекао бих, и трагика његове судбине. Тра- 
гедија Хамлетова, то је трагедија нежне и осетљиве 
душе, која пати и страда од живота, који не зна 
за милост, но само за збиљу ; а идеја њезина (када 
се већ сваком песничком производу мора тражити 
и идеја), то је неравна борба између Идеала и Ствар- 
ности, у којој сурова јава односи победу над оним 
што је нежно и племенито. 

Не знам да ли сам овим погодио идеју Хам- 
"ЛЕТА, као што не знам ни да ли сам правилно схва- 
тио основну црту карактера његова. Ако у овоме 
будем успео, ја сам постигао што сам себи у зада- 
так ставио. Поједине споредније црте (од којих сам 
многе, извесно, и превидео) лако се могу изнаћи и 
разумети ако је правилно схваћена основна црта, 
која физиогномију карактера опредељује. Но ако 
ми ни ово не буде за руком пошло, ја ћу се те- 
шити тиме што сам вас покренуо да размишљате о 
овој бесмртној трагедији, једној од највеличанстве- 
нијих и најдубљих што их је дух човеков замислио. 

Ако икојем делу треба предговора, треба га 
овоме што је пред читаоцем. О њему ретко ко иоле 
упознат с књижевношћу да није чуо, али, у исто 
време, иретко ко да правилно суди. И ако је оно, 
када је, пре сто двадесет и толико година, први 
пут објављено, освојило сав образовани свет као 
мало које дотле, — OHO се данас не само мало чита, 
него је и на рђаву гласу, као дело мекушно, и, го- 
тово, неморално. И док се другим делима пишу 
предговори зато што су непозната, овоме треба 
преговора зато што је познато, управо, извикано. 
Нарочито је оно у нас на рђаву гласу. Ја се још 
врло добро опомињем како сам, када сам га, у мла- 
дим годинама, први пут читао, то брижљиво тајио 
од својих другова, с којима сам обично волео раз- 
говарати о ономе што би који од нас био читао. 
Ко би онда и смео био поменути књигу о којој се 
у једној омладинској беседи рекло да је њоме Гете 
учинио више зла но свима другим књигама својим 
скупа добра! И ако се ВЕРТЕР мени допадао, ја то, 
онда, нисам смео никоме казивати. Данас, то смем; 
и не само у разговору, поверљиво, него и отворено, 
у виду овог предговора. Ја се радујем српском пре- 
воду ВЕРТЕРА. И, ако будем мало пространији, нека 


1 Писано као предговор српском AD Вершера T. 
Св. М. Јакшића, намењеном Забавнику Сраске Књижевне 3a- 
друге. 

ми се за то не замери, — ко зна кад ће се опет 
повести реч о ВЕРТЕРУ у нашој малој књижевности? 

Да почнемо с почетка, и да, пре свега, испри- 
· чамо како |е ВЕРТЕР постао. — ЈАДИ МЛАДОГА ВЕР- 
ТЕРА младићско су дело: кад га је писао, Гете-у је 
било двадесет и пет година. Он је био свршио школе, 
и, као доктор права, пошто је пробавио неко време 
код куће у Франкфурту на Мајни, добио службу у 
Вецлару, малом месту у Хесенској, у којему је тада 
био велики суд ондашње Свете Римске Империје. 
Друштвени живот текао је онда у Немачкој мирно 
и тихо. Јавног живота није, готово, никако било; 
и све је интересовање било заузето књижевношћу, 
То је било време књижевних кругова; време пи- 
сама; и време лепих душа, како се онда говорило. 
Свуд је иначе био застој, само се на књижевном 
пољу опажало живота, и настало било врење. На 
супрот староме правцу крутих школских правила, 
почела се јављати тежња за слободнијим кретањем; 
почело се припремати ново доба, које се објављи- 
вало као доба плахосши и бујности (Sturm und 
Drang). Свак се отимао од стеге, и тежио да да 
пуна маха изливима своје природе. Тако је постао 
онај покрет који је, на супрот рутини и конвенци- 
оналности, истицао у свему инспирацију и природ- 
ност. И као што обично бива када духови буду 
понесени врло великим одушевљењем, отишло се 
у крајност: из превелике тежње за природношћу 
превазишла се природа, и постала неприродна, кон- 
венционална природа; а реторске декламације остале 
да се њима велича природност. Тако је ово доба 
природности у ствари било... конвенционално на 
свој начин. 

Из овога покрета никао je и ВЕРТЕР; и то се 
на свакој страни његовој опажа: у љубави коју 
исповеда према природи; у декламацијама његовим 
о њој; у љубави према деци, коју воли што у њи- 
ховој души види чисту, непомућену и неизопачену 
природу; у разговорима његовим; у његовом оду- 
шевљењу за Омира, за Шекспира, за Осијана. 

Али Вертер ни|е никао само из овог општег по- 
крета који је био обузео духове. У њему има 
и много личног, Гете-овог; он је један његов до- 
живљај. И, да се опет вратимо њему, долазак Ге- 
те-ов био је догађај за мали Вецлар и његове 
кругове од лепих душа, што су се предавале иде- 
алноме пријатељству, водиле сентименталну љубав, 
волеле месечину и читале књиге оригиналних ге- 
нија. Није ли он био оличење онога што је чинило 
генијално надахнуту песничку природу: млад, леп 
као Аполон, бујан, чувен, с онога што је већ ура- 
дио, и још више с онога што се од њега очеки- 
вало, и, сувише, несрећан с љубави своје према 
Фридерици, лепој кћери пастора Сесенхајмскога, и 
према богатој Лили...' из Франкфурта 2 Овде се Гете 
упознао и са Лотом Буф, ћерком једнога чиновника, 
која је била верена с добрим, честитим, и уредним 
једним човеком, Албертом Кестнером. Ушав у овај 
мали породачни круг, Гете се, у оно доба идеал- 
них пријатељстава, не само врло тесно спријатељио 
с Кестнером, него се убрзо заљубио и у његову 
вереницу. Да ли је та љубав била права и исти- 
нита љубав, или је у њој било доста и обавезне 
сентименталности каква је, у оно време, била у реду, 
— то је тешко пресудити. Свакојако, он ју је сма- 
трао као праву, и није је, и ако ју је сматрао за 
недопуштену, крио ни од Лоте, ни од њенога ве- 
реника. Знајући да је без наде, он се трудио да је 
угуши у себи; и на послетку се отргао, и напустио 
Вецлар. Али је љубав према Лоти трајала; и он је, 
да олакша срцу, сео, и описао је у овој књизи. У 
њу је он сложио своје љубавне јаде и уплео у њу, 
готово дословно, и историју младога једног прија- 


теља својега, Јерузалема, који је био секретар по- · 


сланства једне мање државе немачке у Вецлару, и 
који се, са несрећне љубави према Лоти, наскоро 
по одласку Гете-ову, убио. Роман је, дакле, у ВЕР- 
ТЕРУ Гете-ов, а трагедија Јерузалемова. 


1 Реч је о Лили Шенеман 

Тако је постало ово дело Гете-ово. Јади мла- 
дога Вертера, то су јади младога Гете-а. То се по 
свему познаје, готово до најмањих ситница. Не camo 
да су имена остала непромењена у роману, него је, 
напр. у писму Вертерову (то сам случајно приметио 
читајући га сад поново) у којему пише да му је 
тога дана рођендан, стављен 28. Август, дан којега 
се он сам родио. Још боље се то види из ових од- 
ломака из писама Кестнерових која су сачувана и 
објављена, ако се ова пореде са местима која им 
одговарају у делу. Узмите и поредите напр. ово из 
једнога писма Кестнеровог: 

Догодило се да је Гете био на једној игранци изван града 
на којој смо моја нева и ја такође били. Ја сам морао тек касније 
отићи, те сам био принуђен отићи на коњу за њима. Моја нева 
морала се, отуда, одвести с другим друштвом. У колима је био 
Др. Гете, који је тад први пут видео Лотицу... Ни једно му се 
женско овде није допало. Лотица је одмах обратила на себе ње- 
гову пажњу. Она је млада, и премда није правилне лепоте, има 
врло примамљиво лице... Он није знао да је верена... Лота га је 
сасвим очарала. 

Или и ово писмо Лоти, при поласку: 


Надам се утврдо вратити се опет, али Бог сам зна кад! 
Лото, шта ми је срце осећало док сте ви говорили, знајући, као 
што сам знао, да ће то бити последњи пут што вас видим ? Не 
последњи пут, а ипак сутра одлазим. Он је отишао! Какав вас 
је дух навео на онај разговор? Кад се очекивало од мене да 
искажем све што осећах, за што сам, о мени! марио овде доле, 
била је ваша рука коју сам пољубио последњи пут. Соба у коју 
нећу ући више, и мили отац који ме је испратио до врата по- 
следњи пут. Ја сам сад самотан, и могу плакати; ја вас остављам 
срећну, и остаћу у срцу вашем. И видећу вас опет; али не сутра, 
то је никада. Реците мојим малим мушкарцима: Он је отишао. 
Не могу више... 


.. када нам данас није тешко погодити да 
је Гете у овоме својем роману изнео своју љубав 
_ према Лоти, у колико су то више морали познати 
Лота и њен заручник. Није ни мало чудно што 
су му они за то замерали и корели га у писмима, 
нарочито Алберт, који чини доста бедну фигуру у 
_роману. То је била једна индискреција; али ће му 
потомство за њу опростити, јер без ње он не би 
био написао ВЕРТЕРА, 

— no. 


Успех што га je имао ВЕРТЕР био је огроман“ 
Он је одмах освојио сву Немачку, а ускоро одјекнуо 
и по свему образованоме свету, и био превођен и 
прештампаван на свима културним језицима. Цео је 
свет читао ВЕРТЕРА; чак га је и Генерал Бонапарта 
носио собом у походу на Мисир. М, много година 
доцније, у Ерфурту, приликом Конгреса који је тамо 
држан, кад је Гете, по жељи Императоровој, излазио 
преда-њ, он је с песником говорио о ВЕРТЕРУ, и на- 
шао му у њему једну психолошку погрешку (које 
овај није хтео казивати, признајући, међутим, да је 
она оправдана). М не само да је цео свет читао 
ВЕРТЕРА, него су се врло многи почели угледати на 
њега; у осећању, у говору, у свему у опште; чак је 
било ушло у моду и одевати се по Вертерски. Он 
је у тој мери био освојио духове да је Вертеризам 
постао био као нека манија, болест времена. Ипак, 
не треба се варати: колико је био силан утисак што 
га је Гете произвео ВЕРТЕРОМ на своје савременике, 
— он онај покрет духова није створио; Вертеризам 
је био општи дух времена, и Гете га је само поја- 
чао давши му онако речита израза. И зато, када се 
говори о штетноме утицају што га је он имао, не 
треба заборавити да тај утицај није само до ВЕР- 
ТЕРА, него до духа времена у опште; као што не 
треба заборавити ни то да у томе што је то болесно 
расположење духова прешло, има и многе заслуге 
његове: што га је (како би лекари рекли) из хро- 
ничног превео у једно акутно сгање, и тако припо- 
могао да се оно брже претури. 

Успех што га је имао ВЕРТЕР био је, као што 
рекосмо, огроман. Али, као што у таквим случајима 
обично бива, нису изостали ни напади. Најпознатији 
је од њих пародија коју је, под насловом Радости 
Младога ВЕРТЕРА, написао 177.! Берлински књи- 


жар Николаи, који се бавио и књижевношћу, и био. 
у њој од доста велика утицаја. Ми се на полемици. 


која се, тим поводом, развила између њега и Гете-а 


1 Дело о којем je реч, написано је 1775. 

нећемо задржавати. Она може бити од интереса само 


"за оне који се нарочито баве књижевношћу немачком 
` онога времена; и ми сами, признајемо, нисмо ближе 


упознати с њоме. 

Од далеко већа интереса је поменути оно што 
је ВЕРТЕРУ замерао Лесинг; у толико пре што се то 
исто и данас, и ако у другоме облику, износи против 
њега. Лесинг пита да ли би се грчки или римски 
какав младић убио са несрећне љубави као Вертер. 
Такво je питање готов одговор: не би; они HHCY 
били тако мекушни да би за то узимали себи жи- 


вот. Али ако се такво питање не би узело као од- 


говор, Hero доиста као йийање, тачније би, мислимо, 
било рећи да то не можемо поуздано знати; веро- 
ватно да би, из општих психолошких разлога; а 
лако може бити и да не би, јер у Старих није било 
дворбе женама каква се, с Хришћанством, развила 
у Ново Доба. Али да то оставимо на страну. Када 
би се хтело, зар се не би на то питање могло од- 
говорити другим, и, обрнуто питати да ли се данас 


` људи убијају тако на крпат као што су се убијали 


толики виђени Римљани, само за то да не преживе 
пропаст државну ? И данас ствари у многим држа- 
вама не иду како треба, и данас забринути родо- 
љуби с болом у души гледају очима пропаст у коју 
иде општа ствар, и они, опет, живе, а не убијају 
се, као што су чинили велики, стоички патриоти 
римски. Доказује ли то да је данас љубав према 
општој ствари мања него што је била y њих? То 
може бити. Али то, у исто време, показује и да су 
у једним временима јачи једни, а у другима, опет, 
јачи други осећаји. У главноме, они остају у свима 
исти: није ли сам Лесинг, у својој Емилији Галоти, 
узео за углед римску врлину када је његов стари 


" Галоти пробо кћер мачем, да тако спере њену Cpa- 


моту? И ако је тај морал виши, он је, у исто време, 
и крут, без милости и без праштања; морал, можда, 
опаснији од онога што се хтео, силом, извести из 
ВЕРТЕРА 2 

У осталом, ВЕРТЕР није ни морално, ни немо- 

рално, него је једно уметничко дело. И ако је она 
госпођица узела себи живот, за то није крив Вертер, 
— колико ни Емилија [anora није крива што се 
Вертер убио. И као уметничко дело треба га и це- 
нити. И с те, чисто уметничке стране хоћемо и ми 
да га овде ближе разгледамо. 

У чему је, пре свега да се запитамо, уметност 
његова ? Је ли она у вешто удешеном заплету; y 
живо нацртаним карактерима; или у драматски из- 
веденим ситуацијама? Ни по чему од свега тога 
ВЕРТЕР се не истиче много изнад других дела која 
нико не помишља да назове великим уметничким 
делима. Прича је у њему проста: историја млада 
човека који љуби без наде и који са несрећне љу- 
бави узима себи живот; што је у њу уплетено, то 
су кратке епизоде, лепе по себи, али које нису у 
тешњој вези са главним предметом. Ни карактери 
у њима нису изведени особитом вештином: они су 
сви, мање-више, конвенционални; и ако су они само 
зато истинити што су конвенционални, не треба за- 
боравити да Гете није овај свој роман писао као 
што се данас често пишу романи, у свесној намери 
да ту конвенционалност изнесе; као ни то да фи- 
гуре, ако и јесте неизбежно да оне носе обележје 
својега времена, да буду истините, треба да, поред 
овог случајног и више спољног карактера, имају 
нешто и од оног што је трајно у људској природи, 
што се не мења, него остаје за времена исто. Исто 
тако нису ни ситуације врло драматичне; у ВЕРТЕРУ 
има пуно лепих сцена: она, одмах у почетку, на 
игранци; последња страсна сцена с Лотом; и друге 
још; али оно што нам се у њима допада долази од 
другога нечега а не од вештине којом би оне биле 
намештене. 

Већа је но вештина коју у свему овоме показује, 
вештина његова којом је изнео поступно развиће 
љубави, све оно што се у души Вертеровој збива, 
страст која га осваја, његове напоре да одоли љу- 
бави, све до катастрофе. Та је вештина доиста ве- 
лика. Али она није толика да је не би надмашила 


ње a у 


е ауады 

вештина других мањих дела но што je оно. Али и 
да је она највећа, она би ВЕРТЕРА чинила само де- 
лом психолошки дубоким, великим по вештој пси- 
холошкој анализи; а то још не може бити довољно 
` да га начини великим уметничким делом. 

| По чему je Вертер велико уметничко дело, TO 
је друго нешто. Оно је велико по својој великој 
умешничкој истинитости. А то значи по томе како 
је оно написано; по ономе даху и оној топлини 
која долази право од срца, и која, једина, говори 
срцу, и која нас толико осваја у овој књизи да ју- 
наку доиста, како Гете вели, „не можемо отказати 
"својих суза.“ ВЕРТЕР је, и ако је писан прозом, у 
ствари поешско дело ; велико поетско дело као POMEO 
и ЈУЛИЈА; поема O љубави као и Шекспирова тра- 
гедија. 

Има још једно дело које, мене бар, опомиње 
на ВЕРТЕРА. To је роман Манона Леско, од Прево-а, 
који је изишао отприлике кад и Гете-ов роман. 
Вертер и МАНОНА Леско два су романа у којима je 
описана љубав како ни у једном више: у једноме, 
чиста и идеална љубав; у другој физичка, реална; 
и у једноме и у другоме силна, свемоћна. Витез де 
Грије воли своју лепу, неверну Манону, и жртвује 
јој све, и саму част, као што и Вертер воли, само 
љубављу без наде, своју Лоту. Ни једно ни друго 
није ништа ново: о чему су другоме причали они 
који пишу романе, до о љубави? Али ни у једноме, 
као што сам рекао, она није тако описана. Camo y 
њима нас она тако потреса да нам се чини да смо 
сами препатили оно што су препатили јунаци ових 
романа. То долази од њихове истинитости, по оној 
симпатији што спаја срца људска, тако да што је 
истинитога у једноме налази свакада одзива иу 
другоме. Нека ce ово не узме као просто декламо- 
вање: ми му нисмо ни сами пријатељи. То је пси- 
` холошки факат. Јесте ли посматрали човека који, 
гледајући другога како се мршти, или како развлачи 
уста, и сам, несвесно, то исто чини? И ко не зна 
да само онај беседник може одушевити који се сам 

истински одушевљава оним за што жели придобити 


друге» И зар се не зна из историје да су извесна 
осећања захватала толике људе и преносила се с јед- 
них на друге као каква зараза? 

Тако је исто и с књигама у којима се описују 
људи с оним што им душу покреће. И с њима нас 
везује иста симпатија као и с онима што их у жи- 
вету сретамо; они су, када су изведени како треба, 
реални, и ми с њима осећамо... 

И зато мени изгледа погрешно оно што се о 
ВЕРТЕРУ тако често понавља да је већ постало једно 
опште место у књижевности; а то је, да је Вертер 
немачка природа, не искључно, али по превасход- 
ству, — онако исто као што би, по другоме једном 
општем месту, Хамлет био специфично германска 
природа. 

ИСПРАВКЕ 


_ Поред све пажње, поткрало се нешто штам- 
ом арских погрешака. На стр. З и чешће иначе штам- - 

пано је: напр. место: на пр.; стр. 24: уранку место 
у Уранку; стр. 36: изгедају м. изгледају; стр. 36-7: 
учи Дјевојка м. Скочидјевојка; стр. 46: поправијо 
поправио, та м. тај; стр. 49: Он све зна м. Он 
све; стр. 52: болешњивог м. болешљивог ; стр. 
Год. 1853 м. Год. 1853; стр. 71: Наука о књи- 
BHOCTH и изучавање словенских књижевности м.: 
0 изучавању словенских књижевности; стр. 81 y 
пр имедби изостављено је назначење да је примедба 
г ңшчева; стр. 92; она мало м. оно мало. 

